**ПРОТОКОЛ ОТ ЧЕТИРИДЕСЕТ И СЕДМОТО ЗАСЕДАНИЕ НА ОБЩИНСКИ СЪВЕТ - РУСЕ**

**Проведено на 20 април 2023 година, начало 09:00 часа**

От общо 51 общински съветници присъстваха 48. Отсъстваха Веселин Велчев, Галин Ганчев и Мирослав Славчев. Заседанието беше открито и ръководено от Иво Пазарджиев – Председател на Общински съвет – Русе.

 **Г-н Иво Пазарджиев:** Уважаеми колеги, моля заемете местата си в залата. Моля общинските съветници да заемат местата си. Часът е 09:05, стартираме проверка на кворума. Тридесет и девет общински съветници са се регистрирали по електронна система. Имаме необходимия кворум да започнем нашата работа. Откривам четиридесет и седмото редовно заседание на Общински съвет – Русе. Преди да започнем с нашата делова част, имам едно приятно задължение да поздравя нашата рожденичка Петя Христова, сътрудничката в общински съвет, която днес празнува. Да й пожелая много здраве, успехи и да продължи все така всеотдайно да работи за общинския съвет още дълги години (аплодисменти от зала). Продължавам с поздравленията, използвам случая. В утрешния ден е големия празник на мюсюлманите Рамазан байрам. Искам да поздравя цялата мюсюлманска общност в нашия град и в общината с предстоящите дни на споделената прошка, щедрост и добрина и да пожелая на всички мюсюлмани те и домовете им да бъдат благословени с мир, здраве и щастие. Честит празник! На основание чл.106, ал.1, обявявам постъпилите питания. Имаме недовършено питане от предходната сесия на господин Станимир Станчев относно ремонт на хангарите на гребната база в с. Николово, с писмен и устен отговор. Питане от групата на „Демократична България“ относно Летище Русе и статута му като „национална културна ценност. Мисля, че е само с писмен отговор. Нали така? Да, връчвам… Добре, писмено и устно тогава, добре. Питане от общинският съветник Деян Недков относно паричните постъпления от приватизация 2020, 2021 и 2022 година, с писмен и устен отговор. Питане от общинският съветник Йорданка Даневска относно състоянието на настилката на улица „Витоша“ в град Русе, с писмен и устен отговор. Апелирам към всички колеги да запазим търпение и да останем до края на сесията, за да не се получава ситуацията някой от колегите да не може да си прочете питането и да получи отговор на него. Отговорите ще бъдат връчени след завършване на процедурата по чл.108. Преди да започнем с разискванията по дневния ред имам едно предложение. В залата е инж. Илиан Милев управителя на ВиК – Русе. Предлагам преди първа точка от дневния ред да направим изслушване на господин Милев във връзка с дейностите по водния цикъл и ако има въпроси към него да се зададат и той да отговори впоследствие на въпросите. Това процедурно предложение правя. Има ли други предложения по дневния ред? Заповядайте, господин Станчев.

 **Г-н Станимир Станчев:** Уважаеми господин Кмет, уважаеми колеги. Правя следното процедурно предложение с оглед на интереса, който има към въпросите, питанията отправени от колегите съветници, питанията да минат като първа точка в дневния ред. Да не изпадаме в ситуации като последните години, по време на питанията да няма почти никой не само от съветниците в зала, но и от администрацията. Така че, процедурата ми е, питанията да минат в първа точка или във втора. Мисля, че няма никакъв проблем да са в първа, с оглед тази сесия е по-лека, няма други така по-сериозни теми. Благодаря.

 **Г-н Иво Пазарджиев:** Благодаря на господин Станчев. Други предложения по дневния ред? Не виждам. Гласуваме първо за изслушването на управителят на ВиК – Русе инж. Илиан Милев.

**КВОРУМ – 37. С 28 „за“, 1 „против“ и 8 „въздържали се“ се прие предложението.**

 **Г-н Иво Пазарджиев:** Гласуваме предложението на господин Станчев за питанията да влязат като първа точка в дневния ред.

**КВОРУМ – 42. С 26 „за“, 4 „против“ и 12 „въздържали се“ се прие предложението.**

 **Г-н Иво Пазарджиев:** Гласуваме дневния ред като цяло.

**КВОРУМ – 42. С 42 „за“, 0 „против“ и 0 „въздържали се“ се прие следния проект за**

**ДНЕВЕН РЕД:**

1. Питания
2. К.л.№ 1221 Инвестиция за втори етап от преустройството на съществуваща група магазини №7 в Централен общински пазар, бул. „Цар Освободител“ №113А, гр. Русе
3. К.л.№ 1213 Решение за приватизация чрез търг на сграда с идентификатор 63427.7.71.3, с адрес алея „Бели брези“ №10, гр. Русе, предмет на АОС №8396/20.09.2017 г.
4. К.л.№ 1217 Промяна на предназначението на част от недвижим имот – публична общинска собственост в сграда с идентификатор 63427.5.508.2 по КККР на град Русе
5. К.л.№ 1222 Приемане на Отчет за състоянието на общинската собственост за периода от 01.01.2022 г. до 31.12.2022 г.
6. К.л.№ 1223 Изменение на „Списък на жилищата за продажба“ и извършване на продажба на допълнително определени общински жилища
7. К.л.№ 1224 Приемане на решение относно одобряване, приемане и придобиване на инвестиции, извършени в активи – общинска собственост, от „Водоснабдяване и канализация“ ООД – Русе на територията на Община Русе за периода от 01.01.2021 г. до 31.12.2021 г., съгласно Договор за стопанисване, поддържане и експлоатация на ВиК системите и съоръженията и предоставянето им за управление на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе
8. К.л.№ 1225 Откриване на процедура за провеждане на публичен търг с явно наддаване за продажба на недвижим имот – частна общинска собственост, находящ се в землището на с. Червена Вода, ЕКАТТЕ: 80460, Община Русе, местност „Гьола“
9. К.л.№ 1226 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Червена вода, Община Русе, ул. „Цар Шишман“
10. К.л.№ 1227 Откриване процедура за провеждане на публичен търг с явно наддаване за продажба на недвижими имоти – частна общинска собственост, находящи се в град Русе, община Русе, кв. "Средна кула"
11. К.л.№ 1228 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Област Русе, Община Русе, гр. Русе, ж.к. „Дружба 2“, ул. “Йосиф Дайнелов“ № 117, 119
12. К.л.№ 1229 Съгласие за продажба на общински недвижим имот, представляващ придаваем терен по улична регулация, с площ от 85,00 кв.м., които да се придадат към УПИ III – 170, в кв. 20 по застроителния и регулационния план на с. Сандрово, община Русе
13. К.л.№ 1230 Съгласие за продажба на общински недвижим имот, представляващ придаваем терен по улична регулация, с площ от 121 кв.м., които да се придадат към УПИ II – 171, в кв. 20 по застроителния и регулационния план на с. Сандрово, община Русе
14. К.л.№ 1231 Откриване на процедура за провеждане на публичен търг с явно наддаване за продажба на самостоятелен обект в сграда, представляващ гараж, с адрес гр. Русе, ж.к. „Дружба 1“, ул. „Стрешер планина“ №37, блок №18, вход 3, етаж 0
15. К.л.№ 1232 Откриване процедура за продажба на недвижим имот – частна общинска собственост, с адрес: с. Просена, Община Русе, по реда на чл. 35, ал. 3 от ЗОС
16. К.л.№ 1233 Откриване процедура за провеждане на публичен търг с явно наддаване за продажба на общински недвижими имоти, находящи се в с. Долно Абланово, Община Русе
17. К.л.№ 1234 Откриване процедура за продажба на недвижим имот – частна общинска собственост, с адрес: гр. Русе, кв. „Здравец“,ул. „Костенец“ по реда на чл. 35, ал. 3 от ЗОС
18. К.л.№ 1235 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Семерджиево, Община Русе
19. К.л.№ 1236 Прехвърляне на общински части, представляваща придаваеми терени от 21,5 кв.м. и 3,6 кв.м. по улична регулация, срещу терени от 1,4 кв.м. от новообразуван УПИ XV-1906 – частна собственост и 2,2 кв.м от новообразуван УПИ XVI-1907 - частна собственост, към /ПИ/ № 0.7137 – улица „Черни връх“, с. Николово, община Русе.
20. К.л.№ 1237 Прехвърляне на общинска част, представляваща 34 кв.м. по улична регулация, срещу 8 кв. м. от УПИ XIII – 188, в кв. 22 – частна собственост към ПИ с № 0.933 – ул. „Рила“, село Басарбово, Община Русе
21. К.л.№ 1238 Учредяване право на пристрояване на съществуваща сграда – частна собственост, построена в имот – общинска собственост, попадащ в УПИ I – За жилищно строителство, в кв. 599 по застроителния и регулационния план на град Русе
22. К.л.№ 1239 Промяна на характера на собствеността от публична общинска в частна общинска собственост на самостоятелни обекти в сграда с идентификатори 63427.7.782.1.1, 63427.7.782.1.2 и 63427.7.782.1.3 по Кадастралната карта и кадастралните регистри на град Русе, намиращи се в гр. Русе, кв. „Родина“, ул. „Околчица“ №6
23. К.л.№ 1240 Даване на съгласие за учредяване възмездно право на прокарване и сервитут на техническа инфраструктура – захранващ кабел 20 kV през ПИ 63427.258.41, с НТП - пасище, публична общинска собственост
24. К.л.№ 1241 Откриване на процедура за провеждане на публичен търг с явно наддаване за продажба на метални отпадъци
25. К.л.№ 1242 Учредяване безвъзмездно право на ползване, върху част от недвижим имот - частна общинска собственост, с адрес: гр.Русе по ул.”Пирот” №5 на Народно читалище „Г.Делчев 2009”
26. К.л.№ 1243 Отдаване под наем на имот - частна общинска собственост, за клуб на СДРУЖЕНИЕ „МОТО КЛУБ ЛФФЛ МС-РУСЕ“
27. К.л.№ 1244 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ
28. Поправка на очевидна фактическа грешка, допусната в Решение №1264, прието с Протокол №46 от 16.03.2023 г. на Общински съвет – Русе
29. К.л.№ 1246 Годишен финансов отчет и отчет за дейността на Фондация „Русе – град на свободния дух“ за 2022 г.
30. К.л.№ 1247 Приемане на бюджет, насоки за работа и работна програма на Фондация „Русе - град на свободния дух“ за 2023 г.
31. К.л.№ 1245 Допълване на обща схема за разполагане на преместваеми обекти по чл.56 от Закона за устройство на територията
32. К.л.№ 1249 Приемане на бюджетна прогноза 2024-2026г. - местни дейности на Община Русе
33. К.л.№ 1248 Създаване на нови социални услуги „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“, считано от 01.07.2023 г.
34. К.л.№ 1252 Кандидатстване с предложение за изпълнение на инвестиции /ПИИ/ по Националния план за възстановяване и устойчивост и решение за осигуряване на финансиране от Община Русе
35. К.л.№ 1218 Даване на Разрешение за изработване на проект за Подробен устройствен план – План за застрояване (ПУП-ПЗ) на ПИ с идентификатор 63427.300.39 находящ се в местност „Саръ баир“, землището на гр. Русе, община Русе
36. К.л.№ 1219 Даване на Разрешение за изработване на проект за Подробен устройствен план – План за застрояване (ПУП-ПЗ) на ПИ с идентификатор 63427.503.2353 по КККР на гр. Русе, находящ се в местност „Дрибак 1, 2“, землището на гр. Русе, община Русе
37. К.л.№ 1220 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.152.409, находящ се в местност „Нови Халваджи“, община Русе, област Русе
38. К.л.№ 1250 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.169.878, находящ се в местност „Гълъбец“, община Русе, област Русе
39. К.л.№ 1251 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.152.17, находящ се в местност „Нови Халваджи“, община Русе, област Русе
40. К.л.№ 1214 Удостояване със званието „Почетен гражданин на Община Русе“ барабанистът на джаз оркестър „Русе“ Илко Петров
41. К.л.№ 1215 Удостояване със званието „Почетен гражданин на град Русе“
42. К.л.№ 1216 Опрощаване на държавно вземане по молба за опрощаване до Президента на Република България с вх. № 94-05-3/16.01.2023г.
43. Изказване от Николай Петров – вх.№ОбС-280/20.03.2023 г.
44. Изказване на Мариян Димитров – вх.№ОбС-341/11.04.2023 г.

**Г-н Иво Пазарджиев:** Започваме с инж. Илиан Милев, след което продължаваме

с питанията. Администрацията да има време да се подготви за отговорите. Заповядайте, инж. Милев.

 **Инж. Илиан Милев:** Добър ден на всички. Уважаеми господин Председател, уважаеми господин Кмет, уважаеми общински съветници. Бих искал съвсем накратко да ви запозная с прогреса и статута към момента на изпълнение на проекта и има два наболели проблема, които най-вероятно касаят всички граждани, на които искам да дам малко разяснения и след това, ако имате някакви въпроси, да ви отговоря. Като цяло от целия проект два от договорите за инженеринг са завършени. Предполагам, че знаете, следите в медиите. Това са канализацията в „Средна кула“ и „Долапите“ и довеждащия колектор, както и тринадесет броя помпени станции. Имат приемателна комисия, държавна приемателна успешно, стигнало до Акт 16 и разрешение за ползване и апелирам потребителите в тези два квартала да се присъединяват към канализационната мрежа, тъй като към момента около 15% са присъединени. В крайна сметка тази инвестиция е направена, за да ползват услугата канализация и пречистване и да отговарят на нормативните документи, да няма септични ями и да няма замърсяване на почвата. Имаме и административни възможности да ги подтикваме гражданите да се присъединяват, но мисля, че не трябва да стигаме до там, а трябва във възможно най-кратки срокове да се присъединят. Както знаете по проекта се изгражда канализационното отклонение до границата на имота. Всеки абонат има задължението да преправи вътрешната си инсталация, така че да се присъедини към канализационното отклонение. Другия договор за инженеринг, проектиране и строителство, който е завършен е за магистралните водопроводи за град Русе. Те също са въведени в експлоатация. Предстои май месец церемония по откриването им. Това е, както знаете, важно за целия град, тъй като независимо вътре къде има аварии, магистралните водопроводи щом довеждат водата до резервоарите като цяло в града ще има вода. Предстои до края на този месец началото на май да приключи и третият договор. Реално всички дейности по полагане на водопроводи и канали са извършени. Това се води „Централна градска част“ този договор. Предстои възстановяване на настилки. В тази връзка и в този договор е и улица „Цар Калоян“. Както знаете там повече от половин година не можем да възстановим настилката, тъй като има проблеми от доста разнороден характер. Не сме спрели да търсим решение, но еднозначно решение няма. Тя е смесена, настилката има и паважна част павирана, има и асфалтирана част. Тази част, която беше изцяло с асфалт е вече асфалтирана. Тази част, която имаше смесена настилка и павета и асфалтирани участъци. Доста сериозни срещи, дискусии с общината и с управляващия орган имахме и единственото решение, което е възможно, за да няма санкции, финансови корекции и за нас, и за община за в бъдеще е да се направи съвместно асфалтиране на този участък. Това, което е по проекта, да го платим в рамките на проекта. Това, което остава извън проекта, да го финансира общината. Тъй като ако сменим само частта на това, което е разкопано и то с павета, улицата ще остане в доста лош вид и труден за използване. Остават за довършване още два договора за инженеринг, проектиране и строителство. Единият е на 90% изпълнен, остава единствено един водопровод по Булевард „Цар Освободител“ да се изгради в един малък участък. И този договор, който все още е на около 60-62% изпълнение, по него остават малко над 12 км. водопроводи да се подменят. Там е изключително сложно. Не могат да се работи едновременно по всички подобекти, защото това е гръбнакът на водоснабдителната система. Всички главни клонове и де факто, ако започнем да работим едновременно по 2, 3, 4 клона, големи части от града ще останат без вода. Така че там е направена организация поетапно. Когато една част е готова, да се прехвърлят на друга, считам, че в рамките до края на юли ще приключи абсолютно всичко по проекта. Също така искам да ви кажа, може би виждате някои улици стоят с повече от месец натрошен камък, не са асфалтирани. Други улици са асфалтирани само с първи пласт. Имаме ежеседмична комуникация с общината, тъй като и те са планирали по няколко различни форми на финансиране да се асфалтира цялостно улиците и за да няма след това пак нередности, нали ние да асфалтираме, те да го фрезоват и да асфалтират наново, съвместяваме улица по улица дали да асфалтираме или да оставим на общината тази дейност, тъй като нали сте все пак сме ВиК. За нас е по-важно водата да стига до гражданите, а не толкова асфалтирането. Това е напредъка по проекта. Това са болните теми. Предполагам, че всички ви интересува кога ще свърши. Към днешна дата прогнозите са за края на юли, като считам, че интензивността ще е намаляла. Оттук нататък договорите намаляват и все по-малко отворени обекти и разкопани ще има. Правим всичко възможно с ежедневно борба през строителния надзор и през нашите екипи. Нали временните организации на движение максимално точно да се изпълняват, но винаги има пропуски. Вие сте видели и аз също виждам. Апелирам за още малко търпение. Считам, че тази инвестиция е за следващите 50 години и доста мащабна инвестиция, която може би от осемдесетте години, във водоснабдяването не е правена такава инвестиция. Сами може да прецените, от 600 км. мрежа в града, 63 км. се подменят в рамките на 2 години. Това е 10% от мрежата. Но още малко остава да изтърпим.

**Г-н Иво Пазарджиев:** Добре. Благодаря на инженер Милев. Въпроси имате ли, колеги? Системата няма да работи в момента, така че с вдигане на ръка. Господин Станчев. Друг има ли да иска да изказване? Заповядайте.

**Г-н Станимир Станчев:** Уважаеми господин Кмет, уважаеми колеги, уважаеми господин Милев. Благодаря, че имаме възможност днес да Ви зададем въпроси и че дадохте справка към този момент долу-горе какво се свърши и какво предстои да се свърши. Въпросът ми е така един уточняващ може би в следния порядък. Вие казахте, че стиковате улица по улица с общината, това е окей добре, само че Вие след това продължихте и казахте, че питате общината, коя улица да асфалтирате и коя да не асфалтирате. С две думи първо, има ли улици, които са дублирани за асфалтиране, както по цикъла от изпълнителите по договора и тези от общината? Защо го питам това? Защото ние казахме, че ще има такова презастъпване, когато се теглеше заедно. Една част от залата не го чуха това нещо, даде се разрешението да се вземе този заем на ангро и тогава казахме, че ще има презастъпване и че е възможно да се пропуснат срокове за гаранциите, ако асфалтира общината, защото Вие трябва да търсите гаранции и ние трябва да търсим гаранции. Има ли опасност тези гаранции с две думи да не се осъществят по този начин, когато се преценява дали да асфалтира дружеството, който отговаря за съответния лот и вторият въпрос е за презастъпените улици. По този начин не се ли прави услуга? Питаме, не твърдим, питаме. Не се ли прави услуга на тези дружества, които са спечелили съответните лотове? Благодаря.

**Г-н Иво Пазарджиев:** Благодаря. Други въпроси към господин Милев? Госпожа Елисавета Досева, заповядайте.

**Г-жа Елисавета Досева:** Добър ден на всички. Питането ми е, споменахте улица „Калоян“, дали е било възможно предварително предоговарянето това да се предвиди и да бъде към проекта, а не да се налага в случая разговори с общината и съвместно финансиране, за да бъде тя във вида, в който е била. Благодаря.

**Г-н Иво Пазарджиев:** Благодаря. Други въпроси? Господин Владов, заповядайте.

**Г-н Владо Владов:** Моето питане към ВиК, те са две. Понеже на предната сесия попитах за хигиената на изкопните работи, не ми беше даден отговор. Второто ми питане е част от улиците, когато се разкопават отдолу излизат павета, които някога са останали под асфалта. Къде са и какво се случва с тия павета?

**Г-н Иво Пазарджиев:** Благодаря. Други въпроси? Други въпроси има ли или изчерпахме въпросите? Инженер Милев, заповядайте да отговорите на господин Станчев, госпожа Досева и господин Владов. Да, Биляна Иванова, извинявам се.

**Г-жа Биляна Иванова:** Съвсем кратка ще бъда. Нямам въпрос. По-скоро искам да обърна внимание на нещо, което вчера ми направи впечатление, докато се прибирах към вкъщи. Вървейки по улица „Борисова“, долу-горе малко преди магазин „Пацони“ като вървим посока гарата на предното кръстовище, станах свидетел, че се реже асфалта и ще се разкопава там отново. Точно на пресечката с „Мария Луиза“. Точно така, благодаря. Направи ми впечатление следното, нямаше никакви обезопасителни знаци. Колите минаваха покрай работниците и честно да ви кажа, аз се притесних тези работници да не пострадат по някакъв начин, та просто искам да обърна внимание за безопасността на труда и да се вземат по-стабилни мерки. Предполагам, че не е само на едно място. Просто там станах свидетел, затова обръщам внимание за това място, но да се обърне внимание на този проблем като цяло. Благодаря.

**Г-н Иво Пазарджиев:** Благодаря, госпожо Иванова. Други заявки за изказвания? Господин Тотев.

**Г-н Траян Тотев:** Аз искам да попитам, сподели инженер Милев, че има много неприсъединени в „Кулата“ и „Долапите“. Искам да попитам, какви са административните санкции за неприсъедините в дългосрочен план и кога се планират, по-скоро какви са административните санкции за тези, които не се присъединят към канализацията?

 **Г-н Иво Пазарджиев:** Да. Добре. Други въпроси? Не виждам никой да иска да вземе думата. Ще дадем възможност на господин Милев да отговори на поставените въпроси. Бяха достатъчно, наистина.

**Инж. Илиан Милев:** Господин Станчев, на въпросите относно асфалтирането. Има три варианта на съвместното асфалтиране да го наречем, тоест всеки си асфалтира това, което си е предвидено по проекта, но Вариант 1, в който ние сме вече минали и асфалтирали. Общината по тази улица решава да асфалтира цялостно и асфалтира над съществуващия асфалт, просто нивелетата става различна. В този случай ние имаме споразумение, в което ако стане авария, слягане, нашият строител има два вида гаранция. Едната е едногодишна в рамките на фидик договора за период за отстраняване на дефекти след завършване на строителството и другата гаранция си е по наредбата за минимални гаранционни срокове 8 години на техническата инфраструктура. Така или иначе асфалтирано или неасфалтирано, нашите изпълнители си носят тия гаранции. Ако е асфалтирано цялостно, там по общинската наредба трябва да асфалтират при отстраняване на аварията на цялата ширина. Другият вариант, вторият вариант е, в който нашият строител не изпълнява асфалтовите дейности в траншеята, тъй като нивелетата, която ще изпълнят по общински проект не позволява да бъде над нашата. В този случай нашият строител не изпълнява асфалтовите дейности. Не му се плаща за възстановяване на тези настилки, стои известно време на трошен камък, ходи и допълва тоя трошен камък след всеки дъжд, защото водата просмуква и сляга и когато общината дойде асфалтира ние имаме друго споразумение, в което казваме на нашия строител, че той си носи отговорност по водопровода или канала, ако има авария, трябва да отстрани и ще възстанови, но не носи отговорност за настилка. И третият вариант е, в който нашият строител хем няма да получи пари за възстановяване на настилка, хем запечатва този трошен камък. Тоест първия пласт биндера е сложен, защото участъците са доста дълги и примерно на „Плиска“ в момента стои в това положение, има един ей такъв ръб, но там да кажем, че в много кратък срок общината ще асфалтира и в този случай, той е като първия, строителя си носи отговорност за комуникациите, които е изградил. Надявам се да съм ясен и пълен в отговора. На госпожа Досева въпросът беше за дали е било възможно да се предвиди още по време на проектирането или преди сключването на договора тази подмяна. Реално след като се разкопа улицата за подмяната на водопровода, се видя каква е основата под тия павета. Основата под тия павета не отговаря на нормативните документи. От там затова казвам, че беше доста дълъг и сложен процеса по намиране на решение трайно и цялостно съвместно с общината и за в бъдеще тази улица как да стане. Основата за тия павета не е такава, каквато сегашните нормативни документи го изискват. Ако задължим нашия строител да направи основата само в частта, в която е нарушил настилката и подреди наново паветата, разликата между това, което той направи и това, което е съществуващото, винаги ще има едно слягане и разместване, а ние не можем да платим и да дадем от проекта пари за останалата част на улицата, за да се изкопае цялата и да се смени основата и да се преподредят паветата и затова се върви в тази посока, в която общината така или иначе има проект, съгласуван и готов за асфалтиране на тази улица, да стане съвместно заедно възстановяване на настилката с асфалт. За хигиената на изкопите, не знам какъв е бил точно въпроса от господин Владов. Паветата се предават в общинска фирма „Комунални дейности“. Те си ги водят колко сме предали, всеки един от строителите е длъжен да ги вози. Сега, може би има някъде временни складове, които виждате. Имаше известно време долу на улица „Пристанищна“, но периодично се извозват и са най вече тия павета бяха от там улица „Радецки“, „Филип Тотьо“, но като цяло никой от нашите строители не си ги прибира или ВиК да си ги прибира павета. Предават се на общината. От там нататък какво се случва нямаме представа. Относно кръстовището на „Борисова“ и „Мария Луиза“. Ежедневно, ежеседмично и ежемесечно им се напомня за временните организации, за знаците, за оградите, включително им се налагат санкции, РДНСК ги проверява. Просто има изпълнители и групи, които са организирани. Има, които си търпят санкциите. Съгласен съм, че…, ама разберете, че има строителен надзор. Той трябва да следи за тая работа. Има РДНСК, може да налага глоби. Нашето звено за управление сега в момента е на обиколка по работещите подобекти, където работят и по същия начин обръща внимание. Единични случаи сигурно има и следващите 3 месеца все още ще има. След това всички ще забравим за тая работа. И на господин Тотев за санкции, кои санкции имахте предвид? А, за „Средна кула“ и „Долапите“. Реда е следният. В ЗУТ пише, че има ли изградена канализация, потребителите са длъжни да се присъединят. Ние активно ги подтиквахме хората да го правят това още по време на строителството. Една малка част, както казах около 15% вече са го свършили. Оттук нататък вариантите са два - или ние да почнем да налагаме такса, тоест тарифата за канализация и пречистване, който иска да се присъедини да се присъедини, или който аз считам, че е по-правилният подход е да уведомим общината като собственик на този актив, който ще им предадем и във връзка със задълженията на ЗУТ да ги уведомява собствениците. Мисля, че голяма част от хората тази година след като свърши зима нямаше, но да кажем вече няма да е студено, голяма част май, юни и юли ще се присъединят. Ще останат единични обекти, които или няма в тези имоти застрояване или предстои да си правят някакъв проект за строителство, но разберете, че тия помпени станции те работят. Има електроенергия, която всички вие плащате и изградени са 44 км. канализация и някак си не е ненормално да са присъединени 15% от оразмерителния капацитет на тази канализация. Санкциите може да ги определяме индивидуално. Срок да се присъедини до еди кога си, ако не, му налагаме канализация и пречистване започваме да начисляваме, ползва – не полза.

**Г-н Иво Пазарджиев:** Добре, благодаря Ви, инженер Милев за подробните отговори. Като реплика ли? Имаме направено изказване по точката, реплика. Така. Господин Владов, ще направите ли реплика? Заповядайте.

**Г-н Владо Владов /реплика/:** Господин Милев, понеже явно не разбрахте въпроса за хигиената. Хигиената става въпрос, когато има изкоп отстрани има пръст, която става на кал, която става после на пепел и така. Русе не е единственият град, който има воден цикъл и в другите градове ще ползвам термина „мизерия“, такава след, не остава. Тук постоянно е така и затова въпросът беше кой отговаря за хигиената на изкопа, това ми беше въпроса.

**Г-н Иво Пазарджиев:** Заповядайте господин Милев, да уточните отговора и да продължим.

**Инж. Илиан Милев:** На първо място отговаря изпълнителят. На второ място го контролира строителния надзор. На трето място може да контролира РЗИ, РДНСК. Всеки един може, община може да наложи административен акт. Това е.

**Г-н Иво Пазарджиев:** Добре, благодаря. Преди да приключим с точката, кмета на Община Русе искаше да вземе отношение по темата. Заповядайте.

**Г-н Пенчо Милков:** Уважаеми господин Председател, уважаеми общински съветници. Няколко думи във връзка с повдигнатите въпроси от колегата Станчев. По всеки един конкретен казус за всяка една улица се подписват многостранни споразумения, които са прегледани от юристите, финансистите на Община Русе. По такива споразумения вече работихме в месеците назад за някои от улиците. В крайна сметка акумулирането и с ваше съдействие на общинския съвет на такъв голям ресурс и от бюджета, и от кредита, и от правителството, в крайна сметка трябва да се използва да се асфалтират улиците и хората да живеят добре. Не може да остава траншейно асфалтирането, където е възможно веднага след ВиК ще правим цялостно асфалтиране. Започнахме със „Солун“, вече е готов проекта, дай ми го, Пепи, готов е проекта за „Плиска“, за „Тулча“ почват да работят в момента и има цял списък с улици, който беше не един път показван за конкретни улици, които са засегнати от ВиК проекта и за които общината има осигурено финансиране. Няма да ги чета всичките, но да, това е целта, където има траншеи, след това общината да направи ремонт в по-голямата част от града и мисля, че хората го очакват това от десетилетия. По отношение на „Средна кула“ и „Долапите“. Това са наши квартали, макар и много хора години наред от общината да не са ги третирали така. Всичко им е различно, и в сметосъбиране, и в почистване, но това са наши квартали, живеят хора и действително много се радвам, че вече канализацията там е факт. Предполагам, че те ще бъдат съвестни и ще се свържат с нея и изобщо няма да става дума за санкции, за каквото се говори. Така че моето уточнение, асфалтирането става с многостранни споразумения. По отношение на улица „Цар Калоян“, въпросът е много обществено значим според мен. Помолих изрично инженер Милев да наблегне на това. Тук има становища от инженери реално, че не може да се възстанови пътната настилка върху улея в начина, по който е била изработена и това не е становище на Община Русе. При така поставен инженерния въпрос, общината има два варианта - или да остане пасивна, или да осигури на живеещите на „Цар Калоян“ всички ползващи улицата с цялостно асфалтиране. Тук говорим за мисля под 30% от сумата и не толкова съществено, то ще ви бъде представено и на вниманието за решение на общинския съвет. Благодаря ви. Тези разяснения исках да дам.

**Г-н Иво Пазарджиев:** Благодаря, сега започваме. Първа точка е вече след преномерирането питанията. Господин Станчев, заповядайте за Вашето питане.

**Точка 1**

**Питания**

 **Г-н Станимир Станчев:** Уважаеми господин Кмет, уважаеми колеги. Отправям следното питане към общината, макар че то е така доста отдавна, от началото на месец март, но не бяхме получили до този момент отговор. Във връзка с публикуваната в публичното пространство информация за извършването от Община Русе ремонт на хангарите на Гребна база - село Николово, поставям следните въпроси. На коя фирма е възложено извършването на строителство, предвид това, че се предвижда изграждане на нови помещения и ремонт на съществуващи помещения и инсталации, представляващи основен ремонт предвид ЗУТ. В случай, че е възложено на дружество „Астрой“, с което Община Русе има договор за извършване на текущи ремонти по обществена поръчка, текущи ремонти на сгради, постройки, в това число съоръжения и инсталации към тях, как е извършено възлагането на ново строителство и основен ремонт на хангарите на гребна база? Втори въпрос, попадат ли в предмета на поръчката за текущи ремонти на сгради хангарите на гребна база? Като се има предвид, че в описанието предмет на поръчка са сгради от жилищния фонд на Община Русе и административни сгради, говоря за поръчката. Трети въпрос, какъв код имат по кадастрална карта тези хангари, притежават ли идентификатор с предназначение на административни сгради в класификатора за предназначение на сградите на съоръженията, на техническата инфраструктура, със самостоятелни обекти и на самостоятелни обекти в тях към Наредбата за поддържане на кадастралната карта и кадастралните регистри? Втори въпрос. На предходна сесия заявихте, че има изграден паркинг до Кооперативния пазар с оглед решаване на проблема с паркирането около него. Посочихте, че е нает терен до „Спарки“ АД в тази връзка. Въпросите са. Наетият терен отреден ли е с ПУП за паркинг, съобразно изискването на член 8 и член 79 от ЗУТ, според който конкретните предназначения на поземлени имоти се определя с подробен устройствен план и може да бъде за движение и транспорт. Според член 22, алинея 2 само площите между сградите при комплексното застрояване се устройват като места за паркиране. Конкретният имот е самостоятелен, което означава, че следва да е определен за паркинг, тоест не биха могли да се оформят само паркоместа. Член 79 от ЗУТ също изисква, че с устройствените планове следва да се осигуряват обществени паркинги. Втори уточняващ. Изработен ли е такъв ПУП за терен, предвидено ли е предназначение за паркинг, подобно на ПУП за буферния паркинг? Налице ли е въобще ПУП за конкретния имот по реализирането на който да е възможно да се използва за временен паркинг. Четвърто, какво е предназначението на терена по кадастрална карта, издадени ли са строителни книжа за строеж на паркинг преди това, че е временна субстанция на терена, което съдебната практика приема за строеж? Трето, запознат ли сте, че на терена на буферния паркинг се извършва строителство, като е променена субстанцията на терена? Извършените СМР-та включени ли са в инвестиционния проект, издадено ли е разрешение за строеж на буферния паркинг? В случай, че не е издадено разрешение за строеж, констатирано ли е незаконно строителство със съответните документи от служители на Община Русе? Ако не е, защо? Четвърто, основния ремонт нали е в Парка на младежта и извършването на изкопи с площ над 30 квадрата е строеж предвиден в ЗУТ, за който се изисква разрешение за строеж, тъй като член 151.5 дава възможност да не се изисква разрешение за строеж, само ако изкопите са до 1 м. и с площ до 30 квадрата. В случай, че е изпълнено едно от тези изисквания, което означава, че за извършването на тези СМР-та законът изисква строително разрешение, това, което се извършва на мястото не е текущ ремонт по ЗУТ. Въпросът ми е. Има ли издадено разрешение за строеж на извършените строителства? Налице ли е проект, който да е съгласуван с Националния институт, така знаете за какво Ви говоря, във връзка с изискването по ЗКН предвид това, че ремонтът се извършва в обхвата на сграда АГ „Гео Милев“, това е Английската гимназия…

**Г-н Иво Пазарджиев:** Господин Станчев, само за секунда. Господин Станчев, понеже отдавна изтекоха трите минути по правилник, ще помоля само да акцентирате въпросите.

**Г-н Станимир Станчев:** Да, да няма проблем. Аз защото предния път казахте, защо не ги чета.

**Г-н Иво Пазарджиев:** Не, не, изчетете ги, но акцентирайте. Отдавна изтече времето.

**Г-н Станимир Станчев:** Така, предвид това, че афиширано в публичното пространство е, завършвам искам да кажа, извършване на благоустройство чрез полагане на асфалтова настилка в междублоковото пространство, отправяме за въпроса, който и преди това повдигнах, кога с две думи ще бъде асфалтиран от Млечна кухня, говоря за тротоара. Да, Потсдам. Завършвам.

**Г-н Иво Пазарджиев:** Благодаря. Сега, понеже имам отговора и ще помоля и администрацията, той е доста дълъг, наистина да се акцентира само по отговорите на въпросите. Да, заповядайте, да.

**Г-жа Магдалина Илиева:** Уважаеми господин Станчев, уважаеми общински съветници. По първия въпрос, на коя фирма е възложено извършването на строителството, предвид това, че се предвижда изграждане на нови помещения, ремонт на съществуващи помещения и инсталации, представляващ основния ремонт предвид ЗУТ, в случай, че е възложено на дружеството „Астрой“, с което Община Русе има договор за извършване на текущи ремонти. Отговорът е, че обект извършване на строително ремонтни дейности и благоустрояване на гребна база се изпълнява по реда на договор за текущи ремонти след проведена обществена поръчка. При подаване на проектното предложение с наименование „Извършване на строително-ремонтни дейности и благоустрояване на Гребна база в Лесопарк „Липник“ по Наредба 4/2019 г. са за финансово подпомагане на изграждането и обновяването на спортни обекти е издадено удостоверение от главния архитект на общината, в което е изписано следното. Предвиденият ремонт в Гребна база, разположена в поземлен имот в местност „Дрибака“ в землището на Николово предвижда реновиране на изградената спортна база, както и извършване на благоустройствени работи в имот с цел подобряване на условията за тренировка и съхранение на спортния инвентар. За целта се предвиждат следните подобекти. Основен подобект е съществуващия хангар с размер еди си какъв. Предвижда се текущ ремонт състоящ се в почистване, полагане на антикорозионна защита и боядисване на хангара, подмени на компрометираща външна дограма. Всичко това представлява текущ ремонт. Предвижда се текущ ремонт на неосновното хале в комплекса, който представлява навес, в който също се предвижда текущ ремонт, който се състои в полагане на ремонт на настилката от шлайфан бетон, направа на нова врата към халето и полагане на водоплътен тротоар. Следващият подобект, който ще се ремонтира това е изграждане на временни тоалетни, като извода това удостоверение издадено от главния архитект, е че предвидените дейности съгласно разпоредбите на член 151, алинея 1, точка 1, 2, 3 и 11 от ЗУТ, не се изисква разрешение за строеж и всъщност представляват текущ ремонт. Опитах се да съкратя изложението. По вторият въпрос, попада ли в предмета на поръчката за текущи ремонти на сгради хангарите на гребна база, като се има предвид, че в описанието предмет на поръчката са сгради от жилищния фонд на Община Русе и административни сгради. Да, част от предмета на поръчката е тази, но има и друга част от предмета на поръчката, която е изпълнителят приема да изпълнява, пише в нашия договор и текущи ремонти на обекти, собственост на Община Русе. Горепосоченият обект е общинска собственост и за него е съставен акт за общинска собственост, което го прави веднага възможен и законосъобразен начин на възлагане на текущ ремонт на тази сграда по този договор. По третият въпрос, какъв код имат по кадастралната карта тези хангари, притежават идентификатор с предназначение административна сграда. Отговора е, че да, притежават идентификатор. Конкретното предназначение е видно от кадастралната административна информация КАИС, която е публичноизползваема и функционалното предназначение е за селскостопанска сграда. По четвъртия въпрос, наетия терен отреден ли е с ПУП за паркинг съобразно изискванията на ЗУТ, според който конкретното предназначение на поземлените имоти се определя с подробния устройствен план. Този въпрос е свързан с мястото, което се ползва от Общински пазари. Визираният терен представлява УПИ в квартал 430 с Решение 933 на общински съвет има издадена заповед за изменение план за регулация и план за улична регулация на кмета на Община Русе, така че отговорът е да. Изработен ли е такъв ПУП за терена да е предвидено предназначение за паркинг подобно на ПУП за буферен паркинг. Отговорът ни е, че няма изработен план за застрояване, а само план за изменение на регулацията. Наличен ли е въобще ПУП за конкретния имот до реализирането на който. Отговора е да. Какво е предназначението на терена по кадастралната карта? Информацията в портала на КАИС е общодостъпна и предназначението е за друг вид обществен обект „комплекс“. По осмия Ви въпрос, издадени ли са строителни книжа за строеж на паркинг. Не са издавани строителни книжа понеже не са необходими. Извършваните СМР-та включени ли са в инвестиционния проект? Към настоящия момент се изпълняват дейности по почистване. Тук вече става въпрос за буферния паркинг, големия буферен паркинг. Към настоящия момент се изпълняват дейности по почистване на терена. Това е към момента на задаване на въпрос за предната сесия, като същите нямат отношение към инвестиционен проект. Издадено ли е разрешение за строеж за буферния паркинг? Отговорът е да, Разрешението за строеж е 94/14.03.2023 година. В случай, че не е издадено разрешение за строеж, констатирано ли незаконно строителство? Установяването на незаконно строителство за този конкретен обект не е от компетенциите на Община Русе. Предвид категорията на строежа и както е видно, нали обекта има разрешение за строеж. Във въпроса Ви се повтаря отново, както казах към момента на зададения въпрос, извършените дейности не са изисквали разрешение за строеж. На тринадесетия въпрос Ви отговарям. Нали целият проект, който да е съгласуван с НИНКН във връзка с изискванията на Закона за културното наследство предвид това, че ремонтът се извършва в обхвата на сградата на Английската гимназия, която е недвижима културна ценност. За изпълнение на текущ ремонт, не е необходимо изготвяне на инвестиционен проект. Как и на кого е възложен основен ремонт на алеите, има ли КСС? Дейностите, които се изпълняват представляват текущ ремонт, обратното на това, което се твърди във въпроса, като не се засяга конструкцията на настилката, трошенокаменната фракция се използва само за локални ремонти на силно компрометирани участъци, което не представлява основен ремонт. Визираните от Вас искове представляват демонтаж на съществуващи пътни ивици и монтаж на нови. Респективно текущ ремонт е възложен на фирмата по обособена позиция 2 от договора за текущи ремонти. Петнадесетият въпрос, през кой месец на 2023 година ще асфалтира „Комунални дейности“ тротоарите под моста на Товарна гара, за което Ви сезирах предвид множество сигнали от граждани. Отговорът ни, ще бъде изпълнена цялостна реконструкция на тротоарите по улица „Тулча“, както и ремонт на уличното платно във връзка с отпуснати целеви финансови средства от Министерство на регионалното развитие. Последният Ви въпрос, налице ли е разрешение за строеж на бетоновите пътеки между блок „Потсдам“ и булевард „Потсдам“, предвид това, че полагането на бетонов фундамент в междублоково пространство от такъв вид е строеж. Не се изпълнява бетонов фундамент. Там е направен текущ ремонт на съществуващи такива, респективно не е необходимо издаване на разрешение за строеж и в допълнение последна информация от вчера. По Ваш сигнал господин Станчев, вчера е направен оглед от РДНСК на посочени от Вас обекти. От информация от представителите на общината, които са присъствали, ми предават, че не са установени нарушения, но Вие затова ще получите отговор и от РДНСК.

**Г-жа Деница Иванова:** Благодаря на госпожа Илиева. Господин Станчев, имате право на два уточняващи въпроса.

**Г-н Станимир Станчев:** Аз се извинявам, че са малко дълги въпросите, но мина доста време и може би се натрупаха. На някои от тях получихме преждевременно отговори. Сега, за Гребната база. Значи доказахме, че както пише и в отговора, че това не е административна сграда, а селскостопанска сграда. Прочетох набързо отговора, който ми е даден, но аз твърдя, че не е точно така, защото Гребната база не попада в тази поръчка. Още повече, че по наша информация дори има и подизпълнител. Това е първия ми въпрос. Има ли подизпълнител на Гребната база? Ние ще внесем допълнителен въпрос там и за едно друго съоръжение. Второто, което е, тъй като Вие казахте два уточняващи въпроса, доказахме, че от месец Януари се извършва строителство и твърдим това нещо, не аз да го твърдя, има в медиите изключително много снимки и публикации по темата, че буферният паркинг Януари, Февруари до 14 Март се е строял без Разрешение за строеж, което както е видно от отговора, е издадено на 14.03.2023 година. Разбирам, че е обект от национално значение, но ако един обикновен русенец като мен, като всички вас, направи една малка грешка да започне да стои преди издаването за строеж каквото и да е било, ще му се стоварят всички институции. С две думи, за едни може - за други не може. Благодаря ви.

**Г-жа Деница Иванова:** Благодаря, господин Станчев.

**Г-жа Магдалина Илиева:** Уважаеми господин Станчев, на въпроса Ви, има ли подизпълнител изпълнението на халетата. Да, той е официално обявен от фирмата, с която сме сключили договор. На другия въпрос мисля, че вече дадохме отговор в първото ми изложение.

**Г-н Иво Пазарджиев:** Кметът на общината ще допълни отговорите на въпросите допълнителните на господин Станчев.

**Г-н Пенчо Милков:** Искам да допълня отговора, който даде заместник-кмета с това, че тези твърдения, които правите за буферния паркинг, се обезсмислят от това, че там след издаването на разрешение за строеж, както на всеки друг обект, присъства комисия и се установява факта, какво е изпълнено до момента. На място преди започването на строителството на буферния паркинг имаше насипани изключително много тонове боклуци и дървета дебели, колкото човек нормален. До началото на строителството до издаване на разрешението за строеж е издадено разрешение да се подготви строителната площадка. След издаването на разрешението за строеж е наливано и започнато строителството. По отношение на Гребната база и задаваните въпроси дали има подизпълнител. Прекратили сме порочната практика да има скрити подизпълнители, фирмите да ходят и да се наговарят да събират малки фирми. Когато фирма има подизпълнител към Община Русе, ние искаме и те представят по Закона за обществените поръчки специална декларация коя е фирмата на дадения обект, която работи от името на главния изпълнител. Това закона го допуска и най-важното е, че общината плаща директно на по-малката фирма, която е привлечена за подизпълнител и е видно кой го изпълнява. Това също исках да кажа. Вчера са били на проверка точно на имота, който е на пазара, който е дадена възможност от фирма „Спарки“ на коли да паркират. Там е имало трошенокаменна настилка много преди да се отвори оградата и дейността, която ние сме извършили единствено да се изравни, да се попълни, за да могат колите да спират. Всичко, което чувам, нали да не се строи три месеца буферен паркинг, да не се отварят места за паркиране около пазара, да не се работи. Не мога да си обясня на какво е базирано това. Институциите са били на съответните места вчера и РДНСК е била и на това място. Бил е и ръководителя на фирмата изпълнителния директор съм помолил да присъства на тази проверка, да обясни какво е било преди да отворят оградата. И действително благодаря на „Спарки“, че дава възможност да се спира в тази напрегната обстановка около пазара. Това бяха и моите уточнения. Благодаря.

**Г-н Иво Пазарджиев:** Благодаря. Имате право на становище по отговорите. Становище във връзка с отговорите. В рамките на 1 минута.

**Г-н Станимир Станчев:** Уважаеми господин Кмете, уважаеми колеги. Къде точно казахме, че не искаме да се строи, не искаме да се развиваме и какво беше там, да се работи? Не, ние питаме, не твърдим така ли е или не е така. Това са различни неща, а относно законността защо ги питаме тези неща и защо за буферния паркинг? Господин Милков, не знам кой колко минава от там, но аз минавам поне по минимум 2 пъти на ден покрай буферния паркинг. И доста русенци и цяла Европа видя от кога се строеше там. Видяха кога се положи канала, кога започнаха изкопните дейности и пак казвам, тези факти и снимки ги има в медиите с дни. И всичко е толкова ясно. Аз не казвам, че не е трябвало. Напротив, много пъти сме задавали въпроси за този. Въпросът е, че не е спазен закона според нас и Вие навремето твърдяхте, че сте пазител на законността и работите по закон, а ние всичките действия, които вадим до тук, са точно в противовес. Благодаря.

**Г-н Иво Пазарджиев:** Благодаря. Процедура за господин Иванов.

**Г-н Иван Костадинов Иванов:** Уважаеми господин Председател, уважаеми господин Кмете, уважаеми колеги общински съветници, дами и господа. Господин Председател, основно към Вас, но и към колегите е това. В рамките на питане на общински съветници, оставяте общински съветник да говори и десет минути след като по правилник трябва да говори три минути, за да си развие въпроса. Проблема възниква, че в едно питане са включени поне 5 теми с по 5-6 въпроса. Не това е смисъла според мен на питания. Питания трябва да бъдат по конкретен въпрос с конкретно съдържание. Иначе спокойно господин Станчев може да зададе въпроса „господин Кмете, каква е Вашата Програма за управление?“ и кметът да трябва да отговори. Аз Ви моля, то е и към колегите да се обърна. Нека да ползваме своето право, но да не злоупотребяваме с него. Господин Станчев господин Кмете, то това му е смисъла на участието в общинския съвет, да Ви пречи. Нали разбирате и не се дразнете, че той Ви пречи.

**Г-н Иво Пазарджиев:** Добре. Сега, това беше процедура. Процедурно взе думата. Колеги, моля да успокоим страстите. Аз се присъединявам към така на господин Иванов препоръката, действително така да се оформят питанията да може в рамките на 3 минути да се изчитат въпросите и наистина едно питане да бъде по конкретна тема. Няма ограничения да зададете няколко питания на сесия. Лично обяснение…Ние не сме в точка, ние сме в „Питания“, господин Станчев. Продължаваме с питанията. Колегите от „Демократична България“. Госпожо Тонева, заповядайте.

**Г-жа Деана Тонева:** Питане от групата на Демократична България.

**Г-н Иво Пазарджиев:** На микрофона, госпожо Тонева.

**Г-жа Деана Тонева:** Уважаеми господин Кмете, отново повдигам този въпрос, макар че на миналата сесия го обсъждахме, но Вие казахте, че не сте бил подготвен за отговора. Сега се надявам да ми дадете по-такъв отговор и за да бъда по-кратка, няма да изчета цялото питане, за да не досаждам, направо ще мина към въпросите. Какви са причините Община Русе да възрази срещу даване на статут „недвижима културна ценност от национално значение“ на сградата на Летище Русе? Второ, запознат ли сте какво е значението на този статут и че не е пречка, а предимство добавена стойност пред нейното бъдеще използване. Трето, защо при представяне на проекта за отдаване на летището пред общинския съвет не беше упоменат факта, че процедурата по даване на статут „недвижима културна ценност“ на практика е приключила, остава само подписа на министъра, което обвързва инвеститора с изключително отговорна професионална дейност и предизвикателство пред специалистите при привеждане на обекта към съвременните изисквания за сигурност, енергоефективност, функционалност, но съхранявайки автентичните характеристики, стила и културните достойнства на сградата. И четвърто, ще следите ли стриктно как се извършват ремонтните дейности на сградата на летище Русе и дали са съобразени със статута й на „недвижима културна ценност“.

**Г-н Иво Пазарджиев:** Инженер Магдалина Илиева ще отговори. Заповядайте.

**Г-жа Магдалина Илиева:** Уважаема госпожо Тонева, по отношение на въпроса какви са причините Община Русе да възрази срещу даване статут на „недвижима културна ценност от национално значение“ сградата на Летище Русе. Конкретните ни възражения са свързани с процесуалните действия на НИНКН и Министерство на културата, които са имали за резултат препятстването на Община Русе да даде адекватно становище или да направи адекватно възражение в хода на административното производство. На следващо място, считаме приложеният ред по член 61, с 1 дума не е спазена процедурата от Закона за културното наследство за неправилно определен според тази норма за издирени и проучени недвижими обекти на културното наследство, за които има достатъчно данни за изготвяне на заключителна оценка, не се прилагат разпоредбите на член 58, алинея 1 и 2 от Закона за културното наследство и предоставянето или отказът за предоставяне на статут на „недвижима културна ценност“ се извършва по реда на Глава 5, Раздел 3 от закона. Но по преписката няма достатъчно данни за изготвяне на заключителна оценка, а от там липсват и материалноправните предпоставки за прилагане на член 61, алинея 4 от Закона за културното наследство. Също така считаме, че процедурата неправилно включва произнасяне по отношение на целия имот, а не и единствено към сградата на летището. По отношение на въпроса, запознат ли сте какво е значението на този статут и че той не е пречка, а предимство пред нейното бъдещо използване. Запознат съм към разпоредбите на ЗКН, така и с реда, по който същите ще се изпълняват. Именно предвид познанията ми, свързани с прилагането на Закона за културното наследство, считам процедурата по определяне статут на имота за незаконосъобразна. Също така следва да се посочи, че с предоставянето на статут на „недвижима културна ценност“, законът не предвижда и не урежда привилегии по отношение на сградите паметник на културата, а напротив, поставя изключителни и понякога трудно преодолими пречки, изразяващи се в безкрайни процедури и изисквания, които не са съобразени със съвременните изисквания, които се поставят към собствениците на такива сгради. В настоящия случай при положително произнасяне на министъра на културата, този статут и въведените ограничения ще се разпрострат не само върху сградата, а и върху целия имот и искам да добавя, че ако тази сграда беше недвижима културна ценност още в началото на нашия мандат, към момента тя нямаше да изглежда така, в какъвто вид ние я превърнахме в някаква част от вътрешните помещения, покрива, който имаше проблеми. Това нямаше да може да бъде ремонтирано в сроковете, в които ние го направихме. По отношение на въпроса защо при предоставяне на проекта за отдаване на проекта на летището, пред общинския съвет не беше упоменат факта, че процедурата по даване на статут на „недвижима културна ценност“ на практика е приключила, което обвързва инвеститорите с изключително отговорна професионална дейност и предизвикателство пред специалистите при привеждане на обекта към съвременните изисквания за сигурност. На първо място отговорът ни е и към настоящия момент, а още по-малко през Януари месец тази година процедурата не е била приключила. Ползвателите са уведомени за текущото производство, както и за становището на Община Русе. На следващо място, за пореден път следва да се уточни, че дружеството съгласно решението на общинския съвет, е задължено да извършва единствено текущи ремонти, поради което автентичните характеристики на сградата не са под заплаха за разрушаване и заличаване. По отношение на въпроса, ще следите ли стриктно как се извършват ремонтните дейности на сградата на Летище Русе и дали са съобразени със статута й на „недвижима културна ценност“, съгласно сключеният договор за учредяване на право на ползване, собственикът Община Русе следва надлежно да приеме всяка дейност, която е извършена от ползвателя, както и да осъществява текущ контрол по изпълнение на всички задължения на дружеството. В лично качество, както и чрез упълномощени от мен служители, се осъществява постоянен надзор на дейностите, които се извършват на летището, е отговора на господин Милков, кмет на Община Русе.

**Г-н Иво Пазарджиев:** Ако може да ми дадете отговора, госпожо Илиева, отговора. Госпожо Тонева, имате ли уточняващи въпроси? Направо на госпожа Тонева го дайте отговора. Ако имате уточняващи въпроси или становище? По отговора ли, господин Кмете? Господин Кмета ще допълни по отговора и после госпожа Тонева, ако желае ще вземе думата.

**Г-н Пенчо Милков:** Уважаеми господин Председател, уважаема госпожо Тонева, уважаеми общински съветници. Изрично искам да го кажа възможно най по човешки, защото отговорът беше юридически подготвен. Нека да се чуе, въпреки че Вие искахте само писмен отговор на този въпрос. За тази процедура, за нас е нарушен Закона за културното наследство, за да стане толкова бързо и без да питат общината трябва да има достатъчно данни да се пристъпи директно, тоест да има проект, да има цялата документация за това летище. Това не е така. Не е факт, има я сградата, нищо друго го няма. Трябваше да се направи едно проучване, да се определи обхвата за кои части от постройката. Там има кула, там има път, иска се за целия имот. Това означава, че нищо не можеш да направиш по писта, по ограда, по довеждащ път, ако се даде статут на целия имот. Това е най-просто казано пък за обхвата. По отношение на сградата в момента, аз се надявам много скоро да направим дни на отворените врати и Вие лично да присъствате. Същата дограма е там на място произведена, сложена, изпочупени стъклопакети се сменят с нови, качествени, с ново стъкло, но в същата дограма. Всички уплътнения са сменени на стъклата, но в същата дограма. Намерен е старият директор на „Изкуство Русе“ да се направят анализ на лаковите покрития по столовете, по дървените неща, които са същите. Просто като влезете ще се върнете в миналото. Нищо не е чупено, махано или променяно. Това нещо ще го видят всички на живо. Някои според мен и в тълкуванието на закона Ви заблуждава и в обхвата на закрила. Така че моята така молба наистина е, запознайте се с текста на закона. Вижте какви са последиците за целия имот, ако бъде обявен. Нямам никакво против за имоти в Община Русе да подлежат на такъв анализ, но съм против това да става без анализ от страна на администрацията, без страна на общински съветници и ние да разбираме, че някой умува за наш имот от осемчасов видеоклип от Ютуб и след което да карат ние да сме виновни. Аз смятам, че всички трябва да сте обидени от това, а не да се прехвърля отговорността върху Община Русе. Хора в София в един кабинет осем часа обсъждат различни имоти в България и на четвъртия час някъде там говорят за Русе. Кой е питал нас? Благодаря ви.

**Г-н Иво Пазарджиев:** Благодаря. Следващо питане, господин Деян Недков.

**Г-н Деян Недков:** Благодаря, господин Председател. Господин Кмет, моля да ми отговорите на следните въпроси. Първи въпрос, в какъв размер са паричните постъпления от приватизация за 2020-21-22, както и броя на сделките за съответните години. Какво е разпределението на приходите съгласно член 10, алинея 1 от Закона за приватизация и следприватизационен контрол и третият въпрос е в какъв размер е разхода за възнаграждение на Комисията по приватизация за 2020-21-22 година? Благодаря.

**Г-н Иво Пазарджиев:** Благодаря. Госпожа Златомира Стефанова ще отговори.

**Г-жа Златомира Стефанова:** Благодаря, господин Председател. Уважаеми господин Председател, уважаеми господин Кмет, уважаеми общински съветници, господин Недков. На питането, което сте отправили отговарям. Във връзка с Ваше питане по описа на Общински съвет – Русе, Ви уведомявам, както следва. През 2020 година са сключени договори за приватизационна продажба на 3 общински имота, които са включени в Годишния план по приватизация на общинската собственост, като приходът е в размер на 184 308.37 лв. През 2021 година са сключени договори за приватизационна продажба на 2 общински имота, които също са били част от Годишния план с приход общо в размер на 123 641.05 лв. През 2022 година са сключени договори за приватизационна продажба на 4 общински имота, които са включени в Годишния план за приватизация на общинската собственост с приход общо в размер 484 200 лв. Към настоящия момент са извършени приватизационни продажби на 2 общински имота с приход в бюджета общо в размер на 1 062 742.40 лева, както и приватизационната продажба на 101 940 броя поименни акции, които представляват 50% от капитала на „Сплендид“ АД с приход от 947 022.60 лева. Информацията относно сключените приватизационни договори и получените от приватизационни продажби приходи за посочените периоди е публично достъпна. Намира се в интернет страницата на Община Русе в регистър по приватизация. Същата информация се съдържа и в отчетите за изпълнение на годишните планове за приватизация на общинска собственост през 2020, 2021 и 2022, които са приети съответно с Решения 378, 767 и 1174 на Общински съвет – Русе. По втора точка. Съгласно член 127, алинея 3 от Закона за публичните финанси, постъпленията от приватизация се разходват само за придобиване и основен ремонт на дълготрайни активи за разходи, свързани с приватизационния процес, както и за погасяване на ползвани заеми за финансиране на проекти на социалната и техническа инфраструктура и са разпределени. През 2020 година за придобиване и основен ремонт на дълготрайни материални активи 299 372.06 лв. и за разходи свързани с приватизационния процес 83 168 лева. През 2021 година за придобиване и основен ремонт на дълготрайни материални активи 44 256 лева и за разходи, свързани с приватизационния процес 40 334 лева. През 2022 година за придобиване и основен ремонт на дълготрайни материални активи 68 244.88 лв., за погасяване на заеми 71 261.45 лв. и разходи, свързани с приватизационния процес 62 458.41 лв. По точка 3, разходите, свързани с приватизационния процес включват не само възнагражденията на членовете на комисията по приватизация и следприватизационен контрол, но и на членовете на тръжните комисии, организиращи и провеждащи публичните търгове за продажба на общинска собственост по реда на Закона за приватизацията и следприватизационния контрол и са в размер за 2020 година 81 318 лева, за 2021 година 38 444 лева и за 2022 година 55 098.41 лв. Благодаря.

**Г-н Иво Пазарджиев:** Благодаря на госпожа Стефанова.Добре. Следващото питане… Господин Тотев, процедура? Заповядайте. Госпожа Даневска е следващото питане.

**Г-н Траян Тотев:** Само искам да отбележа, че гласувах за питанията да бъдат в началото на сесията, но вносителят на предложението го няма в залата. Така че, колеги, не правете като господин Станчев.

**Г-н Иво Пазарджиев:** Добре, това не беше процедурно предложение. Госпожо Даневска, заповядайте.

**Г-жа Йорданка Даневска:** Моето питане е съвсем кратко и доста конкретно. Става въпрос за трагичното състояние на уличната настилка. Липсваща такава на улица „Витоша“ в град Русе и необходимост от извършване на ремонтни дейности, преасфалтиране на същата. Уважаеми господин Милков, към мен се обърнаха живущи на улица „Витоша“. Същата се намира в така наречения Широк център на град Русе. Асфалтирането е отпреди повече от 40 години и настилката от настилката не е останало нищо. Живущите по улицата са принудени да газят в локви от дъжд и кал, а при сухо време облаци от прах да влизат домовете им. Съгражданите ни са Ви сигнализирали за проблема преди 2 години на 14.04.2021 година, когато са входирали подписка. Две години по-късно реални действия не са предприети. Във връзка с гореизложеното, моля да отговорите на следния въпрос. Ще възложите ли извършване на ремонтни дейности преасфалтиране на уличното платно на улица „Витоша“ в град Русе и ако възложите в какви срокове ще се извърши същото? Настоящото питане е съгласно член 104 от правилника и така нататък, моля на него да ми бъде отговорено както писмено, така и устно.Благодаря.

**Г-н Иво Пазарджиев:** Благодаря, госпожо Даневска. Само да Ви дам и писмения отговор. Инженер Магдалина Илиева ще отговори. Заповядайте.

**Г-жа Магдалина Илиева:** Уважаема госпожо Даневска, само секунда. Отговорът на въпроса Ви е следния. След справка в деловодната система е установено, че от господин Христо Йорданов е постъпил сигнал от 2022 година относно лошо състояние на улица „Витоша“, като е изпратен отговор, че улицата ще бъде предложена за включване в графика на Общинско предприятие „Комунални дейности“ през 2023. Съгласно действащия план за улична регулация, улица „Витоша“ е тупик. Тоест не е предвидено излизане към булевард „Неофит Бозвели“. Уличната регулация не е приложена предвид факта, че преминава през частни имоти и сгради и ги пресича. Към момента Община Русе не предвижда стартиране на отчуждителни процедури, проектиране и изграждане на улица „Витоша“ и прилагане на уличната регулация. Във връзка с лошото състояние обаче на улицата, в което сме се уверявали многократно, Ви уведомявам, че през настоящата календарна година ще бъде възложено изпълнение на частичен текущ ремонт по улица „Витоша“, както и почистване, премахване на саморасла растителност, което вече е започнало всъщност. Благодаря.

**Г-н Иво Пазарджиев:** Благодаря. Добре. Уважаеми колеги, изчерпахме питанията, започваме с дневния ред. Втора точка вече след питанията.

**Точка 2**

**К.л.№ 1221 Инвестиция за втори етап от преустройството на съществуваща група магазини №7 в Централен общински пазар, бул. „Цар Освободител“ №113А, гр. Русе**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, в инвестиционната програма на „Общински пазари“ ЕООД за 2023 година е предвиден втори етап от преустройство на съществуващата група магазини номер 7 в Централен общински пазар на булевард „Цар освободител“ 113 там. Предвижда се преустройство на 22 броя, съществуващи малки магазини по 6 квадратни метра, които не отговарят на съвременните изисквания за търговски обекти, като е осигурена и необходимата разрешителна документация за бъдещите строителни работи. Инвестицията е с нетна стойност 196 000 лева и ще се извърши със собствени средства на дружеството. Ако някакви допълнителни въпроси имате, господин Кунчо Кунчев също е в залата. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване по точката, моля.

**КВОРУМ – 37. С 37 „за“, 0 „против“ и 0 „въздържали се“ се прие**

**РЕШЕНИЕ № 1283**

На основание чл. 21, ал. 2, във връзка с чл. 21, ал. 1, т. 23 от ЗМСМА и чл. 10, ал. 1, т. 9 от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, Общинският съвет реши:

Дава съгласие общинско търговско дружество „Общински пазари” ЕООД, ЕИК 117111045 със собствени средства в размер на 196 000 лева да извърши втори етап от преустройство на група магазини №7, Централен общински пазар, с адрес: бул. „Цар Освободител“ №113А, гр. Русе.

**Точка 3**

**К.л.****№ 1213 Решение за приватизация чрез търг на сграда с идентификатор 63427.7.71.3, с адрес алея „Бели брези“ №10, гр. Русе, предмет на АОС №8396/20.09.2017 г.**

 **Г-н Иво Пазарджиев:** Заповядайте.

 **Г-жа Златомира Стефанова:** Уважаеми дами и господа общински съветници, предложението е за продажба по реда на Закона за приватизация и следприватизационен контрол на общински нежилищен имот. Този имот е включен в Годишната програма за приватизация на общинската собственост през 2023 година. Обектът представлява сграда за търговия със застроена площ 80 квадратни метра на един етаж с адрес „Алея Бели брези“ №10, град Русе. Това помещение към момента е в занемарено състояние и се използва само за склад. Комисията по приватизация и следприватизационен контрол предлага продажбата на общинския имот да се извърши чрез публичен търг с явно наддаване с начална тръжна цена 60 000 лева. Благодаря.

 **Г-н Иво Пазарджиев:** Благодаря. Заявки за изказване по точката? Няма. Режим на гласуване.

**КВОРУМ – 39. С 39 „за“, 0 „против“ и 0 „въздържали се“ се прие**

**РЕШЕНИЕ № 1284**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 от ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съветреши:

1. Да се извърши продажба чрез публичен търг с явно наддаване на сграда с идентификатор 63427.7.71.3 /шестдесет и три хиляди четиристотин двадесет и седем, точка, седем, точка, седемдесет и едно, точка, три/ по кадастралната карта и кадастралните регистри на гр. Русе, с адрес: гр. Русе, алея „Бели брези“ №10, застроена площ: 80 кв. м. /осемдесет квадратни метра/, брой етажи: 1 /един/, предназначение: сграда за търговия, предмет на АОС №8396/20.09.2017 г. Сградата е разположена в поземлен имот с идентификатор 63427.7.71.

2. Утвърждава тръжната документация /Приложение 4/ при следните условия:

2.1. Начална тръжна цена – 60 000 лева;

2.2. Стъпка на наддаване – 3 000 лева;

2.3. Депозит за участие в търга – 10 000 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.

2.4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ №6. Цената на тръжната документация е 250 лв. и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК”АД, клон РУСЕ в центъра за административни услуги и информация.

3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 19-ия работен ден включително от датата на обнародване на решението в „Държавен вестник“.

6. Търгът да се проведе на 24-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. Свобода 6.

7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

8. Всеки член на тръжната комисия да получи възнаграждение за дейността си в размер на 50 лв. плюс по 10 лв. на час, съобразно продължителността на търга.

9. Възлага на Комисията по приватизация и следприватизационен контрол да определи спечелилия търга участник.

10. Възлага на Кмета на Община Русе да освободи депозитите на неспечелилите участници в търга, да издаде решение за спечелилия търга участник и да сключи приватизационен договор за покупко-продажба с него.

 11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**Точка 4**

**К.л.№ 1217 Промяна на предназначението на част от недвижим имот – публична общинска собственост в сграда с идентификатор 63427.5.508.2 по КККР на град Русе**

**Г-н Иво Пазарджиев:** Заповядайте, господин Енчо Енчев.

**Г-н Енчо Енчев:** Уважаеми общински съветници, както вече на постоянните комисии беше разяснено, става въпрос за част от приземния етаж на сградата на Основно училище „Олимпи Панов“ на улица „Сърнена гора“ №36. В част от сградата на училището се предоставя социалната услуга Дневен център за деца и младежи с умствени увреждания. Изготвен е идеен проект с цел проучване на възможността чрез преустройство и промяна на предназначението да се осигури допълнителна площ за нуждите на обекта на тази социална услуга. Получили сме писмено съгласие от страна на Министерство на образованието за предоставяне на помещенията, няма да се пречи на учебния процес, защото нямаме преплитане на потоците на децата. Смятаме, че ако това се осъществи, ще се подобри качеството на социалната услуга. Предлагам ви да подкрепите проекта за решение. Благодаря.

**Г-н Иво Пазарджиев:** Благодаря, господин Заместник-кмет. Заявки за изказвания? Няма. Режим на гласуване, моля.

**КВОРУМ – 40. С 40 „за“, 0 „против“ и 0 „въздържали се“ се прие**

**РЕШЕНИЕ № 1285**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1 от Закона за общинската собственост, Общински съвет – Русе реши:

Дава съгласие за промяна на предназначението на част от имот – публична общинска собственост, представляваща помещения в част „сутерен/приземен етаж“, със застроена площ от 364,44 кв.м., в сграда с идентификатор 63427.5.508.2 по КККР на град Русе с предназначение „Сграда за образование“, и извършване на пристрояване със застроена площ от 67,67 кв.м. към сградата, съобразно представен идеен проект в недвижим имот общинска собственост с идентификатор 63427.5.508 по КККР на град Русе, отреден „За обект комплекс за образование“ – ОУ „Олимпи Панов“, гр. Русе, община Русе, целият с площ от 10 193 кв.м. по КККР на гр. Русе, с административен адрес гр. Русе, ул. „Сърнена гора“ №36, в част от сграда „За социални услуги“ и да бъдат ползвани за предоставяне на социални услуги.

**Точка 5**

**К.л.№ 1222 Приемане на Отчет за състоянието на общинската собственост за периода от 01.01.2022 г. до 31.12.2022 г.**

 **Г-н Иво Пазарджиев:** Госпожа Стефанова.

 **Г-жа Златомира Стефанова:** Благодаря, господин Председател. Уважаеми общински съветници…

**Г-н Иво Пазарджиев:** Моля за тишина в залата! Господин Станчев, госпожо Николова, моля за тишина.

**Г-жа Златомира Стефанова:** Предложението е подготвено съобразно член 4, алинея 3 от Наредба 1 за общинската собственост, съгласно която ежегодно до 30 юни кметът на общината съставя и предоставя на общинския съвет Отчета за състоянието на общинската собственост и резултатите от нейното управление по видове и категории. В отчета, който сме ви представили, се включват също Отдел „Стопански дейности и анализи“, ОП „Управление на общински имоти“, ОП „Паркстрой“, ОП „Спортни имоти“, като в самостоятелен раздел са посочени най-значимите дейности свързани с управлението на общинската собственост през 2022 година. За ваше улеснение по време на комисиите също така направихме и презентация на целия материал, която беше предоставена и на общинските съветници. Постъпилите приходи през 2022 година от таксите са увеличение, също така от наемите приходите от разпореждане с общинската собственост, включително и продажба на жилища, приватизация и концесии, са в размер на около 7 милиона. Това беше изяснено по комисиите, с няколко сделки, които всъщност извън стандартните разпореждания с общинската собственост. За прегледност всичко това беше обобщено и в табличен вид в края на отчета. Може да направим следните заключения, че е преодолян спадът от предните години в тръжните процедури за разпореждане с общинската собственост. Резултатът също така е преодолян и от пандемичната обстановка. През 2022 година е налице ръст на вписаните актове. По принцип тази тенденция винаги е съществувала в общинската собственост, да се актуват, да се издирват имоти, но през 2022 година имахме специална похвала и от Агенция по вписванията със защитата на собствеността, която провежда отдела. Може да се каже, че отчитаме и добър финансов резултат. Благодаря ви.

**Г-н Иво Пазарджиев:** Благодаря, госпожо Стефанова. Господин Иван Петров Иванов за изказване, заповядайте.

**Г-н Иван Петров Иванов:** Уважаеми господин Председател, уважаеми господин кмете, уважаеми колеги. Няма смисъл да изпадам в детайли в анализа на този доклад, тъй като на всички тук ни е ясно, че дейността на повечето сесии на този общински съвет бяха предимно брокерски. Ще си позволя съвсем накратко така да маркирам нещата, които на мен ми направиха впечатление и ще започна с това, с което завърши госпожа Стефанова. Надявам се да е някаква грешка. В така посочения доклад, актовете за общинска собственост през 2022 година са 342. За 2021 година са 376, тоест за 2021 година са повече от 2022, а в доклада се казва, че са с 83.65% повече. Така. На второ място ще си позволя да ви припомня, че аз бях един от инициаторите за отпадането на мораториума за продажба на общински жилища, което беше с презумпцията по-добро управление и стопанисване на общинската собственост. Ще си позволя да ви споделя нещо, което се случи миналата седмица на Комисията по здравеопазване, когато не беше докладвана тази точка, господин Борисов зададе въпроса, добре де, продаваме общински жилища, какво купихме насреща с тия пари. При което от администрацията любезно му беше обяснено, че са направени ремонти и са направени сделки, които са с отстъпено право на строеж, касаещи други имоти, учредяване на право на строеж и със заменки и така нататък, което няма нищо общо с продажбата на общинските жилища. Аз замълчах. Погледнах Наредба 6 и там колеги се оказва, че или аз съм допуснал пропуска или всички ние сме допуснали пропуска или причината е някаква друга. Но в член 37, алинея А на Наредба 6, се казва „минимум 80% от продажбата на жилища трябва да отидат като реинвестиция под формата на ремонти или закупуване на нови имоти“. Сега всичко, което не е забранено е разрешено, но тази тотална продажба, която ние правим, някак си съчетана с всички други приходи, които ние имаме.

**Г-н Иво Пазарджиев:** Времето изтече.

**Г-н Иван Петров Иванов:** Приключвам господин Председател. Всички ние други приходи, които имаме от продажбата на имоти в Слатина, буферният паркинг, от Жилфонд и така нататък, да нямаме никаква реинвестиция в имоти, това колеги, е пример за лошо управление на собствеността и съм убеден, че русенци няма да ни простят. Благодаря ви.

**Г-н Иво Пазарджиев:** Благодаря. Реплика за госпожа Деница Иванова.

**Г-жа Деница Иванова /реплика/:** Уважаеми господин Председател, уважаеми господин Кмет, уважаеми колеги общински съветници. Господин Иванов, предполагам Вие сте член на Комисията по общинска собственост, тъй като коментирате темата с развилата се последно заседание. Вие как гласувахте последният път в тази комисия? Имали ли сте някакви възражения относно продажбите или сте подкрепили предложенията? Това, което не искам да акцентувам е, че прави се едно много сериозно внушение, че общината едва ли не разпродава. Уважаеми колеги, когато има постъпили заявления в нашата община от граждани, ние няма как да откажем, затова вие като общински съветници, членове на тази комисия може да издадете вашите мнения, позиции по темата. Вярвам, че Вие сте го направили като всички останали Ваши колеги от извинявайте, от групата на ГЕРБ, щях да кажа парламентарната, ама не сме. Та, нека да не правим излишни внушения. Ние не можем като община да затворим и да кажем уважаеми граждани, ние нямаме желание да ви разгледаме документите. Нямаме желание да дадем становище, а предполагам вие сте дали положително. Чух едно Ваше твърдение, че едва ли не, преди малко, поправете ме, но чух за буферния паркинг, че сме го продали. Ние не сме го продали, съставена е една друга процедура, така че нека и това внушение да изтрием. Благодаря.

**Г-н Иво Пазарджиев:** Втора реплика, господин Александър Неделчев.

**Г-н Александър Неделчев /реплика/:** Благодаря, господин Пазарджиев. Уважаеми господин Кмете, уважаеми колеги, уважаеми господин Иванов. Не мога да приема Вашето изказване две тези, че този мандат на общинския съвет е имал предимно брокерски функции. Просто защото това не е истина. Не знам Вие от колко години сте съветник, на мен ми се събира може би малко над четвърт век или съветник, или в администрацията, не помня точно. Да. И ще Ви дам само една цифра, за да не бъда многословен. През 2019 година, която беше последната от втория мандат на кмета Стоилов, приходи от продажби 930 000 лева. През 2021 792 000 лева, мандат на кмета Милков. Кой е бил с по-големи брокерски функции не знам или сега, защото не сте в мнозинството, Ви е удобно да говорите така. Починете си малко, току що свършиха изборите, новите са чак през Октомври, има време, ще забравят хората дотогава какво сте говорили. По-добре запазете за последните 1-2 сесии голословните обвинения. И второ, не мога да се съглася, че става дума за някаква тотална разпродажба. Къде я видяхте тази тотална разпродажба? Къде я видяхте? Цифрите година по година могат да Ви покажат кога е имало най-много продажби. Аз ще Ви дам пример с приватизацията. Примерно търгове, през 2021 е имало два търга, през 2022 четири търга, а през годината на мандата на Пламен Стоилов осем търга. И къде е тоталната разпродажба? Айде да не говорим ей така. Ако имате факти, данни, съгласен съм да ги обсъдим, но просто голи приказки и твърдения не е сериозно.

**Г-н Иво Пазарджиев:** Благодаря, господин Неделчев. Дуплика за господин Иван Иванов.

**Г-н Иван Петров Иванов /дуплика/:** Уважаеми господин Председател, уважаеми господин Кмете, уважаеми колеги. Нещата за пореден път се опитват да се обърнат в махленска седянка и да се обясняват с „политически задявки“, което е смешно. Няма да го коментирам. Тук са изложени за актовете. А за буферния паркинг казах, че има постъпления, не че е продаден. Така. Колега, просто да прочетем цифрите. Мисля, че е достатъчно. Благодаря.

**Г-н Иво Пазарджиев:** Благодаря. Други заявки за изказвания? Няма. Режим на гласуване по точката, моля.

**КВОРУМ – 43. С 27 „за“, 3 „против“ и 13 „въздържали се“ се прие**

**РЕШЕНИЕ № 1286**

 На основание чл. 21, ал. 2, във връзка с чл. 21, ал. 1 т. 8 от ЗМСМА, чл. 66а от ЗОС и чл. 4, ал. 3 от Наредба № 1 на Общински съвет – Русе, Общинският съвет реши:

 Приема Отчет за състоянието на общинската собственост и резултатите от нейното управление за периода от 01.01.2022 г. до 31.12.2022 г.

**Точка 6**

**К.л.№ 1223 Изменение на „Списък на жилищата за продажба“ и извършване на продажба на допълнително определени общински жилища**

 **Г-н Иво Пазарджиев:** Госпожа Стефанова.

 **Г-жа Златомира Стефанова:** Благодаря, господин Председател. Уважаеми общински съветници, от определените с Решение на Общински съвет - Русе 48 броя жилища за продажба, двама от наемателите са декларирали отказ от право на закупуване на жилища, а двама не са извършили плащания на дължимите суми и данъци в определения тримесечен срок. Следващите подред са 13 класирани заявители. Те са получили еднакъв брой точки - 52. Това наложи чрез теглене на жребий в присъствието на нотариус, Комисията по член 6, Наредба 6 да ги подреди в низходящ ред чрез жребий пред нотариус. С настоящото предложение предлагаме първите 4 жилища след жребия да бъдат допълнени в списък на общинските жилища за продажба на наемателите настанени в тях по административния ред. Благодаря.

**Г-н Иво Пазарджиев:** Благодаря. Заявки за изказвания? Режим на гласуване по точката, моля.

**КВОРУМ – 40. С 39 „за“, 0 „против“ и 1 „въздържали се“ се прие**

**РЕШЕНИЕ № 1287**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 9, чл. 42, ал. 1, т. 1 и т. 2, и ал. 2, чл. 47, ал. 1, т. 3, ал. 2 и ал. 3 от Закона за общинската собственост, чл. 12, ал. 1, т. 1 и т. 2, ал. 2 и ал. 4, чл. 36, ал. 1, ал. 2 и ал. 5, чл. 33, ал. 6 от Наредба №6 за условията и реда за установяване на жилищни нужди, настаняване под наем и разпореждане с жилища – общинска собственост на Общински съвет - Русе, Решение №645, прието с протокол №26/14.10.2021 г., Общинският съветреши:

1. Изменя „Списъка на наемателите, участващи в класирането за закупуване на общински жилища“, утвърден с Решение №877/19.04.2022 г. и допълнено с Решение №997/14.07.2022 г., Решение №1053/13.09.2022 г. и Решение №1142/13.12.2022 г. на Общински съвет – Русе, като подрежда заявителите по точки 68 - 79 (вкл.) в низходящ ред, съгласно чл. 33, ал. 6 от Наредба №6 за УРУЖНННРЖОС и проведен на 28.03.2023 г. жребий, както следва:

|  |  |  |  |  |  |
| --- | --- | --- | --- | --- | --- |
| **№** | **АЧОС** | **Адрес:** | **Име, презиме и фамилия на заявителя** | **Заявление № от дата** | Общ брой точки |
| 68 | АЧОС №9270 | гр. Русе, кв. „Възраждане“, бл. „Мара Манева“, вх. „А“, ет. 8, ап. №2 | Й. Т. Й.  | 94Й-2461-1 от 22.12.2021 г. | 52 т. |
| 69 | АЧОС №10693 | гр. Русе, кв. „Родина“, бл. „Камчия“, вх. „Г“, ет. 2, ап. №9 | Д. П. П. | 94Д-13732-1 от 01.11.2021 г. | 52 т. |
| 70 | АЧОС №10721 | гр. Русе, кв. „Родина“, бл. „Верила“, вх. „В“, ет. 7, ап. №8 | В. Д. И. | 94В-4200-1 от 08.11.2021 г. | 52 т. |
| 71 | АЧОС №10692 | гр. Русе, кв. „Родина“, бл. „Странджа планина“, вх. „Д“, ет. 1, ап. №28 | И. М. И. | 94И-6826-1 от 25.10.2021 г. | 52 т. |
| 72 | АЧОС №10720 | гр. Русе, кв. „Родина“, бл. „Фр. Енгелс-Г“, вх. „В“, ет. 1, ап. №16 | Д. П. А. | 94Д-13769-1 от 17.11.2021 г. | 52 т. |
| 73 | АЧОС №10626 | гр. Русе, кв. „Здравец“, бл. „Славия“, вх. „Б“, ет. 1, ап. №6 | Б. И. В. | 94Б-924-1 от 20.01.2022 г. | 52 т. |
| 74 | АЧОС №7161 | гр. Русе, кв. „Здравец-Изток“, бл. „Чайковски“, вх. 7, ет. 5, ап. №32 | Р. С. К. | 94Р-1342-1 от 26.10.2021 г. | 52 т. |
| 75 | АЧОС №10398 | гр. Русе, кв. „Родина“, бл. „Верила“, вх. „Б“, ет. 8, ап. №4 | Г. С. Х. | 94Г-2872-1 от 26.10.2021 г. | 52 т. |
| 76 | АЧОС №10632 | гр. Русе, кв. „Здравец“, бл. „Страхил войвода“, вх. „А“, ет. 3, ап. №3 | Н. А. И. | 94О-66-1 от 11.02.2022 г. | 52 т. |
| 77 | АЧОС №10397 | гр. Русе, кв. „Родина“, бл. „Вежен“, вх. „В“, ет. 8, ап. №7 | С. Д. А. | 94С-249-2 от 18.10.2021 г. | 52 т. |
| 78 | АЧОС №9585 | гр. Русе, ж.к. „Изток“, бл. „Варшава“, вх. „Г“, ет. 6, ап. №12 | А. Н. С. | 94А-9031-1 от 25.10.2021 г. | 52 т. |
| 79 | АЧОС №1871 | гр. Русе, района на Дунав мост, бл. „Димитър Дончев“, ет. 2, ап. №9 | А. И. С. | 94А-11453-1 от 27.10.2021 г. | 52 т. |

**2. Приема допълнение и изменение на Списък №1 на общинските жилища за настаняване под наем на граждани с установени жилищни нужди, раздел А: Апартаменти,** утвърден от Общински съвет – Русе с Решение №877/19.04.2022 г. и допълнено с Решение №997/14.07.2022 г., Решение №1053/13.09.2022 г. и Решение №1142/13.12.2022 г. на Общински съвет – Русе, както следва:

2.1. създава нова точка №1542 – жилищен имот, представляващ апартамент с административен адрес гр. Русе, ж.к. „Изток“, бул. „Липник“ №108, бл. „Берое“, вх. 3, ет. 1, ап. №7, предмет на АЧОС №9598/16.12.2019 г.;

2.2. създава нова точка №1543 – жилищен имот, представляващ апартамент с административен адрес гр. Русе, ж.к. „Изток“, ул. „Рига“ №6, бл. „Кремена“, вх. 2, ет. 1, ап. №8, предмет на АЧОС №9715/10.03.2020 г.;

2.3. създава нова точка №1544 – жилищен имот, представляващ апартамент с административен адрес гр. Русе, ж.к. „Изток“, ул. „Новисад“ №2, бл. „Мура“, вх. 3, ет. 3, ап. №29, предмет на АЧОС №10540/09.08.2022 г.;

2.4. създава нова точка №1545 – жилищен имот, представляващ апартамент с административен адрес гр. Русе, кв. „Родина 1 и 2“, ул. „Чипровци“ №24, бл. „Фридрих Енгелс-Б“, вх. 1, ет. 5, ап. №7, предмет на АЧОС №10539/08.08.2022 г.;

2.5. премахва точка №58 – жилищен имот, представляващ апартамент с административен адрес гр. Русе, кв. „Възраждане“, ул. „Плевен“ №1, бл. „Мара Манева“, вх. 1, ет. 8, ап. 2, предмет на АЧОС №9270/15.07.2019 г.;

2.6. премахва точка №321 – жилищен имот, представляващ апартамент с административен адрес гр. Русе, кв. „Родина“, ул. „Тича“ №30, бл. „Камчия“, вх. 4, ет. 2, ап. 9, предмет на АЧОС №10693/10.02.2023 г.;

2.7. премахва точка №304 – жилищен имот, представляващ апартамент с административен адрес гр. Русе, кв. „Родина 1 и 2“, ул. „Сакар планина“ №2, бл. „Верила“, вх. 3, ет. 7, ап. 8, предмет на АЧОС №10721/17.02.2023 г.;

2.8. премахва точка №349 – жилищен имот, представляващ апартамент с административен адрес гр. Русе, кв. „Родина 1 и 2“, ул. „Голям Богдан“ №1, бл. „Странджа планина“, вх. 5, ет. 1, ап. 28, предмет на АЧОС №10692/10.02.2023 г.

**3. Допълва и изменя „Списък на общинските жилища за продажба“** на наемателите, настанени в тях по административен ред, както следва:

3.1. създава нова точка №68 – жилищен имот, представляващ апартамент с административен адрес гр. Русе, кв. „Възраждане“, ул. „Плевен“ №1, бл. „Мара Манева“, вх. 1, ет. 8, ап. 2, предмет на АЧОС №9270/15.07.2019 г.;

3.2. създава нова точка №69 – жилищен имот, представляващ апартамент с административен адрес гр. Русе, кв. „Родина“, ул. „Тича“ №30, бл. „Камчия“, вх. 4, ет. 2, ап. 9, предмет на АЧОС №10693/10.02.2023 г.;

3.3. създава нова точка №70 – жилищен имот, представляващ апартамент с административен адрес гр. Русе, кв. „Родина 1 и 2“, ул. „Сакар планина“ №2, бл. „Верила“, вх. 3, ет. 7, ап. 8, предмет на АЧОС №10721/17.02.2023 г.;

3.4. създава нова точка №71 – жилищен имот, представляващ апартамент с административен адрес гр. Русе, кв. „Родина 1 и 2“, ул. „Голям Богдан“ №1, бл. „Странджа планина“, вх. 5, ет. 1, ап. 28, предмет на АЧОС №10692/10.02.2023 г.

**4. Допълва годишната програма** за управление и разпореждане с имоти общинска собственост за 2023 г. с продажби на следните жилищни имоти – частна общинска собственост:

4.1. СОС с идентификатор 63427.1.257.3.20 по КККР на гр. Русе, представляващ апартамент №2, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 79,31 кв.м., заедно с прилежащите изба №6 с площ от 3,56 кв.м. и 0,702% идеални части от общите части на сградата, с административен адрес гр. Русе, кв. „Възраждане“, ул. „Плевен“ №1, бл. „Мара Манева“, вх. 1, ет. 8, предмет на АЧОС №9270/15.07.2019 г., вписан в Службата по вписвания – Русе, с прогнозен приход от продажбата в размер на 114 810,00 лева, без дължими данъци и такси.

4.2. СОС с идентификатор 63427.5.673.8.3 по КККР на гр. Русе, представляващ апартамент №9, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 100,25 кв.м., заедно с прилежащите изба №1 с площ от 3,68 кв.м. и 1,833% идеални части от общите части на сградата, с административен адрес гр. Русе, кв. „Родина“, ул. „Тича“ №30, бл. „Камчия“, вх. 4, ет. 2, предмет на АЧОС №10693/10.02.2023 г., вписан в Службата по вписвания – Русе, с прогнозен приход от продажбата в размер на 136 650,00 лева, без дължими данъци и такси.

4.3. СОС с идентификатор 63427.5.284.6.20 по КККР на гр. Русе, представляващ апартамент №8, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 57,59 кв.м., заедно с прилежащите изба №21 с площ от 3,02 кв.м и 1,320% идеални части от общите части на сградата, с административен адрес гр. Русе, кв. „Родина 1 и 2“, ул. „Сакар планина“ №2, бл. „Верила“, вх. 3, ет. 7, предмет на АЧОС №10721/17.02.2023 г., вписан в Службата по вписвания – Русе, с прогнозен приход от продажбата в размер на 81 600,00 лева, без дължими данъци и такси.

4.4. СОС с идентификатор 63427.5.375.5.2 по КККР на гр. Русе, представляващ апартамент №28, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 71,20 кв.м., заедно с прилежащите изба №18 с площ от 2,70 кв.м и 0,575% идеални части от общите части на сградата, с административен адрес гр. Русе, кв. „Родина 1 и 2“, ул. „Голям Богдан“ №1, бл. „Странджа планина“, вх. 5, ет. 1, предмет на АЧОС №10692/10.02.2023 г., вписан в Службата по вписвания – Русе, с прогнозен приход от продажбата в размер на 100 440,00 лева, без дължими данъци и такси.

**5. Дава съгласие** за извършване на продажби на посочените жилищни имоти – частна общинска собственост, на настанените в тях наематели, както следва:

5.1. СОС с идентификатор 63427.1.257.3.20 по КККР на гр. Русе, представляващ апартамент №2, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 79,31 кв.м., заедно с прилежащите изба №6 с площ от 3,56 кв.м. и 0,702% идеални части от общите части на сградата, с административен адрес гр. Русе, кв. „Възраждане“, ул. „Плевен“ №1, бл. „Мара Манева“, вх. 1, ет. 8, предмет на АЧОС №9270/15.07.2019 г., вписан в Службата по вписвания – Русе, на **Й. Т. Й.** на цена **114 810,00 лева**, без включени дължими данъци и такси. Последните са за сметка на купувача.

5.2. СОС с идентификатор 63427.5.673.8.3 по КККР на гр. Русе, представляващ апартамент №9, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 100,25 кв.м., заедно с прилежащите изба №1 с площ от 3,68 кв.м. и 1,833% идеални части от общите части на сградата, с административен адрес гр. Русе, кв. „Родина“, ул. „Тича“ №30, бл. „Камчия“, вх. 4, ет. 2, предмет на АЧОС №10693/10.02.2023 г., вписан в Службата по вписвания – Русе, на **Д. П. П.** на цена **136 650,00 лева**, без включени дължими данъци и такси. Последните са за сметка на купувача.

5.3. СОС с идентификатор 63427.5.284.6.20 по КККР на гр. Русе, представляващ апартамент №8, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 57,59 кв.м., заедно с прилежащите изба №21 с площ от 3,02 кв.м и 1,320% идеални части от общите части на сградата, с административен адрес гр. Русе, кв. „Родина 1 и 2“, ул. „Сакар планина“ №2, бл. „Верила“, вх. 3, ет. 7, предмет на АЧОС №10721/17.02.2023 г., вписан в Службата по вписвания – Русе, на **В. Д. И.** на цена **81 600,00 лева**, без включени дължими данъци и такси. Последните са за сметка на купувача.

5.4. СОС с идентификатор 63427.5.375.5.2 по КККР на гр. Русе, представляващ апартамент №28, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 71,20 кв.м., заедно с прилежащите изба №18 с площ от 2,70 кв.м и 0,575% идеални части от общите части на сградата, с административен адрес гр. Русе, кв. „Родина 1 и 2“, ул. „Голям Богдан“ №1, бл. „Странджа планина“, вх. 5, ет. 1, предмет на АЧОС №10692/10.02.2023 г., вписан в Службата по вписвания – Русе, на **И. М. И.** на цена **100440,00 лева**, без включени дължими данъци и такси. Последните са за сметка на купувача.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 7**

**К.л.№ 1224 Приемане на решение относно одобряване, приемане и придобиване на инвестиции, извършени в активи – общинска собственост, от „Водоснабдяване и канализация“ ООД – Русе на територията на Община Русе за периода от 01.01.2021 г. до 31.12.2021 г., съгласно Договор за стопанисване, поддържане и експлоатация на ВиК системите и съоръженията и предоставянето им за управление на „Асоциация по водоснабдяване и канализация на обособената територия, обслужвана от „Водоснабдяване и канализация“ ООД – Русе**

 **Г-н Иво Пазарджиев:** Госпожо Стефанова, заповядайте.

**Г-жа Златомира Стефанова:** Благодаря, господин Председател. Съгласно договор от 2015 година, Асоциацията по ВиК на обособената територия, обслужвана от ВиК ООД - Русе, е предоставила на ВиК – Русе в качеството си на оператор, изключителното право да стопанисва, поддържа и експлоатира ВиК системите и съоръженията публична собственост обособената територия. В този контролен лист сме ви представили за периода от 01.01.2021 до 31.12.2021 година, ВиК ООД е направил инвестиции във връзка с рехабилитация и реконструкция на съществуващата ВиК инфраструктура, както и за изграждане на нови такива на територията на общината в размер на 1 673 436.08 лв. Предвид това, е необходимо Общински съвет - Русе да даде съгласието си Община Русе да приеме да придобие инвестициите, като същите да бъдат предоставени за управление на Асоциацията по ВиК в обособената територия. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване по точката, моля.

**КВОРУМ – 39. С 39 „за“, 0 „против“ и 0 „въздържали се“ се прие**

**РЕШЕНИЕ № 1288**

 На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.8, ал.1 и чл.34, ал.1 от Закона за общинската собственост, във връзка с чл.198б, т.2 и чл.198ж от Закона за водите, във връзка с чл.37, ал.1 от Правилника за организацията и дейността на асоциациите по водоснабдяване и канализация, Общински съвет – Русе реши:

 1. Одобрява и дава съгласие Община Русе да приеме и да придобие инвестиции извършени в активи – общинска собственост от страна на „Водоснабдяване и канализация“ ООД – Русе, на територията на Община Русе, за периода от 01.01.2021 г. до 31.12.2021 год., в размер на 1 673 436,08 лв. (един милион шестстотин седемдесет и три хиляди четиристотин тридесет и шест лева и осем стотинки), представляващи рехабилитация и реконструкция на съществуваща ВиК инфраструктура – публична общинска собственост, както и изграждане на нова такава, подробно описани в нарочен списък - Приложение №4, неразделна част от настоящото решение с изключение на позиция №187 - ПУБЛИЧНА ДЪРЖАВНА СОБСТВЕНОСТ, представляваща аварийна байпасна връзка между вливна и хранителна тръба Ф500 на НР Средна зона, гр. Русе, въведен в експлоатация през 2021 г., на стойност 217 982,18 лв.

 2. Дава съгласие след придобиване на инвестициите (активите) по точка 1 от настоящото решение, същите да бъдат предоставени за управление на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, при съответно спазване на §9, ал. 10 от ПЗР към Закона за изменение и допълнение на закона за водите  (обнародван в Държавен вестник брой 103/2013 г., изменен и допълнен в Държавен вестник брой 58/2015 г.).

**Точка 8**

**К.л.№ 1225 Откриване на процедура за провеждане на публичен търг с явно наддаване за продажба на недвижим имот – частна общинска собственост, находящ се в землището на с. Червена Вода, ЕКАТТЕ: 80460, Община Русе, местност „Гьола“**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Поддържаме точката. Тя е разгледана в Комисия по общинска собственост. Също така имаме и становище на кмета на Червена вода относно продажбата, което е положително. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 40. С 31 „за“, 1 „против“ и 8 „въздържали се“ се прие**

**РЕШЕНИЕ № 1289**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-91/01.07.2022 г. и извлечение от Протокол №31/12.09.2022 г. на Комисията по общинска собственост, Общинският съвет реши:

1. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор 80460.8.262, съгласно Кадастралната карта и кадастралните регистри на с. Червена вода, Община Русе, одобрени със Заповед №РД-18-891/30.03.2018 г. на Изпълнителния директор на Агенция по геодезия, картография и кадастър, находящ се в землището на с. Червена вода, ЕКАТТЕ: 80460, Община Русе, местност „Гьола“, с площ от 4119 кв.м., трайно предназначение на територията: Земеделска, с начин на трайно ползване: Нива, четвърта категория при неполивни условия, предмет на АЧОС №10700/14.02.2023 г., вписан под №57, том 5, Н.Д. 885, ДВР 1836, вх.рег. №1891 от 23.02.2023 г. по описа на Службата по вписвания – Русе, при начална тръжна продажна цена 11 715,00 лв., без дължими данъци и такси. Последните са за сметка на спечелилия търга участник – купувач.

30% от постъпленията от продажбата да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 9**

**К.л.№ 1226 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Червена вода, Община Русе, ул. „Цар Шишман“**

**Г-жа Златомира Стефанова:** Благодаря, господин Председател. Уважаеми общински съветници, поддържаме точката с положително становище от кмета на Червена вода и също от Комисията по общинска собственост. Благодаря.

**Г-н Иво Пазарджиев:** Благодаря. Заявки за изказвания? Няма. Гласуваме точката.

**КВОРУМ – 40. С 30 „за“, 0 „против“ и 10 „въздържали се“ се прие**

**РЕШЕНИЕ № 1290**

На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Дава съгласие за продажба чрез публичен търг с явно наддаване на поземлен имот №501.1530 по кадастралния план на с. Червена вода, Община Русе, Област Русе, а по регулационния план представляващ урегулиран поземлен имот ХI-1530, в квартал 97, ЕКАТТЕ: 80460, с площ 471 кв.м., намиращ се в с. Червена вода, Община Русе, ул. „Цар Шишман“, отреден за Жилищно застрояване, при граници и съседни имоти: УПИ IХ от кв. 97, УПИ V от кв. 97, УПИ ХII от кв. 97, УПИ VI от кв. 97, УПИ VII от кв. 97. За имота е съставен Акт за частна общинска собственост №6159/05.01.2010 г., вписан под №78, том 7, н. д. 70/10, вх. рег. №315 от 18.01.2010 г. по описа на Службата по вписвания - Русе, с начална тръжна продажна цена в размер на 7 550,00 лева (седем хиляди петстотин и петдесет лева), без дължими данъци и такси.

 30% от приходите от реализираната продажба да се да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Дължимите данъци и такси се определят след провеждане на търга и са за сметка на спечелилия участник - купувач.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 10**

**К.л.№ 1227 Откриване процедура за провеждане на публичен търг с явно наддаване за продажба на недвижими имоти – частна общинска собственост, находящи се в град Русе, община Русе, кв. "Средна кула"**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката. Комисията по общинска собственост дава съгласие за провеждане на процедурата. Благодаря.

Г-н Иво Пазарджиев: Благодаря. Заявки за изказвания? Няма. Гласуваме точката.

**КВОРУМ – 40. С 30 „за“, 0 „против“ и 10 „въздържали се“ се прие**

**РЕШЕНИЕ № 1291**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 на Общински съвет – Русе, Протокол № 33/12.12.2022г. на КОС, чл. 8, ал. 9 от ЗОС и заявление за закупуване на имот, Общински съвет, реши:

1. Допълва годишната програма за управление и разпореждане с имотите – общинска собственост за 2023г. с продажба на терен, общинска собственост, представляващ поземлен имот с идентификатор 63427.10.1090 по Кадастралната карта и кадастралните регистри на град Русе, с адрес: град Русе, кв. "Средна кула", ул. „Върбица", с площ от 532 кв.м., трайно предназначение на територията: Урбанизирана, Начин на трайно ползване: Ниско застрояване (до 10м), предишен идентификатор: няма, номер по предходен план: 1739, кв. 168, парцел: XIII-1739, при граници и съседи: 63427.10.1091, 63427.10.1880, 63427.10.1019, 63427.10.1089, предмет на Акт №5976/11.06.2009г., за частна общинска собственост, вписан под № 166, том XIX, н.д. 4197, вх. рег. № 8645/24.06.2009г. по описа на Служба по вписванията – град Русе към Агенцията по вписвания, с прогнозен приход от продажбата в размер на 14 200,00 лв. (четиринадесет хиляди и двеста лева), без дължими данъци и такси

 2. Дава съгласие за откриване процедура за провеждане на публичен търг с явно наддаване за продажба на поземлен имот с идентификатор 63427.10.1090 по Кадастралната карта и кадастралните регистри на град Русе, с адрес: град Русе, кв. "Средна кула", ул. „Върбица", с площ от 532 кв.м., трайно предназначение на територията: Урбанизирана, Начин на трайно ползване: Ниско застрояване (до 10м), предишен идентификатор: няма, номер по предходен план: 1739, кв. 168, парцел: XIII-1739, при граници и съседи: 63427.10.1091, 63427.10.1880, 63427.10.1019, 63427.10.1089, предмет на Акт № 5976/11.06.2009г., за частна общинска собственост, вписан под № 166, том XIX, н.д. 4197, вх. рег. № 8645/24.06.2009г. по описа на Служба по вписванията – град Русе към Агенцията по вписвания, с начална тръжна продажна цена 14 200,00 лв. (четиринадесет хиляди и двеста лева), без дължими данъци и такси.

3. Дава съгласие за откриване процедура за провеждане на публичен търг с явно наддаване за продажба на поземлен имот с идентификатор 63427.10.1094 по Кадастралната карта и кадастралните регистри на град Русе, с адрес: град Русе, кв. "Средна кула", ул. „Къкрина", с площ от 616 кв.м., трайно предназначение на територията: Урбанизирана, Начин на трайно ползване: Ниско застрояване (до 10м), предишен идентификатор: няма, номер по предходен план: 1736, кв. 168, парцел: XVI-1736, при граници и съседи: 63427.10.1019, 63427.10.1880, 63427.10.1088, предмет на Акт № 5980/05.06.2009г., за частна общинска собственост, вписан под № 173, том XIX, н.д. 4204, вх.рег. № 8654/24.06.2009г. по описа на Служба по вписванията - град Русе към Агенцията по вписвания, с начална тръжна цена 16 440,00 лв. (шестнадесет хиляди четиристотин и четиридесет лева), без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилият участник-купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 11**

**К.л.№ 1228 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Област Русе, Община Русе, гр. Русе, ж.к. „Дружба 2“, ул. “Йосиф Дайнелов“ № 117, 119**

**Г-жа Златомира Стефанова:** Благодаря, господин Председател. Това е един малък имот, който е в тъй наречения квартал „Селеметя“. Пазарната стойност е определена в контролния лист. В свое заседание Комисията по общинска собственост дава своето съгласие да бъде открита процедурата и ние поддържаме точката.

**Г-н Иво Пазарджиев:** Заявки за изказвания? Няма. Режим на гласуване, моля.

**КВОРУМ – 39. С 29 „за“, 0 „против“ и 10 „въздържали се“ се прие**

**РЕШЕНИЕ № 1292**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-158/20.12.2022г. и извлечение от Протокол №35/20.01.2023 г. на Комисията по общинска собственост, Общинският съвет реши:

 1. Допълва годишната програма за управление и разпореждане с имоти общинска собственост за 2023 г. с продажба на незастроен поземлен имот – частна общинска собственост, представляващ поземлен имот с идентификатор 63427.4.1888, с площ от 576 кв.м., трайно предназначение на територията: Урбанизирана, начин на трайно ползване: ниско застрояване /до 10 m/, ж.к. Дружба II, гр. Русе, Община Русе, ул. “Йосиф Дайнелов“ №117, 119, предмет на Акт за частна общинска собственост № 8439/03.10.2017 г., вписан под №135, том 31, н.д. 6313, ДВР 13687, вх. № 13915/05.10.2017 г. по описа на Агенция по вписванията - Служба по вписванията – Русе, с прогнозен приход от продажбата в размер на 45 000.00 лева, без дължими данъци и такси.

 2. Дава съгласие за откриване на процедура за провеждане на публичен търг с явно наддаване за продажба на незастроен поземлен имот – частна общинска собственост, представляващ поземлен имот с идентификатор 63427.4.1888, с площ от 576 кв.м., трайно предназначение на територията: Урбанизирана, начин на трайно ползване: ниско застрояване /до 10 m/, ж.к. Дружба II, гр. Русе, Община Русе, ул. “Йосиф Дайнелов“ №117, 119, предмет на Акт за частна общинска собственост № 8439/03.10.2017 г., вписан под №135, том 31, н.д. 6313, ДВР 13687, вх. № 13915/05.10.2017 г. по описа на Службата по вписванията – Русе, при начална тръжна продажна цена 45 000.00 лв., без дължими данъци и такси.

 Дължимите данъци и такси да се определят след провеждане на тръжната процедура и са за сметка на спечелилия участник – купувач.

 Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 12**

**К.л.№ 1229 Съгласие за продажба на общински недвижим имот, представляващ придаваем терен по улична регулация, с площ от 85,00 кв.м., които да се придадат към УПИ III – 170, в кв. 20 по застроителния и регулационния план на с. Сандрово, община Русе**

 **Г-н Иво Пазарджиев:** Заповядайте.

 **Г-жа Златомира Стефанова:** Уважаеми общински съветници, поддържаме точката да бъде приложена уличната регулация. Благодаря.

**Г-н Иво Пазарджиев:** Благодаря. Заявки за изказвания? Режим на гласуване по точката, моля.

**КВОРУМ – 42. С 42 „за“, 0 „против“ и 0 „въздържали се“ се прие**

**РЕШЕНИЕ № 1293**

На основание чл. 21, ал. 1, т. 8 и чл. 21, ал. 2 от ЗМСМА, §6, ал. 1, §8, ал. 2, т. 1 и ал. 3 от ПР от ЗУТ, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол № 36 от 24.02.2023г. на Комисията по общинска собственост, скица - проект за придаваемо място по улична регулация, съобразно предвижданията на ПУП-ПР и ЗРП, одобрен със Заповед № 60/22.05.1992г. на Кмета на Община Сливо поле, Общинският съвет реши:

 1. Допълва годишната програма за управление и разпореждане с имотите – общинска собственост за 2023 г. с продажба на терен, общинска собственост, представляващ придаваема част от 85 кв.м. по улична регулация от ПИ № 501.968 - ул. „Васил Петлешков“ придаван към УПИ III – 170, в кв. 20 по застроителния и регулационния план на с. Сандрово, община Русе, с прогнозна цена в размер на 2 790,00 лева (две хиляди седемстотин и деветдесет лева), без дължими данъци и такси.

 2. Обявява придаваем терен от 85 кв.м. по улична регулация от поземлен имот № б501.968 - ул. „Васил Петлешков“, с. Сандрово, община Русе, придаван към УПИ III – 170, в кв. 20 по застроителния и регулационния план на с. Сандрово, община Русе, за частна общинска собственост.

 3. Да се продаде терен, общинска собственост, представляващ придаваема част от 85 кв.м. по улична регулация от поземлен имот № 501.968 - ул. „Васил Петлешков“, с. Сандрово, община Русе, придаван към УПИ III – 170, в кв. 20 по застроителния и регулационния план на с. Сандрово, община Русе, на Йонко Панайотов Гатев и на Светла Тодорова Гатева, след заплащане на Община Русе цена в размер на 2 790,00 лева (две хиляди седемстотин и деветдесет лева) и дължимите данъци и такси.

 4. 30% от постъпленията от продажбата на имота да се използват за дейности, съответно посочени в чл.52, ал.5, т.1 и т.2 от ЗМСМА, на територията на съответното населено място.

 5. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 13**

**К.л.№ 1230 Съгласие за продажба на общински недвижим имот, представляващ придаваем терен по улична регулация, с площ от 121 кв.м., които да се придадат към УПИ II – 171, в кв. 20 по застроителния и регулационния план на с. Сандрово, община Русе**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Уважаеми общински съветници, поддържаме точката. Благодаря.

 **Г-н Иво Пазарджиев:** Заявки за изказвания? Няма. Режим на гласуване, моля.

**КВОРУМ – 42. С 42 „за“, 0 „против“ и 0 „въздържали се“ се прие**

**РЕШЕНИЕ № 1294**

На основание чл. 21, ал. 1, т. 8 и чл. 21, ал. 2 от ЗМСМА, §6, ал. 1, §8, ал. 2, т. 1 и ал. 3 от ЗР от ЗУТ, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол № 36 от 24.02.2023г. на Комисията по общинска собственост, скица - проект за придаваемо място по улична регулация, съобразно предвижданията на ПУП-ПР и ЗРП, одобрен със Заповед № 60 от 22.05.1992г. на Кмета на Община Сливо поле, Общински съвет реши:

1. Допълва годишната програма за управление и разпореждане с имотите – общинска собственост за 2023г. с продажба на терен, общинска собственост, представляващ придаваема част от 121 кв.м. по улична регулация от ПИ № 501.968 - ул. „Васил Петлешков“ придаван към УПИ II – 171, в кв. 20 по застроителния и регулационния план на с. Сандрово, община Русе, с прогнозна цена в размер на 3 980,00 лева (три хиляди деветстотин и осемдесет лева), без дължими данъци и такси.

2. Обявява придаваем терен от 121 кв.м. по улична регулация от поземлен имот № 501.968 - ул. „Васил Петлешков“, с. Сандрово, община Русе, придаван към УПИ II – 171, в кв. 20 по застроителния и регулационния план на с. Сандрово, община Русе, за частна общинска собственост.

3. Да се продаде терен, общинска собственост, представляващ придаваема част от 121 кв.м. по улична регулация от поземлен имот № 501.968 - ул. „Васил Петлешков“, с. Сандрово, община Русе, придаван към УПИ II – 171, в кв. 20 по застроителния и регулационния план на с. Сандрово, община Русе, на Евгени Борисов Георгиев и Ирина Етиенова Георгиева, след заплащане на Община Русе цена в размер на 3 980,00 лева (три хиляди деветстотин и осемдесет лева) и дължимите данъци и такси.

4. 30% от постъпленията от продажбата на имота да се използват за дейности, съответно посочени в чл.52, ал.5, т.1 и т.2 от ЗМСМА, на територията на съответното населено място.

5. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 14**

**К.л.№ 1231 Откриване на процедура за провеждане на публичен търг с явно наддаване за продажба на самостоятелен обект в сграда, представляващ гараж, с адрес гр. Русе, ж.к. „Дружба 1“, ул. „Стрешер планина“ №37, блок №18, вход 3, етаж 0**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката, направили сме също така и анализ на финансовото измерение от наема, който имаме от гаража за следващите 10 години. Комисията по общинска собственост също дава съгласие за продажбата. Благодаря.

 **Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 42. С 27 „за“, 3 „против“ и 12 „въздържали се“ се прие**

**РЕШЕНИЕ № 1295**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 41, ал. 2 от ЗОС, чл. 63, ал. 2 от Закона за собствеността, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №36/24.02.2023 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на самостоятелен обект в сграда с идентификатор 63427.4.57.5.22 по Кадастралната карта и кадастралните регистри на гр. Русе, представляващ гараж №18, с площ от 19,26 кв.м., с предназначение на самостоятелния обект: Гараж, брой нива на обекта: 1, заедно с прилежащите 0,3328% идеални части от общите части на сградата и от отстъпеното право на строеж, с адрес гр. Русе, ж.к. „Дружба 1“, ул. „Стрешер планина“ №37, блок №18, вход 3, етаж 0, предмет на АЧОС №10719/17.02.2023 г., вписан под №32, том 5, Н.Д. 858, ДВР 1786, вх.рег. №1830 от 22.02.2023 г. по описа на Службата по вписвания – Русе, при начална тръжна продажна цена 21 300,00 лева, без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилият участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 15**

**К.л.№ 1232 Откриване процедура за продажба на недвижим имот – частна общинска собственост, с адрес: с. Просена, Община Русе, по реда на чл. 35, ал. 3 от ЗОС**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Тук продажбата е по член 35, алинея 3 със законно построена сграда. Комисията по общинска собственост дава съгласие и поддържаме точката.

**Г-н Иво Пазарджиев:** Благодаря. Заявки за изказвания? Няма. Гласуваме точката.

**КВОРУМ – 43. С 31 „за“, 0 „против“ и 12 „въздържали се“ се прие**

**РЕШЕНИЕ № 1296**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 8, ал. 1 и ал. 9, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе и извлечение от Протокол №36/24.02.2023 г. на Комисията по общинска собственост, Общинският съвет реши:

1. Допълва годишната програма за управление и разпореждане с имоти, общинска собственост за 2023 г. с продажба на общински поземлен имот, представляващ застроен урегулиран поземлен имот УПИ II-455 в кв.3, съгласно регулационния план на с. Просена, ЕКАТТЕ: 58637, Община Русе, с площ от 695 кв.м., отреден за жилищно застрояване, с адрес: с. Просена, Община Русе, предмет на Акт №4702/23.08.2006 г. за частна общинска собственост, вписан под №113, том 35, н.д. 8657, вх.рег. №12309 от 14.09.2006 г. по описа на Службата по вписвания – Русе, с прогнозен приход от продажбата в размер на 4 940,00 лева, без дължими данъци и такси.

2. Дава съгласие за продажба на общински поземлен имот, представляващ застроен урегулиран поземлен имот УПИ II-455 в кв.3, съгласно регулационния план на с. Просена, ЕКАТТЕ: 58637, Община Русе, с площ от 695 кв.м., отреден за жилищно застрояване, с адрес: с. Просена, Община Русе, предмет на Акт №4702/23.08.2006 г. за частна общинска собственост, вписан под №113, том 35, н.д. 8657, вх.рег. №12309 от 14.09.2006 г. по описа на Службата по вписвания – Русе, на Антоанета Тодорова Георгиева, срещу заплащане от купувача на цена в размер на 4 940,00 лв. без дължими данъци и такси.

Дължимите данъци и такси са за сметка на купувача.

 30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 16**

**К.л.№ 1233 Откриване процедура за провеждане на публичен търг с явно наддаване за продажба на общински недвижими имоти, находящи се в с. Долно Абланово, Община Русе**

 **Г-н Иво Пазарджиев:** Господин Владов…Моля за тишина в залата. Госпожо Стефанова, заповядайте да докладвате точката.

**Г-жа Златомира Стефанова:** Благодаря, господин Председател. Уважаеми общински съветници, става дума за три незастроени терена в село Долно абланово, където кметският наместник дава положително становище, както и Комисията по общинска собственост. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 43. С 31 „за“, 0 „против“ и 12 „въздържали се“ се прие**

**РЕШЕНИЕ № 1297**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 от ЗОС, чл. 8, ал. 1, ал. 9 от ЗОС, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Общински съвет реши:

 1.Допълва годишната програма за управление и разпореждане с имоти общинска собственост за 2023 г., с продажба на следните недвижими имоти – частна общинска собственост:

1.1.НЕЗАСТРОЕН ТЕРЕН, представляващ УПИ XIII, в кв. 17 по кадастралния и регулационен план на с. Долно Абланово, Община Русе, с площ от 1010 кв.м., отреден за жилищно застрояване, находящ се на ул. “Арда“, предмет на Акт за частна общинска собственост №5911/27.05.2009 г., вписан под №24, том 18, н.д. 3773, дв.вх. 7949 вх. рег. №17/11.06.2009 г. в Служба по вписванията – гр. Русе, с прогнозен приход от продажбата в размер на 7 180.00 лева, без дължими данъци и такси.

 1.2.НЕЗАСТРОЕН ТЕРЕН, представляващ УПИ XIV, в кв. 17 по кадастралния и регулационен план на с. Долно Абланово, Община Русе, с площ от 994 кв.м., отреден за жилищно застрояване, находящ се на ул. “Арда“, предмет на Акт за частна общинска собственост /АЧОС/ №5912/27.05.2009г., вписан под №30, том 18, н.д. 3779, дв.вх. 7956, вх. рег. №18/11.06.2009 г. в Служба по вписванията – гр. Русе, с прогнозен приход от продажбата в размер на 7070.00 лева, без дължими данъци и такси.

1.3.НЕЗАСТРОЕН ТЕРЕН, представляващ УПИ XV, в кв. 17 по кадастралния и регулационен план на с. Долно Абланово, Община Русе, с площ от 1045 кв.м., отреден за жилищно застрояване, находящ се на ул. “Арда“, предмет на Акт за частна общинска собственост /АЧОС/ №5913/27.05.2009г., вписан под №29, том XVIII, н.д. 3778, вх. рег. №7955/11.06.2009 г. в Служба по вписванията – гр. Русе, с прогнозен приход от продажбата в размер на 7430.00 лева, без дължими данъци и такси.

 2.Дава съгласие за откриване процедура за провеждане на публичен търг с явно наддаване за продажба на следните недвижими имоти-частна общинска собственост:

2.1.НЕЗАСТРОЕН ТЕРЕН, представляващ УПИ XIII, в кв. 17 по кадастралния и регулационен план на с. Долно Абланово, Община Русе, с площ от 1010 кв.м., отреден за жилищно застрояване, находящ се на ул. “Арда“, предмет на Акт за частна общинска собственост №5911/27.05.2009 г., вписан под №24, том 18, н.д. 3773, дв.вх. 7949 вх.рег. №17/11.06.2009 г. в Служба по вписванията – гр. Русе, с начална тръжна продажна цена 7 180.00 лева, без дължими данъци и такси.

2.2.НЕЗАСТРОЕН ТЕРЕН, представляващ УПИ XIV, в кв. 17 по кадастралния и регулационен план на с. Долно Абланово, Община Русе, с площ от 994 кв.м., отреден за жилищно застрояване, находящ се на ул. “Арда“, предмет на Акт за частна общинска собственост /АЧОС/ №5912/27.05.2009г., вписан под №30, том 18, н.д. 3779, дв.вх. 7956, вх.рег. №18/11.06.2009 г. в Служба по вписванията – гр. Русе, с начална тръжна продажна цена 7070.00 лева, без дължими данъци и такси.

2.3.НЕЗАСТРОЕН ТЕРЕН, представляващ УПИ XV, в кв. 17 по кадастралния и регулационен план на с. Долно Абланово, Община Русе, с площ от 1045 кв.м., отреден за жилищно застрояване, находящ се на ул. “Арда“, предмет на Акт за частна общинска собственост /АЧОС/ №5913/27.05.2009г., вписан под №29, том XVIII, н.д. 3778, вх. рег. № 7955/11.06.2009 г. в Служба по вписванията – гр. Русе, с начална тръжна продажна цена 7430.00 лева, без дължими данъци и такси.

Дължимите данъци и такси са за сметка на спечелилите участници-купувачи. 30% от постъпленията от продажбите на посочените поземлени имоти да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 17**

**К.л.№ 1234 Откриване процедура за продажба на недвижим имот – частна общинска собственост, с адрес: гр. Русе, кв. „Здравец“,ул. „Костенец“ по реда на чл. 35, ал. 3 от ЗОС**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, преписката касае процедура по член 35, алинея 3 от ЗОС със законно построени сгради. Поддържаме точката, като имате представена пазарната стойност, както и Комисията по общинска собственост също е дала положително становище. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 42. С 31 „за“, 0 „против“ и 11 „въздържали се“ се прие**

**РЕШЕНИЕ № 1298**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 8, ал. 1 и ал. 9, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе и извлечение от Протокол №36/24.02.2023 г. на Комисията по общинска собственост, Общинският съвет реши:

1. Допълва годишната програма за управление и разпореждане с имоти, общинска собственост за 2023 г. с продажба на общински поземлен имот, представляващ застроен поземлен имот с идентификатор 63427.7.723 по Кадастралната карта и кадастралните регистри на град Русе, с адрес град Русе, кв. „Здравец“, ул. „Костенец“, целият с площ от 1 425 кв.м., трайно предназначение на територията: Урбанизирана, начин на трайно ползване: За друг обществен обект, комплекс, а съгласно действащия регулационен план на ж.к.„Здравец“ гр. Русе, представляващ УПИ II-234 в кв. 655, предмет на Акт №10677/30.01.2023 г. за частна общинска собственост, вписан под №161, том 2, дв.вх. 900, н.д. 384, вх. рег.№899 от 01.02.2023 г. по описа на Службата по вписвания – Русе, с прогнозен приход от продажбата в размер на 284 600,00 лева, без дължими данъци и такси.

2. Дава съгласие за извършване на продажба, на общински недвижим имот, представляващ застроен поземлен имот с идентификатор 63427.7.723 по Кадастралната карта и кадастралните регистри на град Русе, с адрес град Русе, кв. „Здравец“, ул. „Костенец“, целият с площ от 1 425 кв.м., трайно предназначение на територията:

Урбанизирана, начин на трайно ползване: За друг обществен обект, комплекс, а съгласно действащия регулационен план на ж.к.„Здравец“ гр. Русе, представляващ УПИ II-234 в кв.

655, предмет на Акт №10677/30.01.2023 г. за частна общинска собственост, вписан под №161, том 2, дв.вх. 900, н.д. 384, вх. рег.№899 от 01.02.2023 г. по описа на Службата по вписвания – Русе, в полза на Николай Минев Радев, срещу заплащане от купувача на цена в размер на 284 600,00 лева, без дължими данъци и такси.

Дължимите данъци и такси са за сметка на купувача.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 18**

**К.л.№ 1235 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Семерджиево, Община Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката с положително становище от кмета на село Семерджиево, както и Комисия общинска собственост. Благодаря.

**Г-н Иво Пазарджиев:** Благодаря Ви. Заявки за изказвания? Няма. Режим на гласуване по точката, моля.

**КВОРУМ – 41. С 31 „за“, 0 „против“ и 10 „въздържали се“ се прие**

**РЕШЕНИЕ № 1299**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2023 г.“ с продажбата на незастроен поземлен имот №502.428 по кадастралния план на с. Семерджиево, Община Русе с площ 775 кв.м., представляващ по регулационен план УПИ Х – 428 в квартал 37, с адрес с. Семерджиево, Община Русе, ул. „Ал. Стамболийски“ №3, с трайно предназначение: Урбанизирана територия, с начин на трайно ползване: Ниско застрояване (до 10 м.), при граници и съседни имоти: 502.429, 502.431, 502.432, 502.425, 502.426. 502.427, 502.626. За имота е съставен Акт за частна общинска собственост №9967/ 12.02.2021 г., вписан под №121, том 4, дв. вх. 1514, н. д. 768, вх. рег. №1529 от 19.02.2021 г. по описа на Службата по вписвания - Русе, с прогнозен приход от продажбата в размер 10 820,00 лева (десет хиляди осемстотин и двадесет лева), без данъци и такси.

 2. Дава съгласие за продажба чрез публичен търг с явно наддаване на незастроен поземлен имот №502.428 по кадастралния план на с. Семерджиево, Община Русе с площ 775 кв.м., представляващ по регулационен план УПИ Х – 428 в квартал 37, с адрес с. Семерджиево, Община Русе, ул. „Ал. Стамболийски“ №3, с трайно предназначение: Урбанизирана територия, с начин на трайно ползване: Ниско застрояване (до 10 м.), при граници и съседни имоти: 502.429, 502.431, 502.432, 502.425, 502.426. 502.427, 502.626. За имота е съставен Акт за частна общинска собственост №9967/ 12.02.2021 г., вписан под №121, том 4, дв. вх. 1514, н. д. 768, , вх. рег. №1529 от 19.02.2021 г. по описа на Службата по вписвания - Русе, с начална тръжна продажна цена в размер на 10 820,00 лева (десет хиляди осемстотин и двадесет лева), без дължими данъци и такси.

 30% от приходите от реализираната продажба се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Дължимите данъци и такси се определят след провеждане на търга и са за сметка на спечелилия участник - купувач.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 19**

**К.л.№ 1236 Прехвърляне на общински части, представляваща придаваеми терени от 21,5 кв.м. и 3,6 кв.м. по улична регулация, срещу терени от 1,4 кв.м. от новообразуван УПИ XV-1906 – частна собственост и 2,2 кв.м от новообразуван УПИ XVI-1907 - частна собственост, към /ПИ/ № 0.7137 – улица „Черни връх“, с. Николово, община Русе**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря. Уважаеми общински съветници, поддържаме точката за прилагане на уличната регулация в село Николово.

Г-н Иво Пазарджиев: Заявки за изказвания? Няма. Режим на гласуване.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1300**

На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3, чл. 41, ал. 2, чл. 8, ал. 9 всички от ЗОС, във връзка с §22, ал. 1, т. 1, буква „б“ от ЗР от ЗУТ, с цел прилагане на регулацията, по ПУП-ИПР, одобрен със Заповед № РД-01-2867/12.09.2022г. на Кмет на Община Русе за обособяване на два нови УПИ: УПИ XVI-1907 и УПИ XV-1906, двата в кв. 9 по плана на село Николово, община Русе, Общински съвет – Русе, реши:

1. Допълва годишната програма за управление и разпореждане с имотите- общинска собственост за 2023 г. с продажба на терен, общинска собственост, представля- ващ придаваема част от 21,5 кв.м. по улична регулация от поземлен имот /ПИ/ № 0.7137 – улица „Черни връх“, с. Николово, община Русе, придаван към новообразуван УПИ XVI-1907 в кв. 9 по плана на село Николово, община Русе, с прогнозна цена в размер на 550,00 лева (петстотин и петдесет лева), без дължими данъци и такси.

2. Обявява придаваем терен от 21,5 кв.м. по улична регулация от поземлен имот /ПИ/ № 0.7137 - улица „Черни връх“, с. Николово, община Русе, придаван към новообразуван УПИ XVI-1907 в кв. 9 по плана на село Николово, община Русе, за частна общинска собственост.

3. Да се придадат 21,5 кв.м. по улична регулация от поземлен имот /ПИ/ № 0.7137 – улица „Черни връх“, с. Николово, община Русе, придаван към новообразуван УПИ XVI-1907 в кв. 9 по плана на село Николово, община Русе, придобит в съсобственост от Никола Александров Алексиев и Павлина Георгиева Стефанова, на стойност 550,00 лева (петстотин и петдесет лева), без дължими данъци и такси, които са за сметка на купувачите.

4. Допълва годишната програма за управление и разпореждане с имотите – общинска собственост за 2023 г. с продажба на терен, общинска собственост, представля- ващ придаваема част от 3,6 кв.м. по улична регулация от поземлен имот /ПИ/ № 0.7137 - улица „Черни връх“, с. Николово, община Русе, придаван към новообразуван УПИ XV-1906 в кв. 9 по плана на село Николово, община Русе, с прогнозна цена в размер на 92,00 лева (деветдесет и два лева), без дължими данъци и такси.

5. Обявява придаваем терен от 3,6 кв.м. по улична регулация от поземлен имот /ПИ/ № 0.7137 - улица „Черни връх“, с. Николово, община Русе, придаван към новообразуван УПИ XV-1906 в кв. 9 по плана на село Николово, община Русе, за частна общинска собственост.

6. Да се придадат 3,6 кв.м. по улична регулация от поземлен имот /ПИ/ № 0.7137 – улица „Черни връх“, с. Николово, община Русе, придаван към новообразуван УПИ XV-1906 в кв. 9 по плана на село Николово, община Русе, придобит в съсобственост от Никола Александров Алексиев и Павлина Георгиева Стефанова, на стойност 92,00 лева (деветдесет и два лева), без дължими данъци и такси, които са за сметка на купувачите.

7. Допълва годишната програма за управление и разпореждане с имотите – общинска собственост за 2023 г. с придобиване на терен, представляващ придаваема част от 1,4 кв.м. от УПИ XV-1906 в кв. 9 по плана на село Николово, община Русе, придобит в съсобственост от Никола Александров Алексиев и Павлина Георгиева Стефанова, придавани към общински поземлен имот /ПИ/ № 0.7137 - улица „Черни връх“, с. Николово, община Русе, с прогнозна цена в размер на 38,00 лева (тридесет и осем лева), без дължими данъци и такси.

8. Да се придобият 1,4 кв.м. от УПИ XV-1906 в кв. 9 по плана на село Николово, община Русе, придобит в съсобственост от Никола Александров Алексиев и Павлина Георгиева Стефанова, придавани към общински поземлен имот /ПИ/ № 0.7137 - улица „Черни връх“, с. Николово, община Русе, на стойност 38,00 лева (тридесет и осем лева), без дължими данъци и такси

9. Допълва годишната програма за управление и разпореждане с имотите – общинска собственост за 2023 г. с придобиване на терен, представляващ придаваема част от 2,2 кв.м. от УПИ XVI-1907 в кв. 9 по плана на село Николово, община Русе, придобит в съсобственост от Никола Александров Алексиев и Павлина Георгиева Стефанова, придавани към общински поземлен имот /ПИ/ № 0.7137 - улица „Черни връх“, с. Николово, община Русе, с прогнозна цена в размер на 59,00 лева (петдесет и девет лева), без дължими данъци и такси.

10. Да се придобият 2,2 кв.м. от УПИ XVI-1907 в кв. 9 по плана на село Николово, община Русе, придобит в съсобственост от Никола Александров Алексиев и Павлина Георгиева Стефанова, придавани към общински поземлен имот /ПИ/ № 0.7137 - улица „Черни връх“, с. Николово, община Русе, на стойност 59,00 лева (петдесет и девет лева), без дължими данъци и такси.

30% от постъпленията от прехвърлянията на посочените придаваеми терени да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе в 14-дневен срок от оповестяването му.

**Точка 20**

**К.л.№ 1237 Прехвърляне на общинска част, представляваща 34 кв.м. по улична регулация, срещу 8 кв. м. от УПИ XIII – 188, в кв. 22 – частна собственост към ПИ с № 0.933 – ул. „Рила“, село Басарбово, Община Русе**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Уважаеми общински съветници, поддържаме точката да бъде приложена уличната регулация в село Басарбово. Благодаря.

 **Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1301**

На основание чл.21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б” от ЗР от ЗУТ, чл. 6, ал. 1 и ал. 3, чл.41, ал. 2, чл. 8, ал. 9 от ЗОС, Протокол №33/12.12.2023 г. на Комисията по общинска собственост, във връзка със Заповед №РД-01-1092./26.04.2022 г. на Кмета на Община Русе за одобряване на ПУП-ИПР, Общински съвет реши:

1. Допълва „Годишната програма за управление и разпореждане с имотите, общинска собственост за 2023 г.” с продажба на терен – общинска собственост, представляващ придаваема част от 34 кв.м. по улична регулация от поземлен имот №0.933 – ул. „Рила” и от ПИ №0.1019 – ул. „Павел Братоев“, с. Басарбово, придаван към УПИ-XIII – 188, кв. 22 по плана на с. Басарбово, с прогнозен приход в размер на 1400,00 лв. /хиляда и четиристотин лева/, без дължими данъци и такси.

2. Обявява придаваем терен от 34 кв.м. по улична регулация от поземлен имот с № 0.933, ул. „Рила“ и от ПИ №0.1019, ул. „Павел Братоев“, с. Басарбово, Община Русе, придаван към частен имот, представляващ УПИ-XIII – 188, кв. 22, за частна общинска собственост.

3. Да се продадат 34 кв.м. по улична регулация от поземлен имот /ПИ/ с №0.933 - ул. „Рила“ и от ПИ №0.1019 – ул. „Павел Братоев“, село Басарбово, Община Русе, към УПИ-XIII – 188, кв. 22, на Денислав Светланов Минчев и Камелия Красимирова Димитрова, на стойност 1400,00 /хиляда и четиристотин лева/, без дължими данъци и такси, които са за сметка на купувачите.

4. Допълва „Годишната програма за управление и разпореждане с имотите, общинска собственост за 2023 г.” с придобиване на терен – общинска собственост, представляващ придаваема част от 8 кв.м. по улична регулация от УПИ-XIII – 188, кв. 22, придобит в съсобственост от Денислав Светланов Минчев и Камелия Красимирова Димитрова, придавани към общински поземлен имот №0.933 – ул. „Рила”, с. Басарбово, Община Русе, с прогнозна цена от 313,00 лева (триста и тринадесет лева), без дължими данъци и такси.

5. Да се придобият 8 кв. м. от УПИ-XIII – 188, кв. 22, придобит в съсобственост от Денислав Светланов Минчев и Камелия Красимирова Димитрова, придавани към общински поземлен имот №0.933 – ул. „Рила”, с. Басарбово, Община Русе, на стойност 313,00 лева (триста и тринадесет лева), без дължими данъци и такси.

30 % от постъпленията от прехвърляния придаваем терен – общинска собственост, да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

 Решението подлежи на оспорване чрез Общински съвет – Русе пред Административен съд – Русе, в 14-дневен срок от оповестяването му.

**Точка 21**

**К.л.№ 1238 Учредяване право на пристрояване на съществуваща сграда – частна собственост, построена в имот – общинска собственост, попадащ в УПИ I – За жилищно строителство, в кв. 599 по застроителния и регулационния план на град Русе**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря. Уважаеми общински съветници, става въпрос за съществуващ хранителен магазин, към който човекът иска да си престрои, всъщност да си направи пристройка. Имаме пазарна стойност на отстъпеното право на пристрояване. Комисията по общинска собственост също е дала съгласие за откриване на процедурата. Благодаря.

Г-н Иво Пазарджиев: Благодаря. Заявки за изказвания няма. Режим на гласуване по точката.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1302**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 38, ал. 2 и ал. 4, и чл. 41, ал. 2 от ЗОС, чл. 8, ал. 1, ал. 9 от ЗОС, чл. 26, ал. 1, т. 3 и чл. 42, ал. 2 от Наредба №1 за общинската собственост на Общински съвет – Русе и Протокол №37/27.03.2023 г. на Комисията по общинска собственост, Общинският съвет реши:

1. Допълва Годишната програма за управление и разпореждане с имоти общинска собственост за 2023 г. с учредяване възмездно право на пристрояване за изграждане на пристройка - „Разширение на съществуващ магазин за хранителни стоки“ със застроена площ от 81 кв.м, към съществуваща сграда с идентификатор 63427.6.79.7 по КККР на гр. Русе, с адрес гр. Русе, ж.к. „Чародейка-Г-север, върху имот - общинска собственост с идентификатор 63427.6.79 по КККР на гр. Русе, попадащ в УПИ I – За жилищно строителство, в кв. 599 по плана на град Русе, с прогнозен приход от учредяване на правото на пристрояване в размер на 10 514,90 лв., без данъци и такси.

2. Дава съгласие за учредяване възмездно право на пристрояване за изграждане на пристройка - „Разширение на съществуващ магазин за хранителни стоки“ със застроена площ от 81 кв.м, към съществуваща сграда с идентификатор 63427.6.79.7 по КККР на гр. Русе, с адрес гр. Русе, ж.к. „Чародейка – Г – Север”, върху имот - общинска собственост с идентификатор 63427.6.79 по КККР на гр. Русе, попадащ в УПИ I – За жилищно строителство, в кв. 599 по плана на град Русе, придобит на основание §42 от ПЗР към ЗИДЗОС и §7, ал. 1, т. 3 от ЗМСМА, в полза на Таня Мирчева Иванова, съобразно виза за проектиране одобрена от Главния архитект на Община Русе, срещу заплащане на цена в размер на 10 514,90 лева, без включени дължими данъци и такси, които се дължат от суперфициара.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 22**

**К.л.№ 1239 Промяна на характера на собствеността от публична общинска в частна общинска собственост на самостоятелни обекти в сграда с идентификатори 63427.7.782.1.1, 63427.7.782.1.2 и 63427.7.782.1.3 по Кадастралната карта и кадастралните регистри на град Русе, намиращи се в гр. Русе, кв. „Родина“, ул. „Околчица“ №6**

**Г-жа Златомира Стефанова:** Благодаря, господин Председател. Уважаеми общински съветници, предложението касае промяна на характера на собствеността от публична общинска в частна общинска собственост на самостоятелни обекти в сграда, които се намират в квартал „Родина“ на улица „Околчица“ №6. Обектите са предназначени за търговска дейност и към настоящия момент не се използват и са празни. Поради тази причина предлагаме да се преобразуват в частна общинска собственост, за да могат да бъдат отдавани и под наем. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 43. С 27 „за“, 3 „против“ и 12 „въздържали се“ не се прие предложението.**

 **Г-н Иво Пазарджиев:** Уважаеми колеги, часът и 11:01. Обявявам 15 минути почивка.

***15 минути почивка***

**Г-н Иво Пазарджиев:** Колеги, моля заемете местата си. Моля общинските съветници да заемат местата си, стартираме проверка на кворума. Добре. Моля за тишина в залата. Четиридесет общински съветници са регистрирали. Имаме необходимия кворум да подновим нашата работа. Продължаваме със следващата точка.

**Точка 23**

**К.л.№ 1240 Даване на съгласие за учредяване възмездно право на прокарване и сервитут на техническа инфраструктура – захранващ кабел 20 kV през ПИ 63427.258.41, с НТП - пасище, публична общинска собственост**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, преписката беше разгледана по комисиите, представена е обяснителна записка. Дължината на трасето на сервитутното право за прокарване е в размер на 42.48 м. Поддържаме точката. Благодаря.

 **Г-н Иво Пазарджиев:** Благодаря. Заявки за изказвания по точката? Няма. Режим на гласуване, моля.

**КВОРУМ – 41. С 41 „за“, 0 „против“ и 0 „въздържали се“ се прие**

**РЕШЕНИЕ № 1303**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 25, ал. 5, във връзка с чл. 25, ал. 4 и ал. 3, т. 1 от Закона за собствеността и ползването на земеделските земи, чл. 2, ал. 4, чл. 17а, ал. 2 от Закона за опазване на земеделските земи, чл. 7, ал. 2 и чл. 8, ал. 1 от Закона за общинската собственост, Общинският съвет реши:

1. Дава съгласие за учредяване на право на прокарване и сервитут на техническа инфраструктура – захранващ кабел 20 kV на поземлен имот с идентификатор 63427.258.62 по кадастралната карта и кадастралните регистри на гр. Русе, Община Русе, Област Русе собственост на „ХЕА ГРУП“ ЕООД, ЕИК: 203016392, през ПИ 63427.258.41 – пасище, собственост Община Русе. Дължината на трасето на сервитутното право на прокарване през общинския имот на захранващ кабел 20 kV е в размер на 42,48 м. (четиридесет и два метра и четиридесет и осем сантимента), а засегната от сервитута площ от имота е 78 кв.м. (седемдесет и осем квадратни метра).

**Точка 24**

**К.л.№ 1241 Откриване на процедура за провеждане на публичен търг с явно наддаване за продажба на метални отпадъци**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря. Уважаеми общински съветници, имаме постъпило заявление от ОП „Комунални дейности“ да започнем процедура по провеждане на публичен търг с явно наддаване за продажба на метални отпадъци, които са придобити в резултат на дейности на Община Русе. Предвид това е необходимо Общински съвет - Русе да даде съгласие за продажбата им чрез публичен търг с явно наддаване. Имате списък на металните отпадъци, като пазарната им стойност, която е определена от лицензиран оценител в размер на 0.37 лв. на килограм сборен скрап. Разходите по товарене, транспортиране и теглене на описаните в описа бракувани метални отпадъци е за сметка на спечелилия търга участник или купувач. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване по точката, моля.

**КВОРУМ – 41. С 29 „за“, 1 „против“ и 11 „въздържали се“ се прие**

**РЕШЕНИЕ № 1304**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 1 от Закона за общинската собственост, във връзка с чл. 46, ал.1и чл. 50, ал.2, т. 10 от Наредба №1 на Общински съвет - Русе за общинската собственост, Общинският съвет реши:

 1. Дава съгласие за продажба чрез публичен търг с явно наддаване на метални отпадъци придобити в резултат на дейности на Община Русе чрез ОП „Комунални дейности“, описани в искане №306/ 19.12.2022 г., неразделна част от настоящото решение, намиращи се в гр. Русе, ул. „Търговска“ №21, с начална тръжна продажна цена в размер на 0,37 лева (тридесет и седем стотинки) на килограм, без дължими такси и данъци, които са за сметка на купувача.

 Като тръжни условия при провеждане на тръжната процедура и сключване на договора, за продажба на конкретния сборен скрап от метални отпадъци да бъде установено, че:

 1.1. Разходите по товарене, транспортиране и теглене на металния скрап са за сметка на спечелилия тръжната процедура участник - купувач. Въпросните разходи не са включени в установената начална тръжна продажна цена, респективно не са включени в продажната цена на договора, и са изцяло в тежест и за сметка на купувача.

 1.2. Заплащането на продажната цена за цялото количество продаван метален сборен скрап да бъде извършено след сключване на договор за покупко – продажба, в 7–дневен срок от претегляне на технически изправен кантар, преминал необходимата проверка на количеството продаван скрап, въз основа на издадени кантарни бележки за претегления скрап и подписан протокол от представители на продавача и на купувача за окончателно определяне на продаваното количество метални отпадъци съобразно достигнатата цена на килограм на тръжната процедура, предложена от купувача и установена в договора за продажба.

 1.3. Собствеността спрямо продаваното количество метален скрап преминава върху купувача от момента на подписване на протокола по предходната точка от представители на продавача и на купувача за окончателно определяне на продаваното количество метални отпадъци.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 25**

**К.л.№ 1242 Учредяване безвъзмездно право на ползване, върху част от недвижим имот - частна общинска собственост, с адрес: гр.Русе по ул.”Пирот” №5 на Народно читалище „Г.Делчев 2009”**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката, като преписката е разглеждана в Комисия по общинска собственост. Предлагаме срок от 5 години. Благодаря.

**Г-н Иво Пазарджиев:** Благодаря. Заявки за изказване по точката? Няма. Режим на гласуване.

**КВОРУМ – 43. С 41 „за“, 0 „против“ и 2 „въздържали се“ се прие**

**РЕШЕНИЕ № 1305**

 На основание чл. 21, ал. 1, т. 8 и чл. 21, ал. 2 от ЗМСМА, чл. 39, ал. 4 от ЗОС, и чл. 44, ал. 4 от Наредба №1 на ОбС Русе за общинската собственост, и Заявление с вх. 36-10-3/20.10.2022 г. от НЧ „Гоце Делчев 2009“, Общински съвет - Русе реши:

Дава съгласие за учредяване на безвъзмездно право на ползване на Народно читалище „Гоце Делчев 2009”, ЕИК 175844886, върху част от имот частна общинска собственост, представляваща помещение с площ от 69,54 кв.м., представляващо част от самостоятелен обект в сграда с идентификатор 63427.2.675.1.10, съгласно Кадастралната карта и кадастралните регистри на гр. Русе, с административен адрес гр. Русе, ул. „Пирот“ №5, ет. 4, намиращ се в сграда с идентификатор 63427.2.675.1, разположена в поземлен имот с идентификатор 63427.2.675, предназначение на самостоятелния обект: Ателие, брой нива на обекта: 1 (едно), с площ от 187,00 кв.м., предмет на Акт №6665/19.03.2012 г. за частна общинска собственост, вписан под №99, том 8, дв.вх.2939, н.д.1518 от 20.03.2012 г. по описа на Служба по вписванията - Русе, за срок от 5 (пет) години.

Решението подлежи на оспорване чрез ОбС – Русе пред Административен съд – Русе в 14-дневен срок от съобщаването му.

**Точка 26**

**К.л.№ 1243 Отдаване под наем на имот - частна общинска собственост, за клуб на СДРУЖЕНИЕ „МОТО КЛУБ ЛФФЛ МС-РУСЕ“**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката, като предложението за решение е за срок от 10 години в село Николово. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1306**

На основание чл.21, ал.2, във връзка с чл.21, ал.1, т.8 от ЗМСМА, във връзка чл.14, ал.6 от Закона за общинската собственост, чл. 305, ал.1 от Закона за предучилищното и училищното образование, чл.15, ал.6 от Наредба №1 на Общински съвет- Русе за Общинската собственост, във връзка с чл.1, т.2, чл.2, ал.1, т.19, чл.3, чл.4 и чл. 5 от Наредба №2 на Общински съвет- Русе, за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от десет години, като клуб, на Сдружение „МОТО КЛУБ ЛФФЛ МС-РУСЕ“, ЕИК 177175390, част от едноетажна масивна сграда-бивша детска градина, разположена в западната част, с площ 180,00 кв. м., цялата със застроена площ 450,00 кв. м., (a съобразно скица № УТ-01-124/17.03.2023г., представляваща сграда с №0.1785.1 с площ 179,00 кв. м. с предназначение- сграда за детско заведение), разположена в урегулиран поземлен имот (УПИ) III-1785, от кв. 27, по регулационния план на с. Николово, ЕККАТЕ 51679, Община Русе, с административен адрес: с. Николово, Община Русе, предмет на АЧОС №6195/ 25.02.2010 г. срещу заплащане на месечна наемна цена в размер на **90,00** лв. без включен ДДС, при спазване условията на чл. 305, ал.1 от ЗПУО.

2. Тридесет на сто от приходите от сключения договор за наем да бъдат използвани за финансиране на дейности по чл. 52, ал. 5 от ЗМСМA на територията на съответното населено място.

Решението подлежи на оспорване чрез Общински съвет- Русе пред Административен съд Русе в 14-дневен срок от съобщаването.

**Точка 27**

**К.л.№ 1244 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Предложението е свързано с новата схема, която общински съвет вече е одобрил. Това са 11 броя позиции, които са описани в контролния лист за разполагане в централната част за щандове за продажба на сладолед. Благодаря.

 **Г-н Иво Пазарджиев:** Благодаря. Заявки за изказвания по точката? Няма. Режим на гласуване

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1307**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 30.1, т. 30.2, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем на части от терени - публична общинска собственост, за разполагане на преместваеми обекти, както следва:

1. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „А“ по ул. „Александровска“ от пл. „Батенберг“ до пл. „Свобода“ – гр. Русе, позиция „С1“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

2. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „А“ по ул. „Александровска“ от пл. „Батенберг“ до пл. „Свобода“ – гр. Русе, позиция „С2“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

3. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „Б“, пл. „Свобода“ в близост до сградата на Община Русе, срещу хотел „Дунав, позиция „С1“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

4. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „Б“, пл. „Свобода“ в близост до сградата на Община Русе, срещу хотел „Дунав, позиция „С2“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

5. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „Б“, пл. „Свобода“ в близост до сградата на Община Русе, срещу хотел „Дунав, позиция „С3“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

6. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „Б“, пл. „Свобода“ в близост до сградата на Съдебна палата, позиция „С4“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

7. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „Б“, пл. „Свобода“ в близост до сградата на Съдебна палата, позиция „С5“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

8. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „Б“, пл. „Свобода“ в близост до сградата на Съдебна палата, позиция „С6“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

9. За срок от пет години на част от терен – публична общинска собственост - за поставяне на преместваем обект - машина за сладолед, с площ 1,00 кв. м, находящ се в гр. Русе, Зона „Б“, пл. „Свобода“, в близост до сградата на Община Русе, ул. „Борисова“ пред №2, с начална тръжна месечна наемна цена – 113,00 лв. (Сто и тринадесет лева) без включен ДДС.

10. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „В2“ по ул. „Александровска“ от бул. „Цар Освободител“ до ул. „Зайчар“, между сградата на ЦБА и училище „Отец Паисий“, позиция „С7“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

11. За срок от пет години на част от терен – публична общинска собственост - за поставяне на преместваем обект - щанд за сладолед, с площ 5,00 кв. м, находящ се в гр. Русе, Зона „В2“ по ул. „Александровска“ от бул. „Цар Освободител“ до ул. „Зайчар“, между сградата на ЦБА и училище „Отец Паисий“, позиция „С8“, с начална тръжна месечна наемна цена – 279,00 лв. (Двеста седемдесет и девет лева) без включен ДДС.

**Точка 28**

**Поправка на очевидна фактическа грешка, допусната в Решение №1264, прието с Протокол №46 от 16.03.2023 г. на Общински съвет – Русе**

**Г-жа Златомира Стефанова:** Благодаря, господин Председател. С тази точка поправяме допусната очевидна фактическа грешка в точка 6 от Решение 1264, прието с Протокол 46 от 16.03.2023 на Общински съвет - Русе, като относно определяне на месечна наемна цена за отдаване под наем за срок от 5 години на част от терен публична общинска собственост за поставяне на преместваем обект стоянка за рикши и други атракционни колички с площ от 5 квадратни метра находящ се в Парк на младежта, като текста „с начална тръжна месечна наемна цена на 171 лева без включен ДДС“, да се чете „с начална тръжна месечна наемна цена в размер на 197 лева без включен ДДС“. В останалата си част Решение 1264 на Общински съвет - Русе остава непроменено. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1308**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2, ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 34, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, чл. 62, ал. 2 от Административнопроцесуалния кодекс (АПК), Общински съвет - Русе реши:

Поправя допусната очевидна фактическа грешка в т. 6 от Решение №1264, прието с Протокол №46 от 16.03.2023 г. на Общински съвет – Русе, относно определяне на месечна наемна цена, за отдаване под наем за срок от пет години, на част от терен – публична общинска собственост, за поставяне на преместваем обект – стоянка за рикши и други атракционни колички, с площ от 5,00 кв. м, находящ се в гр. Русе, УПИ XXXV-Парк на младежта, като текста “………… с начална тръжна месечна наемна цена в размер на 171,00 лв. (Сто седемдесет и един лева) без включен ДДС“, да се чете “…………с начална тръжна месечна наемна цена в размер на 197,00 лв. (Сто деветдесет и седем лева) без включен ДДС“.

В останалата си част Решение №1264, прието с Протокол №46 от 16.03.2023 г. на Общински съвет – Русе остава непроменено.

Решението подлежи на обжалване в 14 (четиринадесет) дневен срок от съобщаването му, чрез Общински съвет – Русе, по реда на Административнопроцесуалния кодекс (АПК), пред Административен съд – Русе.

 **Г-н Иво Пазарджиев:** Следващата точка госпожа Кръстева ще води.

**Точка 29**

**К.л.№ 1246 Годишен финансов отчет и отчет за дейността на Фондация „Русе – град на свободния дух“ за 2022 г.**

 **Г-жа Наталия Кръстева:** Ще докладва госпожа Стефанова. Заповядайте.

 **Г-жа Златомира Стефанова:** Уважаеми общински съветници, всяка година представяме Годишния финансов отчет и отчетността за дейността на Фондация „Русе - град на свободния дух“. С вашата воля и решение, вие продължихте дейността на фондацията, която всъщност тази година направи 10 години, така че това беше едно от събитията на фондацията. Отпразнувахме 10-годишнината. Това е едно много добро начинание, което се радвам, че продължаваме и също така поканихме всички спонсори, които са били през годините, също така и потенциални. Въпреки липсата на дарение през 2022 година от „Еконт“, мисля, че фондацията отчита една много добра година. Имаме един преходен остатък от 70 000 лева, които всъщност са използвани през 2022 година, но все пак имаме подкрепени 157 събития. Посещението е над 100 000 души. Работим заедно с Програма „Туризъм“ и Програма „Култура“ и всъщност фондацията, както и другите ни събития осъществяват идеите и проектите на русенци. Подкрепени са над 670 творчески продукта, 111 партньорства. Имаме и нови спонсори, които са припознали фондацията и нейните събития, като едни от по така интересните и значими събития за фондацията освен традиционните, които поддържаме и те се очакват от русенци, е създаването на екопътеката „Аз и ти с грижа за природата“, която се ползва вече активно. Приканвам ви вие също да я ползвате, от Текето до хижа „Минзухар“ и също така големия баскетболен турнир, който се проведе в двора на Механотехникума със съдействието и на госпожа Георгиева, за което благодарим. Беше наистина много, много добро събитие. Както сме обещали, всяка година вие получавате подробен отчет за разходването на средствата, който ви е и предоставен, и също така и спонсорите получават отчет за всяко едно събитие. Благодаря ви.

**Г-жа Наталия Кръстева:** Заявки за изказвания? Не виждам такива. Процедура на гласуване.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1309**

На основание чл. 21, ал.1, т.8 и т.23, във връзка с чл. 21, ал. 2 от ЗМСМА и във връзка с чл.14, т.10 от Раздел IV на Учредителния акт на Фондация „Русе - град на свободния дух“ , както и с чл.7, ал.4 и чл.9, ал.4 от Правилника за реда за осъществяване на общественополезна дейност и за набиране и разходване на имуществото на Фондация „Русе – град на свободния дух“ реши:

1. Приема отчет за дейността на Фондация „Русе – град на свободния дух“ за 2022 г. /Приложениe 1/.

2. Одобрява годишен финансов отчет на Фондация „Русе – град на свободния дух“ за 2022 г. /Приложение 2/.

 **Г-жа Наталия Кръстева:** Заповядайте за водене, господин Пазарджиев.

 **Г-н Иво Пазарджиев:** Благодаря, госпожо Кръстева.

**Точка 30**

**К.л.№ 1247 Приемане на бюджет, насоки за работа и работна програма на Фондация „Русе - град на свободния дух“ за 2023 г.**

 **Г-н Иво Пазарджиев:** Заповядайте, госпожо Стефанова.

 **Г-жа Златомира Стефанова:** Благодаря, господин Председател. Забравих в предната точка само да кажа, че и отчета също е във формите на тези прекрасни книжки, които издаваме пред вас двуезични. Те също представят и града, когато имаме различни гости, инвеститори, посланици. Относно приемането на бюджета и насоките, както споменах и преди, имаме стандартни събития, които вече са обичани и чакани от русенци, но до 31 Януари русенци имаха възможност да подадат техните проектни идеи към фондацията, като мога да кажа, че голяма част от тях всъщност намериха място в новата програма. Вие сте ги видели. „Деца с големи сърца“ и „Доброто започва от нас“, „Едно скаутско лято в Русе“, Работническия спортен турнир. Това всичко са нови, общо взето доста нови събития, няма да ги изброявам всичките, които намериха място. Господин Дяков направи предложение някои от самите проекти на култура, които не са влезли в „Култура“, да бъдат приемани от фондацията, което ние приемаме, както има и проекти, които при нас идват, също трябва да бъдат насочени. Но пак ще обясня и на всички съветници, ако има някой, който е пропуснал по самите комисии, че дори проектите, които не са одобрени на този етап, фондацията търси възможност за финансиране до края на годината, за да бъдат и те реализирани, т.е. те не отпадат напълно, като „Лицата на Русе“ и други инициативи, които през годината биха се обърнали към фондацията, те получават подкрепа по времето на заявка, тъй като ние не знаем кой ще се яви на определен конкурс или има определено събитие, което трябва да пътува до някоя държава. Благодаря ви.

 **Г-н Иво Пазарджиев:** Благодаря на госпожа Стефанова. Заявка за изказване от госпожа Наталия Кръстева.

 **Г-жа Наталия Кръстева:** Уважаеми колеги, уважаема госпожо Стефанова. Винаги съм адмирирала дейността на фондацията. Действително през годините въз основа на парите, които Община Русе влага в нея и с така немалката помощ на изпълнителен директор, на всички лица, които са обгрижени в тази дейност, се разрасна работата на фондацията. Всички знаем колко е трудно и в днешно време да се намират спонсори или пък да се запазват такива през годините. Миналата година, когато гледахме бюджета на фондацията за следващата календарна година, аз от тази трибуна пак станах и апелирах, вие го направихте, предполагам, че и тази година ще го направите. Към Общински младежки дом, знаете Танцово студио „Импулс“, което всяка година на всяко едно събитие печели изключително много медали. Това са деца в различни възрастови групи, които са намерили своето поле за изява, социализират се, стават приятели, изграждат контакти и в други държави. Та, апела ми тази година, дали ще намерите форма да подпомогнете самите транспортни разходи или съобразно заявено искане от госпожа Николаева, ако постъпи такова, директорът на Общинския младежки дом, апела ми е да поемете някаква част дали от такси или от транспортни разходи, защото всяко едно участие, всяка една такса, някой път става непосилна за самите родители. Пак казвам, аз съм убедена, че в рамките на вашите възможности ще направите това, но така или иначе много от родителите очакваха да има такъв апел, за това го правя от трибуна. Благодаря.

**Г-н Иво Пазарджиев:** Благодаря на госпожа Кръстева. Госпожа Стефанова ще вземе отношение. Заповядайте.

**Г-жа Златомира Стефанова:** Госпожо Кръстева, благодаря Ви. Винаги фондацията, както и казах, когато получим заявки през годината, защото предварително няма как да знаем всички конкурси, които ще се осъществят и които са важни за определени групи, дали деца, дали самостоятелни, така че фондацията ще се отзове, както и вече имаме дори две заявки за талантливи деца за други участия. Благодаря.

**Г-н Иво Пазарджиев:** Благодаря на госпожа Стефанова. Не виждам други заявки за изказвания. Гласуваме точката.

**КВОРУМ – 32. С 32 „за“, 0 „против“ и 0 „въздържали се“ се прие**

**РЕШЕНИЕ № 1310**

На основание чл. 21, ал.1, т.8 и т.14, във връзка с чл. 21, ал. 2 от ЗМСМА и във връзка с чл.14, т.7, т.8 и т.9 от Раздел IV на Учредителния акт на Фондация „Русе – град на свободния дух“ , както и с чл.4, ал.1 и ал.3, чл.9, ал.1 от Правилника за реда за осъществяване на общественополезна дейност и за набиране и разходване на имуществото на Фондация „Русе – град на свободния дух“ реши:

1. Приема основни насоки и програма за дейността на Фондация „Русе – град на свободния дух“ за 2023 г./Приложение№1/

2. Приема бюджет на Фондация „Русе – град на свободния дух“ за 2023 г. /Приложение 2/

3.Упълномощава Управителния съвет на Фондация „Русе – град на свободния дух“ да организира провеждането на посочените в насоките конкурси/кампании съобразно приети от УС правила, да определи класираните участници и да предостави определеното финансиране за реализиране на съответното мероприятие в изпълнение на Основни насоки за работа на Фондация "Русе – град на свободния дух" за 2023 г.

**Точка 31**

**К.л.№ 1245 Допълване на обща схема за разполагане на преместваеми обекти по чл.56 от Закона за устройство на територията**

 **Г-н Иво Пазарджиев:** Госпожа Стефанова.

**Г-жа Златомира Стефанова:** Уважаеми общински съветници, става дума за допълване на подробната схема за разрешаване на преместваеми обекти за едно заведение на улица „Борисова“ №6. Това са 8 броя маси. Благодаря ви.

**Г-н Иво Пазарджиев:** Благодаря. Заявки за изказване? Няма. Режим на гласуване.

**КВОРУМ – 41. С 40 „за“, 0 „против“ и 1 „въздържали се“ се прие**

**РЕШЕНИЕ № 1311**

 На основание чл. 21, ал. 2, във връзка с чл. 21, ал. 1, т. 23 от ЗМСМА, във връзка с чл. 7, ал. 4 и чл. 14, ал. 1 от Наредба №7 на Общински съвет-Русе, за реда и условията за разполагане на преместваемите обекти, на рекламно-информационните и монументално-декоративните елементи, и за осъществяване на рекламната дейност на територията на Община Русе, Общински съвет – Русе реши:

1. Одобрява схема за поставяне на преместваеми обекти 8 (осем) броя маси, всяка с размери 60/60 см., с по 2 (два) стола, 2 (два) броя чадъри над масите, 2 (два) броя кашпи за свежи цветя, с обща заета площ – 16.47 кв. м с размери 5,40/ 3,05 м, разположени пред обект: Сладкарница и сладкарско ателие, ул. „Борисова“ №6, вх. 2, ет. 1, УПИ II-655, кв. 90.1 по плана на гр. Русе, СОС с идентификатор 63427.2.655.1.49 по КККР на гр. Русе, съгласно утвърдена от Гл. Архитект схема за поставяне на преместваеми обекти;
2. Допълва действащата Обща схема на преместваемите обекти по чл. 56 и РИЕ по чл. 57 от ЗУТ за територията на зона „Б“ (пл. Свобода) – гр. Русе) , и специфичните правила към нея, одобрени с Решение №1239 на Общински съвет – Русе, прието с протокол №45 от 16.02.2023 г. и съгласувана с Министерството на културата със становище изх. № СТ-84-435/ 23.06.2022 г.“ съгласно одобрена схема за поставяне на преместваеми обекти 8 (осем) броя маси, всяка с размери 60/60 см., с по 2 (два) стола, 2 (два) броя чадъри над масите, 2 (два) броя кашпи за свежи цветя, с обща заета площ – 16.47 кв. м с размери 5,40/ 3,05 м, разположени пред обект: Сладкарница и сладкарско ателие, ул. „Борисова“ №6, вх. 2, ет. 1, УПИ II-655, кв. 90.1 по плана на гр. Русе, СОС с идентификатор 63427.2.655.1.49 по КККР на гр. Русе.

**Точка 32**

**К.л.№ 1249 Приемане на бюджетна прогноза 2024-2026г. - местни дейности на Община Русе**

 **Г-н Иво Пазарджиев:** Госпожа Емилия Пенева, заповядайте.

**Г-жа Емилия Пенева:** Уважаеми дами и господа общински съветници, пред вас е предложението за бюджетна прогноза за периода 2024-2026 година за местни дейности. Тя ви се предоставя в няколко приложения, като първото приложение дава информация за данните за периода, като имаме увеличен размер на приходите свързани единствено и само с от 3 до 4% увеличение на събираемостта. Поради сложната икономическа ситуация данните в разходната част са заложени на нивото на 2022 година, поради липса на държавна политика спрямо важни икономически показатели за периода 2024-2026 година. Както знаете, в настоящия момент нямаме Закон за държавния бюджет на Република България за 2023 година, няма ясна държавна политика свързана с държавните субсидии, които са предназначени за местни дейности, както и нямаме ясна държавна политика свързана с минимална работна заплата. Останалите приложения дават информация за движението на дълга за периода 2024-2026 година, както за усвояване и погасяване на главници и лихви. И последното приложение дава информация за икономическите показатели на 3 лечебни заведения, които са включени в така наречения Подсектор „Държавно управление“ и се наблюдават малко по-внимателно от Министерството на финансите. Това са Център за психично здраве, така нареченият Тубдиспансер и Комплексния онкологичен център. Съответно в данните, които са предоставени от лечебните заведения, се вижда, че Комплексния онкологичен център и Тубдиспансера имат в момента сключени договори за кредит, не заявяват такива за съответния период и резултатите, които прогнозират са положителни за съответния период. Важно е да се отбележи, че предвид влошената политическа обстановка, инфлацията и всички негативни икономически фактори, влияят съответно за повишаване на разходите във всички сфери на бюджетния процес.

**Г-н Иво Пазарджиев:** Благодаря. Заявки за изказвания? Няма. Режим на гласуване по точката, моля.

**КВОРУМ – 41. С 39 „за“, 0 „против“ и 2 „въздържали се“ се прие**

**РЕШЕНИЕ № 1312**

На основание чл.21, ал.2, във връзка с чл.21, ал.1, т.12 от ЗМСМА, чл. 83, ал.2 от Закона за публичните финанси и чл.16 от Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Русе, Общински съвет – Русе реши:

Приема:

І. Прогноза за период 2024-2026 година на постъпленията от местни приходи и на разходите за местни дейности – Приложение №8 от Указанията на Министерство на финансите БЮ №1/10.03.2023 г.

ІІ. Прогноза на показателите за поети ангажименти и за задълженията за разходи на община Русе за периода 2023-2024 година - Приложение 1а от Указанията на Министерство на финансите БЮ №1/10.03.2023 г.

ІІІ. Консолидирана информация по Приложение №6а - Прогноза за намерения за поемане на задължения чрез договори за финансов лизинг и други форми на дълг за периода 2024-2026 г. – съгласно Указанията на Министерство на финансите БЮ №1/10.03.2023 г.

ІV. Консолидирана информация по Приложение №6б - Прогноза за нов дълг и финансиране чрез заеми на база действащи договори и намерения за поемане на задължения по нови заеми за периода 2024-2026 г. – съгласно Указанията на Министерство на финансите БЮ №1/10.03.2023 г.

V. Консолидирана информация по Приложение №6в -Справка за разходите за лихви на начислена основа по обслужване на заемите на база действащи договори за заеми и намерения за поемане на задължения по нови договори за заеми за периода 2024-2026 г.- съгласно Указанията на Министерство на финансите БЮ №1/10.03.2023 г.

VІ. Прогноза за общинския дълг (включително и намеренията за поемане на нов дълг) и разходите за лихви по него за периода 2024-2026 година - Приложение №6г от Указанията на Министерство на финансите БЮ №1/10.03.2023 г.

VII. Консолидирана информация по Приложение 10а „Прогноза за приходите и разходите на нефинансовите предприятия за периода 2024-2026 г. и за активите и пасивите им към 31 декември на съответната година“, съгласно Указанията на Министерство на финансите БЮ №1/10.03.2023 г.

**Точка 33**

**К.л.№ 1248 Създаване на нови социални услуги „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“, считано от 01.07.2023 г.**

 **Г-н Иво Пазарджиев:** Господин Енчев, заповядайте.

 **Г-н Енчо Енчев:** Благодаря, господин Председател. Уважаеми общински съветници, всички вие знаете, че на 18.03.2022 година Община Русе успешно стартира реализацията на Проект „Нова дългосрочна грижа за възрастни хора и хора с увреждания“, Етап 2. Това са дейностите по двете социални услуги в Дом „Свети Димитър Басарбовски“. Това беше по Оперативна програма „Развитие на човешките ресурси“ 2014-2020 година. Проектът се реализира в периода от 18 Март до 30 Юни 2023 година. След приключването на проектните дейности, е необходимо да се осигури устойчивост чрез продължаване на услугите като делегирани от държавата дейност. Във връзка с това, ние изпратихме необходимите преписки и получихме заповеди от Агенцията за социално подпомагане в подкрепа на нашето предложение. Услугите ще се финансират от държавния бюджет съгласно Националната карта на социалните услуги и в тази връзка предлагам с цел осигуряване на устойчивост, вие да подкрепите проекта за решение. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване, моля.

**КВОРУМ – 42. С 42 „за“, 0 „против“ и 0 „въздържали се“ се прие**

**РЕШЕНИЕ № 1313**

 На основание чл. 21, ал. 2, във връзка с чл. 21, ал. 1, т. 8 и т. 23 и чл. 17, ал.1, т. 7 от Закона за местно самоуправление и местна администрации, чл. 53, ал. 1 от Закона за социалните услуги и чл. 83, ал. 1 и чл. 84, ал. 1 от Правилника за прилагане на закона за социалните услуги, Общински съвет - Русе реши:

1. Създава социална услуга „Център за настаняване от семеен тип за пълнолетни лица с психични разстройства“ (ЦНСТПЛПР), в Община Русе, считано от 01.07.2023 г. която се финансира от държавният бюджет, съгласно Националната карта на социалните услуги или друг еквивалентен документ/акт, до нейното приемане, регламентиращ социалната услуга като делегирана от държавата дейност с осигурено финансиране, при условие, че необходимите средства за финансиране на социалната услуга са осигурени, съгласно Закона за държавния бюджет на Република България за съответната календарна година.

2 Параметри на услугата по т. 1, които са финансово обезпечени със Закона за държавния бюджет на Република България за 2023 година:

2.1. Вид: Център за настаняване от семеен тип за пълнолетни лица с психични разстройства“ (ЦНСТПЛПР) за предоставяне на социални услуги по чл. 15, т. 1, 2, 4, 5 и 8 от ЗСУ;

2.2. Профил: Специализирана социална услуга;

2.3. Адрес: гр. Русе, ул. „Доростол“ №108 в сграда – публична общинска собственост по АОС № 5333 от 30.01.2008 г.;

2.4. Брой потребители: 15 /Петнадесет/

2.5. Броят и длъжностите на служителите, които ще извършват дейността по предоставяне на социалната услуга – определени съгласно Приложение №12 към чл.11, ал.1 от Наредбата за качеството на социалните услуги – 0,9 коефициент x 15 капацитет = 13,5 лица, съответно:

 – основни специалисти: управител, социален/ни работник/ци, медицинска/и сестра/и и други.

* служители пряко ангажирани с обслужването на потребителите – санитар/ри, асистент/ти;
* при необходимост, препоръчителни специалисти – психолог/ози, трудотерапевт/ерготерапевт; гериатричен специалист;
* при необходимост, подпомагащи служители – готвач, хигиенист, шофьор/поддръжка и др.

2.6 Начин на организация и управление – Община Русе до възлагане предоставянето на социалната услуга на частен доставчик, чрез провеждане на конкурс.

3. Създава социална услуга „Център за настаняване от семеен тип за пълнолетни лица с деменция“ (ЦНСТПЛД), в Община Русе, считано от 01.07.2023 г. която се финансира от държавният бюджет, съгласно Националната карта на социалните услуги или друг еквивалентен документ/акт, до нейното приемане, регламентиращ социалната услуга като делегирана от държавата дейност с осигурено финансиране, при условие, че необходимите средства за финансиране на социалната услуга са осигурени, съгласно Закона за държавния бюджет на Република България за съответната календарна година.

4. Параметри на услугата по т. 3, които са финансово обезпечени със Закона за държавния бюджет на Република България за 2023 година:

4.1. Вид: Център за настаняване от семеен тип за пълнолетни лица с психични разстройства“ (ЦНСТПЛПР) за предоставяне на социални услуги по чл. 15, т. 1, 2, 4, 5 и 8 от ЗСУ;

4.2. Профил: Специализирана социална услуга;

4.3. Адрес: гр. Русе, ул. „Доростол“ №108 в сграда - публична общинска собственост по АОС № 5333 от 30.01.2008 г.;

4.4. Брой потребители: 15 /Петнадесет/

4.5. Броят и длъжностите на служителите, които ще извършват дейността по предоставяне на социалната услуга – определени съгласно приложение №12 към чл.11, ал.1 от Наредбата за качеството на социалните услуги – 0,9 коефициент x 15 капацитет = 13,5 лица, съответно:

 – основни специалисти: управител, социален/ни работник/ци, медицинска/и сестра/и и други.

* служители пряко ангажирани с обслужването на потребителите – санитар/ри, асистент/ти;
* при необходимост, препоръчителни специалисти – психолог/ози, трудотерапевт/ерготерапевт; гериатричен специалист;
* при необходимост, подпомагащи служители – готвач, хигиенист, шофьор/поддръжка и др.

4.6. Начин на организация и управление – Община Русе до възлагане предоставянето на социалната услуга на частен доставчик, чрез провеждане на конкурс.

**Точка 34**

**К.л.№ 1252 Кандидатстване с предложение за изпълнение на инвестиции /ПИИ/ по Националния план за възстановяване и устойчивост и решение за осигуряване на финансиране от Община Русе**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, публикувана е покана за набиране на предложения за изпълнение на инвестиции или проектни предложения по НПВУ Национален план за възстановяване и устойчивост, за по-кратко. Община Русе би искала да дадете подкрепа да кандидатстваме със сградата, която е в квартал „Изток“, улица „Котовск“ №2. Това е по Компонент 1 „Административни сгради“ за десетте големи общини, като там финансовия ресурс е 76 милиона със 100% безвъзмездна финансова помощ. Сградата е масивна, седеметажна, със статут „административна делова сграда“ и 100% общинска собственост, като проектът включва изграждане на инвестиционен проект, оценка на съответствието му, изпълнение на инженеринг за прилагане на мерките за енергийна ефективност, информация и публичност. Благодаря ви.

**Г-н Иво Пазарджиев:** Благодаря. Заявка за изказвания по точката? Няма. Режим на гласуване, моля.

**КВОРУМ – 41. С 41 „за“, 0 „против“ и 0 „въздържали се“ се прие**

**РЕШЕНИЕ № 1314**

 На основание чл. 21, ал. 1, т. 23 във връзка с чл.21, ал.2 от Закона за местното самоуправление и местната администрация, Общинският съвет реши:

1. Дава съгласие за кандидатстване на Община Русе с обект за изпълнение на инвестиция по Компонент 1 – Административна сграда, с адрес ул. „Котовск” №2, с идентификатор 63427.7.268.1 и РЗП 3 605 кв. м., съгласно АПОС № 4747/06.08.2015 г. по процедура BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“.
2. Обектът на инвестиция Административна сграда, с адрес ул. „Котовск” №2 ще продължи да функционира като такъв и няма да бъде закрит за период не по-малък от 5 години след крайното разплащане към бенефициента/крайния получател на финансовия ресурс.

**Точка 35**

**К.л.№ 1218 Даване на Разрешение за изработване на проект за Подробен устройствен план – План за застрояване (ПУП-ПЗ) на ПИ с идентификатор 63427.300.39 находящ се в местност „Саръ баир“, землището на гр. Русе, община Русе**

 **Г-н Иво Пазарджиев:** Архитект Иван Ениманев, заповядайте.

 **Арх. Иван Ениманев:** Уважаеми общински съветници, съгласно общия устройствен план, поземлени имоти с идентификатори 300.37 и 300.38 попадат извън строителните граници на град Русе в Устройствена зона „Смесена многофункционална“, Разновидност №2. Предвидено е с подробния устройствен план да се определи смесена многофункционална зона, като се спазват изискванията на Наредба 7, а именно плътност до 50%, интензивност до 2, озеленена площ от 20% минимално и максимална кота корниз до 15 метра. Със скицата-предложение се предвиждат ограничителните линии на застрояване отстоящи на 3 метра от имотните граници и на 6 метра от поземлен имот с идентификатор 300.33. В поземлените имоти няма съществуващо застрояване. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 42. С 42 „за“, 0 „против“ и 0 „въздържали се“ се прие**

**РЕШЕНИЕ № 1315**

 На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-28 от 07.03.2023 г. от Артьом Арменович Торосян за разрешаване изработването на Подробен устройствен план – План за застрояване (ПУП-ПЗ) на ПИ с проектен идентификатор 63427.300.39 по КККР на гр. Русе, образуван от ПИ с идентификатори 63427.300.37 и 300.38, находящи се в местност „Саръ баир“, землището на гр. Русе, община Русе, чрез упълномощено лице - арх. Виктор Неделчев с Пълномощно №939, издадено от Нотариус с Рег. №624 от 21.02.2023 г, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с проектен идентификатор 63427.300.39 по КККР на гр. Русе, образуван от ПИ с идентификатори 63427.300.37 и 300.38, находящи се в местност „Саръ баир“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона „Смесена многофункционална зона- разновидност 2“ (Смф2), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат нови граници на застрояване.
2. Разрешава изработването на ПУП – ПЗ на ПИ с проектен идентификатор 63427.300.39 по КККР на гр. Русе, образуван от ПИ с идентификатори 63427.300.37 и 300.38, находящи се в местност „Саръ баир“, землището на гр. Русе, община Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 36**

**К.л.№ 1219 Даване на Разрешение за изработване на проект за Подробен устройствен план – План за застрояване (ПУП-ПЗ) на ПИ с идентификатор 63427.503.2353 по КККР на гр. Русе, находящ се в местност „Дрибак 1, 2“, землището на гр. Русе, община Русе**

 **Г-н Иво Пазарджиев:** Заповядайте.

**Арх. Иван Ениманев:** Благодаря. Уважаеми общински съветници, съгласно общия устройствен план, поземлен имот с идентификатор 503.2353 попада извън строителните граници в Зона „Вилна“. Предвидено е със застроителния план да се определи такава зона, като се спазват съответните изисквания - плътност до 40%, интензивност до 0,8, озеленена площ от 50% и височина на вилната сграда до 7 метра. Със скицата-предложение се предвиждат ограничителните линии на застрояване отстоящи на по 3 метра от външните имотни граници и на 4 метра от вътрешните имотни граници. Към настоящия момент в съществуващия поземлен имот има постройка една, която се запазва като елемент на плана. Благодаря.

**Г-н Иво Пазарджиев:** Заявка за изказвания? Няма. Режим на гласуване.

**КВОРУМ – 40. С 39 „за“, 0 „против“ и 1 „въздържали се“ се прие**

**РЕШЕНИЕ № 1316**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и ал. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-30 от 08.03.2023 г. от Цветанка Александрова Николова, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.503.2353 по КККР на гр. Русе, находящ се в местност „Дрибак 1, 2“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона за рекреационни дейности - „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвижда запазване на съществуващата постройка като елемент на плана и ново свободно вилно застрояване в рамките на ограничителните линии на застрояване.
2. Разрешава изработването на ПУП – ПЗ на ПИ с идентификатор 63427.503.2353 по КККР на гр. Русе, находящ се в местност „Дрибак 1, 2“, землището на гр. Русе, община Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 37**

**К.л.№ 1220 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.152.409, находящ се в местност „Нови Халваджи“, община Русе, област Русе**

 **Г-н Иво Пазарджиев:** Заповядайте.

**Арх. Иван Ениманев:** Уважаеми общински съветници, съгласно общия устройствен план, поземлен имот с идентификатор 152.409 попада извън строителните граници на град Русе в Устройствена зона „Жилищна“ с преобладаващо малкоетажно застрояване. Предвижда се да се определи такава зона жилищна със следните показатели, плътност до 60%, интензивност до 1.2, озеленена площ минимум 40% и максимална кота корниз до 10 метра. Със скицата-предложение се предвижда ограничителни линии на застрояване на разстояние 3 метра от страничните имотни граници, на 5 метра от дъното на имота и съвпадащи с външната граница към улицата. Благодаря.

 **Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 42. С 42 „за“, 0 „против“ и 0 „въздържали се“ се прие**

**РЕШЕНИЕ № 1317**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх.№УТ-27-23 от 28.02.2023г. от Мирослав Петров Славчев, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.152.409, м-ст „Нови Халваджи“, община Русе, област Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определя Жилищна зона с преобладаващо малкоетажно застрояване – „Зона (Жм)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 63427.152.409, м-ст „Нови Халваджи“, община Русе, област Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 38**

**К.л.№ 1250 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.169.878, находящ се в местност „Гълъбец“, община Русе, област Русе**

**Арх. Иван Ениманев:** Благодаря. Уважаеми общински съветници, съгласно общия устройствен план, поземлен имот с идентификатор 169.878 попада извън строителните граници град Русе в Устройствена зона „Смесена многофункционална“, Разновидност 2. Предвидено е с подробния устройствен план да се определи такава зона смесена многофункционална, като се спазват изискванията, именно плътност на застрояване до 50%, интензивност до 2, озеленена площ минимум 20% и максимална кота корниз 15 метра. Със скицата-предложение се предвиждат ограничителни линии на застрояване на разстояние 3 метра от външната имотна граница към Булевард „Гоце Делчев“, страничната граница на север и имотната граница към дъното на имота, и на 1 метър от страничната граница на юг. Благодаря.

**Г-н Иво Пазарджиев:** Благодаря Ви, арх. Ениманев. Заявки за изказвания? Няма. Режим на гласуване.

**КВОРУМ – 41. С 40 „за“, 0 „против“ и 1 „въздържали се“ се прие**

**РЕШЕНИЕ № 1318**

 На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх.№УТ-27-27 от 06.03.2023г. от „Канев ауто“ ЕООД, с управител Младен Димитров Кънев, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.169.878, м-ст „Гълъбец“, община Русе, област Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определя Смесена многофункционална зона - разновидност 2 – „Зона (Смф 2)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 63427.169.878, м-ст „Гълъбец“, община Русе, област Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 39**

**К.л.№ 1251 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.152.17, находящ се в местност „Нови Халваджи“, община Русе, област Русе**

**Г-н Иво Пазарджиев:** Заповядайте.

**Арх. Иван Ениманев:** Благодаря. Уважаеми общински съветници, съгласно общия устройствен план, поземлен имот с идентификатор 152.17 попада извън строителните граници на град Русе в Устройствена зона „Жилищна“ с малкоетажно застрояване. Предвижда се със застроителния план да се обособи такава зона жилищна с плътност на застрояване до 60%, интензивност до 1.2, озеленена площ минимум 40% и максимална кота корниз 10 метра. Със скицата-предложение се предвиждат ограничителни линии на застрояване на разстояние 4 метра от външната имотна граница към улицата, на 4 метра от страничната граница на североизток, на 6 метра от имотната граница към дъното на имота и на 10 метра от оста на кабела високо напрежение, собственост на ЕРП-Север.

 **Г-н Иво Пазарджиев:** Благодаря. Заявки за изказвания? Няма. Режим на гласуване по точката, моля.

**КВОРУМ – 40. С 40 „за“, 0 „против“ и 0 „въздържали се“ се прие**

**РЕШЕНИЕ № 1319**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх.№УТ-27-8 от 25.01.2023г. от Мартин Руменов Атанасов, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.152.17, м-ст „Нови Халваджи“, община Русе, област Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определя Жилищна зона с преобладаващо малкоетажно застрояване – „Зона (Жм)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.

2. Разрешава изработване на ПУП – ПЗ на ПИ с идентификатор 63427.152.17, м-ст „Нови Халваджи“, община Русе, област Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

 **Г-н Иво Пазарджиев:** Следваща точка…, аз съм вносител. Госпожа Деница Иванова ще води.

**Точка 40**

**К.л.№ 1214 Удостояване със званието „Почетен гражданин на Община Русе“ барабанистът на джаз оркестър „Русе“ Илко Петров**

**Г-жа Деница Иванова:** Заповядайте, господин Пазарджиев.

**Г-н Иво Пазарджиев:** Благодаря Ви. Уважаеми колеги, предложението за удостояване с най-високото звание на Община Русе „Почетен гражданин“ е за един от участниците на легендарния оркестър „Русе“. Аз се радвам, че в последно време все повече се говори и в нашия общински съвет и в града за джаз. Поздравявам моя приятел Даниел Джумалийски, който го прави и иска да бъде мотор на събитията. Считам, че той и джаз обществеността на Русе имат подкрепата както на общинските съветници, така и на администрацията. Доказваме го с действията си, както и за Алеята на джаза, така и с това, че действително единодушно се обединихме около това да се удостои един от легендарните участници в оркестър „Русе“ с най-високото звание. С това ние показваме нашето уважение както към джаз изкуството, така и към хората, които са направили много в годините за това. Благодаря ви.

**Г-жа Деница Иванова:** Благодаря на господин Пазарджиев.

 **Г-н Иво Пазарджиев:** И правя кратко уточнение. В диспозитива на проекта за решение са изписани само две имена. Да се чете Илко Иванов Петров. Благодаря ви.

**Г-жа Деница Иванова:** Благодаря на господин Пазарджиев. Заявки за изказвания не виждам. Процедура на гласуване, моля.

**КВОРУМ – 37. С 37 „за“, 0 „против“ и 0 „въздържали се“ се прие**

**РЕШЕНИЕ № 1320**

На основание чл. 21, ал. 2, чл. 21, ал. 1, т. 22 от ЗМСМА, във връзка с чл. 26, ал. 1, т.2 от Наредба № 17 за символиката на Община Русе, Общински съвет – Русе реши:

Удостоява със званието „Почетен гражданин на Русе“ Илко Иванов Петров за изключителните му заслуги в сферата на музиката и неговия принос за издигане престижа на нашия град като важна и неотменна част от развитието на националната музикална култура на град Русе и Р България.

 **Г-жа Деница Иванова:** Заповядайте, господин Пазарджиев.

**Точка 41**

**К.л.№ 1215 Удостояване със званието „Почетен гражданин на град Русе“**

**Г-н Иво Пазарджиев:** Благодаря. Следващото предложение също касае удостояване със званието „Почетен гражданин на Русе“, като то касае арх. Цвети Русинов посмъртно. Този път имаме така уникална ситуация. За първи път имаме 19 вносители, което действително говори за безапелационността на предложението, както и за уважението, което господин Русинов имаше. Кмета на Община Русе пожела като съвносител да представи предложението, но после, който й от съвносителите да желае или други от съветниците да се изкажат, ще им дадем възможност за това. Господин Милков, заповядайте.

**Г-н Пенчо Милков:** Уважаеми господин Председател, уважаеми колеги общински съветници. Преди малко повече от един месец, на 6 Март тази година, се разделихме с една изключително значима за нашия град личност, с един общественик, с Цвети Русинов. Бивш съветник общински, Главен архитект на нашия град, дарител. Изключителен професионалист, мога да кажа приятел, предполагам на много от вас и ментор. В работата си на кмет неведнъж съм провеждал дълги разговори с него и вярвам, че е обогатил. Знам тези моменти, помня ги. И лично за мен, в моя живот той е оказал съществено значение. Ще прочета предложението и отново искам да наблегна на това, което каза и председателя. Предложението е подписано не само от мен в качеството на кмет. Действително от множество общински съветници, което според мен показва и безспорността на направеното предложение. Цвети Русинов е роден на 26.01.1954 г. в Лом. Завършва Института по архитектура през 1976 година и още през 1977 година, заедно със своята съпруга Пепка и със сина им Първан се премества да живее в нашия град. От самото начало на своята кариера той работи активно, оглавява проекти, изявява се като лидер и като професионалист. От 1991 година той става Главен архитект на Община Русе, независимо от многото предложения за работа в София, във Варна. Четири мандата прекарва на длъжността епархийски съветник към Русенската митрополия. Управител е на Международната академия на архитектурата „Интерпроект“, Филиал Русе. Председател е на Ателието на младата художествено-творческа интелигенция. Остава привързан към нашия Русе и към река Дунав. Цвети Русинов бързо се налага като изявен проектант, интелектуалец, общественик и благотворител. Той е автор на повече от 3500 проекта. През 2001 година е един от основните инициатори за християнизацията на Пантеона на възрожденците. Освен по нови сгради, архитект Цвети Русинов и екипа работят и върху реставрацията на различни емблематични за Русе здания от миналото, Къщата на фамилията Бениеш, Къщата на братя Бакълови и други сгради. Със съвместните усилия на ректорът на Русенския университет „Ангел Кънчев“ и на филантропа Игнат Канев, архитект Русинов и екипа проектират емблематичния за града ни „Канев“ център. Ще зачета, за да останат в протокола на нашия общински съвет по-знаковите обекти проектирани през дългата професионална кариера на архитект Русинов. Генералният план на Русенския университет, градоустройствения проект „Нова махала“ в град Русе, Яхтеното пристанище на Ахтопол, градоустройствения проект МОЛ Русе, градоустройствен проект НАП Русе, генерален план на „Свободна зона – Русе“, градоустройствени проекти за големи магазини като „Техномаркет“, Търговски комплекс „Дружба“, магазин „Технополис“, „Кауфланд“ и „Лидл“. Градоустройствен проект на Къмпинг „Космос“ Дуранкулак, градоустройствен и инвестиционен проект за Централния пазар на град Русе. Над 35 градоустройствени и инвестиционни проекта за манастири и църкви, проекти за обществени сгради, „Канев център“, Русенски университет, Корпус 2 на Русенския университет, Център за върхови постижения и Изследователския ни комплекс пак към Русенски университет. Сгради на Софиябанк и други банки, Търговски комплекс „Евас“, Търговски комплекс „Ялта“, търговски комплекс „Метрополис“ и други. Ритуален дом - Русе, Автоцентъра на „Мотопфое“, Автогарата на Русе, Центъра за подготовка на кадри към Главно управление „Митници“. Множество общински детски площадки и градини, шоурума на фирма „Стефани стил“, Спортния комплекс „Джамбо“ в Община Русе. Разширението на Граничния пункт Дунав мост, Комплекса и винарската изба „Седем поколения“ на Мечка, Хотел „Чарлино плаза“ в Русе, Музея Баба Тонка реконструкцията и възстановяването, множество спортни зали към няколко наши русенски училища. Храма „Свети Пантелеймон“ в Бяла. Адаптации е правил на гради паметници на културата. Сграда на „Булстрад“, офиса на ДЗИ, Търговски комплекс „Градски хали“, хотел „Абдера“, хотел „Анна палас“. Гинекологичната поликлиника „Ескулап“, административната сграда на фирма „Дунав турс“. Центъра на „Еконт“, Регионалния исторически музей, Лапидариум и приемната към нашия музей. Благоустрояването на улица „Александровска“ и „Зайчар“ до площада. Проекти за жилищни сгради над 3000 на брой, като в предложението са посочени и по-значимите от жилищните сгради. Проекти за промишлени сгради. В предложението сме описали множество проекти за промишлени сгради значими за нашия район. Можем да кажем, че каузата за Цвети Русинов безспорно беше изграждането, обновяването на нашия красив град Русе. На следващо място той е изключителна личност дарител. Създател на „Лайънс клуб“, но не само обединител на успели, на изявени наши личности в града, но там множество млади хора той събира и помага и за тяхното изграждане в рамките на този клуб. С оглед на това и на много други неща, които могат да се кажат за живота на Цвети Русинов, правим предложение всички подписали предложението до вас, да удостоим посмъртно със званието „Почетен гражданин на град Русе“ архитекта Цвети Първанов Русинов. Благодаря ви.

**Г-жа Деница Иванова:** Благодаря на кмета на Община Русе. Следващо заявено изказване господин Пазарджиев. Заповядайте.

**Г-н Иво Пазарджиев:** Уважаеми дами и господа, колеги общински съветници. Действително архитект Цвети Русинов заслужаваше едно така пространно представяне на предложението, което кметът направи. Един човек, който освен голямата обществена дейност, която имаше дарителска, е стоял в тази зала, милял е за града ни, вземал е важни решения наред с много от вас, които са били и съветници заедно с него. Ще говоря като близък човек за Цвети Русинов, тъй като такъв е бил за мен в годините. Когато кметът каза, че е бил ментор, аз също разпознах и себе си. Той обаче не беше от хората, които натрапва мнението си, а по-скоро аз съм го търсил, за да бъде мой ментор и съм търсил неговите съвети. Безспорно той ще остане и с дейността си като основател на „Лайънс“ движението в България, дистрикт гуверньор дългогодишен на „Лайънс“ движението. Една от най-значимите дейности обаче, която той успя да реализира през последните години беше именно възстановяването на Басарбовския манастир. Много сили, много средства вложи архитект Русинов в това. Години наред тези, които имахме удоволствието да бъдем част от празниците му за рождения ден знаем, че на рождения му ден се провеждаха благотворителни инициативи и той не получаваше подаръци, а се извършваха дарителски дейности за Басарбовския манастир. Искрено си пожелавам такива хора да успяваме да ги удостояваме с това звание приживе, а не когато вече не са част от нас. Бог да го прости.

**Г-жа Деница Иванова:** Благодаря на господин Пазарджиев. Следващо заявено изказване Иван Петров Иванов. Заповядайте.

**Г-н Иван Петров Иванова:** Уважаеми господин Председател, уважаеми господин Кмете, уважаеми колеги. Едвам сдържам сълзите си, защото това наистина беше един уникален човек. Аз му дължа много. За жалост не можах да отида на погребението, за което се чувствам много виновен. За разлика от колегата Неделчев, който 28 години е бил общински съветник, по стечение на обстоятелствата аз днес правя 28 години, откакто професионално се занимавам с имоти. Та, човекът господин Русинов, архитект Русинов, наистина беше една уникална личност. Не знам какво повече да кажа от преждеговорящите. Наистина се извинявам за емоционалността си в момента. Апелирам всички да подкрепим това предложение. Поклон пред паметта му. Благодарим ви.

**Г-жа Деница Иванова:** Благодаря на господин Иванов. Следващо заявено изказване доктор Константина. Заповядайте.

**Д-р Теодора Константинова:** Благодаря, госпожо председателстваща. Поела съм ангажимент не само като съвносител и приятел на Цвети, но и като говорител на хората от „Лайънс движението“ в град Русе. Отново да изразя уважението, почитта към Цвети като основател заедно с един друг голям русенец Димитър Боздуганов на „Лайънс движението“ в града. И като от самото начало участник в това „Лайънс движение“ искам да кажа, че е допринесъл не само за него в нашия град, но и в цяла България и региона. Смятам, че може би най-голяма почит и уважение дължим на неговата благотворителност, освен на всичко друго, за което се говореше. Това се среща рядко и смятам, че трябва да се взема пример от него. И не само от седящите в тази зала, а от всички други в града и в България, много рядко се среща. Така че, Бог да го прости и се присъединявам към апела на Иво и на всички други, които смятат, че трябва не когато загубим някого, да покажем уважението и почитта си, а докато човек е жив, за да има моралното удовлетворение от това. Благодаря.

**Г-жа Деница Иванова:** Благодаря на доктор Константинова. Вярвам, че е получил признателност и уважение и приживе. Хубаво е да го спомняме с добро. Не виждам други заявки за изказвания и мнения по предложението. Процедура на гласуване моля.

**КВОРУМ – 40. С 40 „за“, 0 „против“ и 0 „въздържали се“ се прие**

**РЕШЕНИЕ № 1321**

На основание чл.21, ал.2, чл.21, ал.1, т.22 от ЗМСМА, във връзка с чл.26, ал.1, т.1 от Наредба № 17 за символиката на Община Русе, Общинският съвет – Русе реши:

Удостоява посмъртно със званието „Почетен гражданин на град Русе“ арх. Цвети Първанов Русинов.

**Точка 42**

**К.л.№ 1216 Опрощаване на държавно вземане по молба за опрощаване до Президента на Република България с вх. № 94-05-3/16.01.2023г.**

**Г-жа Деница Иванова:** Заповядайте, господин Пазарджиев.

**Г-н Иво Пазарджиев:** Благодаря Ви. Уважаеми колеги общински съветници, настоящия проект за решение касае наше принципно съгласие да предложим на президента да опрости несъбираемо държавно вземане. Става въпрос за сумата в размер на 6 581.49 лева главница към НАП - Варна. Лицето трябва да възстанови полученото парично обезщетение поради общо заболяване, парично обезщетение за гледане на болен член от семейството и карантина, парично обезщетение за бременност и раждане за периода 12.12.2016 - 29.05.2019 година. Причината, поради която на въпросната жена й се налага да възстанови тези суми е, че не са били внесени осигуровките й от работодателя, поради което получените от нея суми следва да бъдат възстановени. Чисто правно предложение, нали органа по приходите има право да ги събере, но чисто житейски, считам, че това е несправедливо спрямо жената, която е била на трудов договор, но поради недобросъвестността на нейния работодател й се налага да изпадне в тази ситуация. Същата е в изключително тежко положение с дете с 85% инвалидност, така че вярвам, че ще подкрепим това предложение.

**Г-жа Деница Иванова:** Благодаря на господин Пазарджиев. Заявки за изказвания не виждам. Процедура на гласуване, моля.

**КВОРУМ – 40. С 40 „за“, 0 „против“ и 0 „въздържали се“ се прие**

**РЕШЕНИЕ № 1322**

 На основание чл.21, ал.1, т.23 от ЗМСМА, във връзка с чл.8 и чл.9 от Указа за опрощаване на несъбираеми дългове към държавата, Общинския съвет - Русе реши:

1. Предлага на Президента на Република България да опрости държавното вземане по молба за опрощаване с вх. № 94-05-3/16.01.2023г., което държавата има спрямо Е.В.Г.

 **Г-жа Деница Иванова:** Заповядайте, господин Пазарджиев.

 **Г-н Иво Пазарджиев:** Благодаря.

**Точка 43**

**Изказване от Николай Петров – вх.№ОбС-280/20.03.2023 г.**

 **Г-н Иво Пазарджиев:** Заповядайте.

 **Г-н Николай Петров:** Уважаеми господин Председател, уважаеми господин Кмете, уважаеми общински съветници и скъпи съграждани. Идвам с изказване относно паркоместата в район „Център“ и „Широк център“. Просто няма, не е налично неплатено свободно паркомясто в повечето случаи. Има действия на градския архитект, предполагам и на господин Кмета в тази насока. Да кажем до зала „Арена“ подземният паркинг към днешна дата е платен и частен. Това не решава този проблем. Благодарен съм, че до пазара все пак има явно осигурено ново пространство за паркиране, но другата точка, която към днешна дата осигурява такъв буферен паркинг е до НАП. Там почти винаги е пълно. Предполагам всички знаете. И освен това до зала „Арена“, след като се построи 10-етажна сграда там абсолютно няма да има паркоместа към днешна дата. Призива ми е щом ме информираха, че не може да се построят подземни паркинги, че имало проблем с почвата, може да се построи надземен триетажен такъв, който да реши голяма част от проблемите на гражданите на Русе. Просто дълбоко се съмнявам, че ще бъде осигурен в бъдеще време достатъчно надежден транспорт обществен, който да свързва отдалечените квартали с центъра на Русе. Просто и за всички работещи в центъра на Русе ще бъде голямо улеснение. Просто една триетажна такава сграда, примерно общинска, която надявам се да бъде безплатна. Знам, че има видеонаблюдение такова дружество общинско. Има си Общинска полиция, може да бъде осигурен реда в такова помещение. Това е моят призив и другото, то е малко по-странично. На общественото обсъждане по екология, беше споменато, че ще се прави и зелена зона или поне се планира такава. Тази зелена зона, ако изключим бензинови и дизелови автомобили, това де факто 80% от русенци и 90% ги прави без право на достъп до центъра. Съответно такива паркинги безплатни според мен ще бъдат от решаващо значение. Просто хората трябва да могат да стигат, някак да се придвижват. И другия момент след като навлязат електромобилите след 2035 година задължително, тогава май пак ще го има същия проблем. Това е.

**Г-н Иво Пазарджиев:** Благодаря на господин Петров. Господин Недев ще отговори. След него кметът на Община Русе ще допълни също.

**Г-н Димитър Недев:** Уважаеми господин Председател, уважаеми общински съветници. Извинявам се, не запомних името…

**Г-н Иво Пазарджиев:** Николай Петров.

**Г-н Димитър Недев:** Николай Петров. Уважаеми господин Петров, от години назад в Община Русе се приемат и са приети действащи зони за платено паркиране. Към настоящия момент това са зони в централна градска част, има възможност за паркиране на 504 автомобила. В тези зони не влизат двата паркинга на „Арена Русе“, който е за 150 автомобила и 58 от автомобила на доходното, тоест на паркинга, който е зад театъра. Що се отнася до въпроса с паркирането, да, той действително е много сериозен наслагван е във времето. Може би не е отделено достатъчно внимание. Факт е обаче, че в централната градска част в центъра на Русе няма свободни общински места, които могат да се използват за изграждане на големи паркинги. Ние постоянно мислим за тези въпроси и дори тази седмица обсъждахме и с главния архитект такива възможни места и в района на паркинга на НАП, в района на Кея, там където се намира един участък, който е близко до пасарелката. Обсъждат се различни варианти за паркиране. Лошото обаче е, че паркингите, които ги имаме, не се използват достатъчно. Мога да Ви дам един пример. Само за месец март в паркинга на театъра при налични 58 автомобила, средно на ден не са заети около 23-25 автомобила, тоест половината от местата не се използват. Хората не желаят да ги използват, тъй като е свързано по всяка вероятност със заплащане. Нормално е когато се поддържа една инфраструктура, това е в навсякъде и в България, и в други държави, определени услуги да се заплащат. Що се отнася до градския транспорт, Вие преди малко казахте, че нямаме добър градски транспорт. Мога да Ви кажат, че от 1 май започват да влизат в употреба новите автобуси по определени разписания. Така постепенно ще бъде увеличен и броя. Автобусите са по-големи като вместимост, с климатици вътре, с информационни системи, така че е въпрос на време да започнем и да подобряваме тази услуга и да могат хората да използват обществения транспорт или велосипедния транспорт за придвижване, които ще бъдат много по-удобни за тях.

**Г-н Иво Пазарджиев:** Кметът на Община Русе, господин Милков. Заповядайте.

**Г-н Пенчо Милков:** Уважаеми господин Петров, въпросът, който поставяте е изключително актуален и в допълнение на това, което каза заместник-кмета, казвам също следното. В момента се изработва Генерален план за организация на движението. С екипа, който работи от страна на Община Русе в Отдел „Транспорт“ съм ги накарал да направим много скоро голямо обществено обсъждане извън това, което е задължително в процедурата. Тоест те ще бъдат поне две на генералния план, за да могат всички граждани включително и Вие, да вземат отношение да направят предложения къде да ги направим тези паркинги, защото това, което аз заварвам като кмет отпреди 3 години е, че свободни големи общински терени в централна част няма. Те са разпродадени. На дирекцията по собствеността е разпоредено и очаквам доклад, във всички квартали къде могат да се предложат, включително и в центъра, места за изграждане на такива паркинги, за които Вие казвате. При мен имаше производители на такива съоръжения и в началото на следващата седмица очаквам втори такива производители на съоръжения паркинги на няколко етажа. Проблемът, който Вие изтъквате го има не само в центъра. За жалост има го около лечебните заведения, особено в кварталите, спортните съоръжения „Локомотив“, „Дунав“, „Ялта“, също пред Градски стадион. Също така около Русенския университет и „Канев център“ винаги при мероприятия се забелязва изключително огромни проблеми с паркирането. Това което мога да кажа е следното. Не се предвижда до няколко месеца въвеждане на такава зона. Такива зони се обсъждат в Интегрирания план за градско движение, тоест ще се реши от общинския съвет дали ще се въведат. Но това е едно от решенията за намаляване. Другото, което е, действително каза и господин Недев, електробусите са 20. Тролеите от Юли до Октомври 15 нови тролея трябва да дойдат, 24 втора употреба, но с климатици изключително запазени 12-метрови автобуси вече са в Русе и са регистрирани. Ще почнат да работят. Правим всичко възможно. Виждате, че работят таблата по спирките. Взехме спирките да са в общината. Всичко възможно правим, транспортът да е първо редовен, да е по-наситен, да има по-късно линии и най-накрая и да е приветлив, да не е ужасно да се возиш в него. Затова и Община Русе пое ангажимента да е единствен обществен превозвач и да махне двете фирми, които возят с малките автобуси. Еднопосочността на улиците в центъра, която знаете, като се направи „Придунавски“ булевард двупосочен отпаднаха стотици места за паркиране в центъра, което си беше законно да спират. Тоест, ще запазим в Плана за интегрирано развитие на движението еднопосочността на улиците, за да спрем да губим и паркоместа. Но най-накрая това, което искам да кажа на Вас и на всички е, че градовете трябва да бъдат за хората, а не за колите. И не може до безконечност да се прави инфраструктура за коли, защото в момента сме в един изключителен ексцес на брой на автомобили в Русе повече от другите големи градове на глава от населението. И трябва да правим всичко възможно да учим хората да вървят пеш, да карат колело, да ползват обществен транспорт, който пък да е електрифициран в голямата си част и това са нашите цели. Така че това исках да добавя. Реално ще се изграждат паркинги и такива на няколко етажа, които Вие казвате, но дали да бъдат безплатни общината не може да даде милиони да изгради такъв безплатен паркинг. Реално най-вероятно ще бъде съоръжение, което ще търсим и частна инициатива в него. Благодаря ви.

**Г-н Иво Пазарджиев:** Благодаря. Следващо заявено изказване, господин Мариян Димитров. Заповядайте.

**Точка 44**

**Изказване на Мариян Димитров – вх.№ОбС-341/11.04.2023 г.**

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете. Правя питане относно липсата на 48 тона медни проводници на стойност около 500 000 лева собственост на Община Русе. Подмяната на тролейбусната мрежа е извършена по Европейски проект за модернизиране на градския транспорт през 2015 година. През втората половина на 2018 година става ясно, че липсват част от старите елементи и подменената медна жица. По този повод в началото на 2019 година са подадени два сигнала към Окръжна прокуратура – Русе. Първия от Община Русе за кражба и втория сигнал от общинските съветници на групата на БСП за безстопанственост и неупражнен контрол от кмета на общината. В тях се твърди, че ги няма 48 тона медни проводници на стойност половин милион лева. По този повод искам да задам на кмета Пенчо Милков следните въпроси. Първо, приключена ли е прокурорската проверка по двете преписки за кражба и за безстопанственост и какъв е резултата от тези проверки? Второ, възстановена ли е 4 години по-късно стойността на липсващите медни проводници? Трето, къде се съхраняват останалите налични 27 тона променени проводници медна жица? Четвърто, какви разходи прави годишно Община Русе за това съхранение? И пето, какво смята да прави Община Русе с тези медни проводници? Защото колкото по-дълго стоят, те имат разходи по тях, по съхранението. Благодаря за вниманието.

**Г-н Иво Пазарджиев:** Благодаря на господин Димитров. Госпожа Златомира Стефанова ще отговори.

**Г-жа Златомира Стефанова:** Благодаря, господин Председател. Уважаеми господин Димитров, Община Русе е собственик на движими вещи, представляващи демонтирани части от контактната мрежа вследствие от изпълнението на строеж, рехабилитация на тролейбусна инфраструктура, стълбове, контактна мрежа по Проект „Интегрирана система за градски транспорт на град Русе“, както следва. Проводник контакт ер 100 материал мед 26 460 кг. и стрелки, изолатори и кръстовки смесен материал желязо, месинг, мед 7 640 кг. Тези предмети са веществени доказателства по досъдебно производство. Във връзка с Вашето заявление към общински съвет, Ви предоставям следната информация. Предвид член 111 от Наказателно-процесуален кодекс, в Община Русе не е получено прокурорско постановление за разпореждане с веществените доказателства. Демонтираните елементи от въздушно-контактната тролейбусна мрежа на град Русе във връзка с договор, който Ви е описан в отговора, ЗОП 29/19.05.2014 г. с предмет проектиране и строителство на електронни информационни табла и за рехабилитация на тролейбусна мрежа обособена позиция номер 2 с предмет, проектиране и строителство на рехабилитация на тролейбусната мрежа, към настоящия момент все още се съхраняват в склад на „Шулц 79“ ООД с адрес град Русе, улица „Търговска“ 22. Съгласно договор за отдаване под наем на недвижим имот от 26.03.2018 г., между Община Русе и „Шулц 79“ ООД годишно общината заплаща наемна цена в размер на 1 920 лева без ДДС. Благодаря.

**Г-н Иво Пазарджиев:** Благодаря на госпожа Стефанова. С изчерпване на дневния ред закривам заседанието. Пожелавам приятен ден на всички.

**Изготвил: Председател:**

**/Йоанна Гочева/ /Иво Пазарджиев/**